ഷാര്‍ജ തുറമുഖത്ത് ചരക്ക് കപ്പലിന് തീപിടിച്ചു\nSharjah - United Arab Emirates, First Published 4, Sep 2019, 9:12 AM IST\nചൊവ്വാഴ്ച രാത്രി പത്ത് മണിയോടെയാണ് തീ പടര്‍ന്ന് പിടിച്ചത്. വലിയ ശബ്ദത്തോടെ സ്ഫോടനങ്ങളും ഉണ്ടായി. രാത്രി വൈകിയും തീ അണയ്ക്കാനുള്ള ശ്രമങ്ങള് പുരോഗമിക്കുകയാണ്.\nഷാര്‍ജ: ഖാലിദിയ തുറമുഖത്ത് ചരക്ക് കപ്പലിൽ വൻ തീപിടിത്തം. ഇറാനിലേക്ക് കൊണ്ടുപോകാനായി നിറയെ വാഹനങ്ങളും മറ്റ് ചരക്കുകളും നിറച്ച കപ്പലിലാണ് തീപടർന്നത്.\nആര്‍ക്കും പരിക്കില്ലെന്നാണ് ഗള്‍ഫ് ന്യൂസ് റിപ്പോര്‍ട്ട് ചെയ്യുന്നത്. ചരക്ക് കപ്പലിലെ ജീവനക്കാര് ഷാര്‍ജ പൊലീസിനൊപ്പം സുരക്ഷിതരാണെന്ന് ഷാര്‍ജ സിവില് ഡിഫന്‍സ് ഡിജി കേണല് സാമി കാമീസ് അല് നഖ്വവി അറിയിച്ചു.\nLast Updated 4, Sep 2019, 9:14 AM IST\nAl Khan Port\nwooden dhow that caught fire


Aug 13, 2020, 09:16 am IST\nവീട്ടിലെ അടുക്കള സ്ഥാനം കൈയ്യേറിയിരിക്കുന്ന വീട്ടമ്മമാരേയും പാചകത്തിൽ താല്പര്യമുള്ള മറ്റുള്ളവരെയും വലയ്ക്കുന്ന ഒരു സന്ദർഭമാണ് നല്ല രുചിയും മണവുമുള്ള കറി തയ്യാറാക്കിയ ശേഷം കറിയില് ഉപ്പോ, എരിവോ, പുളിയോ ഒക്കെ കൂടി പോകുന്നത്. പ്രത്യേകിച്ച് ഉപ്പും എരിവും കൂടിയാല് പിന്നെ കറിയിലേയ്ക്ക് തിരിഞ്ഞു നോക്കേണ്ടി വരില്ല. എന്തെങ്കിലും ഒന്നു കൂടിപ്പോയാല് പിന്നെ പറഞ്ഞിട്ടു കാര്യമില്ല. ആ കറിയുണ്ടാക്കാന് എടുത്ത എല്ലാ കഷ്ടപ്പാടും വെറുതെയായി.\nഅതേസമയം കറിയിൽ എന്തെങ്കിലും കുറവാണെങ്കിൽ അത് കൂട്ടാന് കഴിയും. എന്നാല് കൂടി പോയാല് കുറയ്ക്കുക അത്ര എളുപ്പവുമല്ല. എന്നാലും കറികളിൽ ഉപ്പ് കൂടിയാല് പരീക്ഷിക്കാവുന്ന ചില പൊടിക്കൈകള് നമുക്കൊന്ന് പരിചയപ്പെട്ടാലോ..\nഉപ്പ് കൂടിയെന്ന് മനസ്സിലായാല് ഉടന് തന്നെ അല്‍പം വെള്ളം ചേര്‍ക്കുക. ശേഷം നന്നായി തിളപ്പിക്കുക.\nചെറുതായി മുറിച്ച ഉരുളക്കിഴങ്ങ് കഷ്ണങ്ങള് കറിയില് ചേര്‍ത്ത് ഇരുപത് മിനിറ്റോളം വേവാന് അനുവദിക്കുക. തുടര്‍ന്ന് ഇവയെ കറിയില് നിന്ന് മാറ്റിയിടാവുന്നതാണ്.\nവിനാഗിരിയും പഞ്ചസാരയും ചേര്‍ക്കുന്നതിലൂടെയും കറിയിലെ അമിതമായ ഉപ്പിനെ ലഘൂകരിക്കാം. ഒരു ടേബിള് സ്പൂണ് വിനാഗിരിയും ഒരു ടേബിള് സ്പൂണ് പഞ്ചസാരയുമാണ് ചേര്‍ക്കേണ്ടത്.\nതക്കാളിയും ഒരു പരിധി വരെ കറിയിലെ ഉപ്പിനെ നിയന്ത്രിക്കും. ചെറുതായി അരിഞ്ഞ തക്കാളിയോ, അരച്ചെടുത്ത തക്കാളിയോ ചേര്‍ത്ത് അല്‍പനേരം കൂടി കറി വേവിച്ചാല് മതിയാകും.\nസവാള ചേര്‍ക്കുന്നതാണ് മറ്റൊരു പരിഹാരം. കറിയിലേക്ക് പച്ച സവാള മുറിച്ചത് ചേര്‍ത്ത് അല്‍പനേരം അടുപ്പില് തന്നെ വയ്ക്കുക. തുടര്‍ന്ന് ഇവ എടുത്തുമാറ്റാവുന്നതാണ്.\nകറിയില് ഉപ്പ് കൂടിയെന്ന് തോന്നിയാല് അല്‍പം തേങ്ങാപ്പാല് ചേര്‍ക്കുന്നതും ഒരു പരിഹാരമാണ്.\nമാവ് കുഴച്ച് ഉരുളകളാക്കി കറിയില് ചേര്‍ക്കുന്നതാണ് മറ്റൊരു മാര്‍ഗം. ശേഷം പത്ത് മുതല് പതിനഞ്ച് മിനുറ്റുകള് വരെ കറി വേവിക്കണം. തുടര്‍ന്ന് ഇവ എടുത്തുമാറ്റാവുന്നതാണ്.\nഅധികം പുളിയില്ലാത്ത വെണ്ണയോ തൈരോ ചേര്‍ക്കുന്നതും ഗുണകരമാണ്. എത്ര ഉപ്പാണോ കൂടിയത്, അതിനനുസരിച്ച് ഇവ ചേര്‍ക്കാം.\nകറി അടുപ്പില് നിന്ന് വാങ്ങിവച്ച ശേഷം മരക്കരി വൃത്തിയായി കഴുകിയ ഒരു കോട്ടണ് തുണിയില് പൊതിഞ്ഞ് കറിക്കുള്ളില് ഇടുക. രണ്ടോ മൂന്നോ കരിക്കട്ടകള് ഇങ്ങനെ ഇടണം.അരമണിക്കൂറിനു ശേഷം ഇവ മാറ്റുമ്പോള് കറിക്ക് പാകത്തിനുള്ള ഉപ്പായിരിക്കും ഉണ്ടാകുക.


P. O. C ബൈബിള്, പുതിയ നിയമം, യോഹന്നാ‌ന്, അദ്ധ്യായം3| Thiruvachanam | Malayalam Bible\nHome >> P. O. C ബൈബിള് >> പുതിയ നിയമം >> യോഹന്നാ‌ന് >> അദ്ധ്യായം 3\n9 : ഇതെല്ലാം എങ്ങനെ സംഭവിക്കും എന്നു നിക്കൊദേമോസ് ചോദിച്ചു.\n10 : യേശു പറഞ്ഞു: നീ ഇസ്രായേലിലെ ഗുരുവല്ലേ? എന്നിട്ടും ഇക്കാര്യമൊന്നും മനസ്‌സിലാകുന്നില്ലേ?\n11 : സത്യം സത്യമായി ഞാന് നിന്നോടു പറയുന്നു: ഞങ്ങള് അറിയുന്നവയെപ്പറ്റി സംസാരിക്കുന്നു; കണ്ടവയെപ്പറ്റി സാക്ഷ്യപ്പെടുത്തുന്നു. എന്നിട്ടും ഞങ്ങളുടെ സാക്ഷ്യം നിങ്ങള് സ്വീകരിക്കുന്നില്ല.\n12 : ഭൗമിക കാര്യങ്ങളെപ്പറ്റി ഞാന് പറഞ്ഞത് നിങ്ങള് വിശ്വസിക്കുന്നില്ലെങ്കില് സ്വര്‍ഗീയ കാര്യങ്ങള് പറഞ്ഞാല് എങ്ങനെ വിശ്വസിക്കും?\n13 : സ്വര്‍ഗത്തില് നിന്നിറങ്ങിവന്ന മനുഷ്യപുത്രനല്ലാതെ മറ്റാരും ഇതുവരെ സ്വര്‍ഗത്തില് കയറിയിട്ടില്ല.\n14 : മോശ മരുഭൂമിയില് സര്‍പ്പത്തെ ഉയര്‍ത്തിയതുപോലെ, തന്നില് വിശ്വസിക്കുന്നവനു നിത്യജീവന് ഉണ്ടാകേണ്ടതിന് മനുഷ്യപുത്രനും ഉയര്‍ത്തപ്പെടേണ്ടിയിരിക്കുന്നു.\n15 : തന്നില് വിശ്വസിക്കുന്നവനു നിത്യജീവന് ഉണ്ടാകേണ്ടതിന് മനുഷ്യപുത്രനും ഉയര്‍ത്തപ്പെടേണ്ടിയിരിക്കുന്നു.\n16 : എന്തെന്നാല്, അവനില് വിശ്വസിക്കുന്ന ഏവനും നശിച്ചുപോകാതെ നിത്യജീവന് പ്രാപിക്കുന്നതിനുവേണ്ടി, തന്റെ ഏകജാതനെ നല്‍കാന് തക്കവിധം ദൈവം ലോകത്തെ അത്രമാത്രം സ്‌നേഹിച്ചു.\n17 : ദൈവം തന്റെ പുത്രനെ ലോകത്തിലേക്കയച്ചത് ലോകത്തെ ശിക്ഷയ്ക്കു വിധിക്കാനല്ല. പ്രത്യുത, അവന് വഴി ലോകം രക്ഷപ്രാപിക്കാനാണ്.\n18 : അവനില് വിശ്വസിക്കുന്ന ഒരുവനും ശിക്ഷയ്ക്കു വിധിക്കപ്പെടുന്നില്ല. വിശ്വസിക്കാത്തവനോ, ദൈവത്തിന്റെ ഏകജാതന്റെ നാമത്തില് വിശ്വസിക്കായ്കമൂലം, നേരത്തേതന്നെ ശിക്ഷയ്ക്കു വിധിക്കപ്പെട്ടിരിക്കുന്നു.\n19 : ഇതാണു ശിക്ഷാവിധി: പ്രകാശം ലോകത്തിലേക്കു വന്നിട്ടും മനുഷ്യര് പ്രകാശത്തെക്കാള് അധികമായി അന്ധകാരത്തെ സ്‌നേഹിച്ചു. കാരണം, അവരുടെ പ്രവൃത്തികള് തിന്‍മ നിറഞ്ഞതായിരുന്നു.\n20 : തിന്‍മ പ്രവര്‍ത്തിക്കുന്നവന് പ്രകാശത്തെ വെറുക്കുന്നു. അവന്റെ പ്രവൃത്തികള് വെളിപ്പെടാതിരിക്കുന്നതിന് അവന് വെളിച്ചത്തു വരുന്നുമില്ല.\n21 : സത്യം പ്രവര്‍ത്തിക്കുന്നവന് വെളിച്ചത്തിലേക്കു വരുന്നു. അങ്ങനെ, അവന്റെ പ്രവൃത്തികള് ദൈവൈക്യത്തില് ചെയ്യുന്നവയെന്നു വെളിപ്പെടുന്നു.\n22 : ഇതിനുശേഷം യേശുവും ശിഷ്യന്‍മാരുംയൂദയാദേശത്തേക്കു പോയി. അവിടെ അവന് അവരോടൊത്തു താമസിച്ച് സ്‌നാനം നല്‍കി.\n23 : സാലിമിനടുത്തുള്ള ഏനോനില് വെള്ളം ധാരാളമുണ്ടായിരുന്നതിനാല് അവിടെ യോഹന്നാനും സ്‌നാനം നല്‍കിയിരുന്നു. ആളുകള് അവന്റെ അടുത്തു വന്ന് സ്‌നാനം സ്വീകരിച്ചിരുന്നു.\n24 : യോഹന്നാന് ഇനിയും കാരാഗൃഹത്തിലടയ്ക്കപ്പെട്ടിരുന്നില്ല.\n25 : അവന്റെ ശിഷ്യന്‍മാരും ഒരു യഹൂദനും തമ്മില് ശുദ്ധീകരണത്തെപ്പററി തര്‍ക്കമുണ്ടായി.\n26 : അവര് യോഹന്നാനെ സമീപിച്ചു പറഞ്ഞു: ഗുരോ, ജോര്‍ദാന്റെ അക്കരെ നിന്നോടുകൂടിയുണ്ടായിരുന്നവന്, നീ ആരെപ്പറ്റി സാക്ഷ്യപ്പെടുത്തിയോ അവന് , ഇതാ, ഇവിടെ സ്‌നാനം നല്‍കുന്നു. എല്ലാവരും അവന്റെ അടുത്തേക്കു പോവുകയാണ്.\n27 : യോഹന്നാന് പ്രതിവചിച്ചു: സ്വര്‍ഗത്തില്‍നിന്നു നല്‍കപ്പെടുന്നില്ലെങ്കില് ആര്‍ക്കും ഒന്നും സ്വീകരിക്കാന് സാധിക്കുകയില്ല.\n28 : ഞാന് ക്രിസ്തുവല്ല. പ്രത്യുത, അവനുമുമ്പേ അയയ്ക്കപ്പെട്ടവനാണ് എന്നു ഞാന് പറഞ്ഞതിനു നിങ്ങള്‍തന്നെ സാക്ഷികളാണ്.\n29 : മണവാട്ടിയുള്ളവനാണ് മണവാളന്. അടുത്തുനിന്നു മണവാളനെ ശ്രവിക്കുന്ന സ്‌നേഹിതന് അവന്റെ സ്വരത്തില് വളരെ സന്തോഷിക്കുന്നു. അതുപോലെ, എന്റെ ഈ സന്തോഷം ഇപ്പോള് പൂര്‍ണമായിരിക്കുന്നു.\n30 : അവന് വളരുകയും ഞാന് കുറയുകയും വേണം.\n31 : ഉന്നതത്തില്‍നിന്നു വരുന്നവന് എല്ലാവര്‍ക്കും ഉപരിയാണ്. ഭൂമിയില്‍നിന്നുള്ളവന് ഭൂമിയുടേതാണ്. അവന് ഭൗമികകാര്യങ്ങള് സംസാരിക്കുകയും ചെയ്യുന്നു. സ്വര്‍ഗത്തില്‍നിന്നു വരുന്നവന് എല്ലാവര്‍ക്കും ഉപരിയാണ്.\n32 : അവന് കാണുകയും കേള്‍ക്കുകയും ചെയ്തതിനെപ്പറ്റി സാക്ഷ്യപ്പെടുത്തുന്നു; എങ്കിലും, അവന്റെ സാക്ഷ്യം ആരും സ്വീകരിക്കുന്നില്ല.\n33 : അവന്റെ സാക്ഷ്യം സ്വീകരിക്കുന്നവന് ദൈവം സത്യവാനാണ് എന്നതിനു മുദ്രവയ്ക്കുന്നു.\n34 : ദൈവം അയച്ചവന് ദൈവത്തിന്റെ വാക്കുകള് സംസാരിക്കുന്നു; ദൈവം അളന്നല്ല ആത്മാവിനെ കൊടുക്കുന്നത്.\n35 : പിതാവ് പുത്രനെ സ്‌നേഹിക്കുന്നു. എല്ലാം അവന്റെ കൈകളില് ഏല്‍പിക്കുകയും ചെയ്തിരിക്കുന്നു.\n36 : പുത്രനില് വിശ്വസിക്കുന്നവനു നിത്യജീവന് ലഭിക്കുന്നു. എന്നാല്, പുത്രനെ അനുസരിക്കാത്തവന് ജീവന് ദര്‍ശിക്കുകയില്ല. ദൈവകോപം അവന്റെ മേല് ഉണ്ട്.\nTue Aug 14 12:09:41 IST 2018


വിനോദയാത്രയ്ക്കിടെ ബ്രിസ്റ്റോൾ ഗ്രാമർ സ്കൂളിലെ വിദ്യാർഥിയുടെ മരണം അധ്യാപകരുടെ അനാസ്ഥമൂലമോ?. ആവശ്യമായ വൈദ്യസഹായം ലഭ്യമാക്കിയില്ല എന്ന് ആക്ഷേപം\n11 May, 2021, 5:08 am\nബ്രിസ്റ്റോൾ ഗ്രാമർ സ്കൂളിലെ വിദ്യാർത്ഥിയായ അന ഉഗ്ലോ വിനോദയാത്രയ്ക്കിടെ മരണമടഞ്ഞത് വേണ്ടത്ര വൈദ്യസഹായം ലഭ്യമല്ലാത്തതിനെ തുടർന്നാണെന്ന ആരോപണവുമായി മാതാപിതാക്കൾ. സ്കൂളിൽ നിന്ന് ന്യൂയോർക്കിലേയ്ക്കുള്ള സ്കൂൾ യാത്രയ്ക്കിടെയാണ് 2019 ഡിസംബറിൽ അന സെപ്സിസ് മൂലം മരണമടഞ്ഞത്.\nതനിക്ക് നെഞ്ചിൽ അണുബാധയുണ്ടെന്നും മരണത്തിന് രണ്ടു ദിവസം മുൻപ് ഒരു ഡോക്ടറെ കാണാൻ അധ്യാപകരോട് ആവശ്യപ്പെട്ടിരുന്നതുമായാണ് മാതാപിതാക്കൾ പറഞ്ഞത്. അനയുടെ ആവശ്യം നിരസിക്കപ്പെടുകയാണുണ്ടായതെന്ന് മാതാപിതാക്കൾ വിചാരണവേളയിൽ പറഞ്ഞു. എന്നാൽ തനിക്ക് ക്ഷീണവും ശ്വാസതടസ്സവും ഉണ്ടെന്ന് മാത്രമേ വിദ്യാർഥി പറഞ്ഞിട്ടുള്ളൂ, ഡോക്ടറെ കാണാൻ ആവശ്യപ്പെട്ടിട്ടില്ല എന്നുമാണ് ടീച്ചർ വിചാരണവേളയിൽ വിശദീകരണം നൽകിയത്. വിദ്യാർത്ഥി ബ്രോങ്കോപ് ന്യുമോണിയ, സെപ്‌സിസ് എന്നിവ മൂലം മരിച്ചുവെന്നാണ് ന്യൂയോർക്ക് നഗരത്തിലെ ചീഫ് മെഡിക്കൽ എക്സാമിനറുടെ റിപ്പോർട്ടിൽ രേഖപ്പെടുത്തിയിരിക്കുന്നത്.


ഈജ്പ്റ്റ് പ്രസിഡന്റ് തെരഞ്ഞെടുപ്പ്: സിസിക്ക് സ്വന്തം പാളയത്തില് നിന്ന് എതിരാളി • Live Kerala News\nഈജ്പ്റ്റ് പ്രസിഡന്റ് തെരഞ്ഞെടുപ്പ്: സിസിക്ക് സ്വന്തം പാളയത്തില് നിന്ന് എതിരാളി\n30/1/2018 at 9:43 am\nകയ്‌റോ: ഈജിപ്റ്റ് പ്രസിഡന്റ് തെരഞ്ഞെടുപ്പില് നിലവിലെ പ്രസിഡന്റ് അബ്ദല് ഫത്താ അല് സിസിക്ക് സ്വന്തം പാളയത്തില് നിന്നു തന്നെ എതിരാളി. സിസിയെ പിന്തുണച്ചിരുന്ന അല് ഘാദ് പാര്‍ട്ടി നേതാവ് മുസാ മുസ്തഫ മുസായാണ് രംഗത്തുവന്നത്. മാര്‍ച്ച് 26-28 തീയതികളിലാണ് പ്രസിഡന്റ് തെരഞ്ഞെടുപ്പ് നടക്കുക.\nനാമനിര്‍ദേശപത്രിക സമര്‍പ്പിക്കാനുള്ള സമയം അവസാനിക്കാന് നിമിഷങ്ങള് ബാക്കി നില്‍ക്കെയാണ് മുസാ സ്ഥാനാര്‍ഥിത്വം പ്രഖ്യാപിച്ചത്.\nഫെബ്രുവരി 24 മുതല് തെരഞ്ഞെടുപ്പ് പ്രചാരണം ആരംഭിക്കും. ഏപ്രില് രണ്ട് ആദ്യഘട്ട ഫലപ്രഖ്യാപനം നടക്കും. നാമനിര്‍ദേശപത്രിക സമര്‍പ്പിച്ചിരുന്ന മറ്റു സ്ഥാനാര്‍ഥികളില് കുറെപ്പേര് പത്രിക പിന്‍വലിക്കുകയും മറ്റുള്ളവരുടേതു തള്ളിപ്പോകുകയും ചെയ്തിരുന്നു.\nതെരഞ്ഞെടുപ്പിലൂടെ അധികാരത്തിലേറിയ മുന് പ്രസിഡന്റ് മുഹമ്മദ് മുര്‍സിയെ 2013ല് സ്ഥാനഭ്രഷ്ടനാക്കിയാണ് സിസി അധികാരത്തിലെത്തിയത്. 2014ലെ തെരഞ്ഞെടുപ്പില് 96.9% വോട്ടു നേടിയാണ് അല് സിസി പ്രസിഡന്റായത്. ഈജിപ്ഷ്യന് ഭരണഘടന പ്രകാരം ഒരാള്‍ക്ക് രണ്ടുതവണ മാത്രമേ പ്രസിഡന്റ് പദവി വഹിക്കാന് കഴിയൂ.


Anwar rasheed reveals about fahadh faasil's remuneration in trance movie - Malayalam Filmibeat\n| Updated: Sunday, August 23, 2020, 18:31 [IST]\nരാജമാണിക്യം എന്ന മമ്മൂട്ടി ചിത്രത്തിലൂടെ മലയാളത്തില് ശ്രദ്ധേയനായ സംവിധായകനാണ് അന്‍വര് റഷീദ്. രാജമാണിക്യത്തിന്റെ വലിയ വിജയം സംവിധായകന്റെ കരിയറില് വലിയ വഴിത്തിരിവായി മാറിയിരുന്നു. രാജമാണിക്യത്തിന് പിന്നാലെ ഛോട്ടാ മുംബൈ, അണ്ണന് തമ്പി, ഉസ്താദ് ഹോട്ടല് തുടങ്ങിയ വിജയചിത്രങ്ങളും അന്‍വര് റഷീദിന്റെ കരിയറില് പുറത്തിറങ്ങിയിരുന്നു. ഉസ്താദ് ഹോട്ടല് കഴിഞ്ഞ് വര്‍ഷങ്ങള്‍ക്ക് ശേഷമാണ് ഒരു ഫീച്ചര് ഫിലിമുമായി അന്‍വര് റഷീദ് എത്തിയത്.\nഫഹദ് ഫാസില് നായകനായ ട്രാന്‍സ് എന്ന ചിത്രം ഈ വര്‍ഷമാദ്യം ആണ് തിയ്യേറ്ററുകളിലേക്ക് എത്തിയിരുന്നത്. ഫഹദിനൊപ്പം ദിലീഷ് പോത്തന്, ഗൗതം മേനോന്, സൗബിന് ഷാഹിര്, നസ്രിയ തുടങ്ങിയവരും പ്രധാന വേഷങ്ങളില് എത്തിയ ചിത്രത്തിന് സമ്മിശ്ര പ്രതികരണമാണ് ലഭിച്ചിരുന്നത്. സിനിമ വിജയമായില്ലെങ്കിലും ട്രാന്‍സില് ഫഹദ് ഫാസിലിന്റെ പ്രകടനം ഏറെ ശ്രദ്ധിക്കപ്പെട്ടിരുന്നു.\nട്രാന്‍സില് വിജു പ്രസാദ്, പാസ്റ്റര് ജോഷ്വാ കാള്‍ട്ടണ് എന്നീ രണ്ട് വ്യത്യസ്ഥ ഗെറ്റപ്പുകളിലാണ് ഫഹദ് അഭിനയിച്ചത്. ഛായാഗ്രാഹകനും സംവിധായകനുമായ അമല് നീരദായിരുന്നു ട്രാന്‍സിന് വേണ്ടി ക്യാമറ കൈകാര്യം ചെയ്തിരുന്നത്. ജാക്‌സണ് വിജയ് സംഗീതവും സുശിന് ശ്യാം പശ്ചാത്തല സംഗീതവുമൊരുക്കി. പ്രവീണ് പ്രഭാകറായിരുന്നു ചിത്രത്തിന്റെ എഡിറ്റിംഗ് നിര്‍വ്വഹിച്ചിരുന്നത്.\nഅന്‍വര് റഷീദ് എന്റര്‍ടെയ്ന്‍മെന്റ്‌സിന്റെ ബാനറില് സംവിധായകന് തന്നെയാണ് ചിത്രം നിര്‍മ്മിച്ചിരുന്നത്. വിന്‍സെന്റ് വടക്കന് തിരക്കഥ എഴുതിയ ചിത്രത്തില് ഫഹദ് ഫാസിലിന്റെ പ്രകടനം തന്നെയായിരുന്നു എല്ലാവരും എടുത്തുപറഞ്ഞത്. അതേസമയം ട്രാന്‍സിനെ കുറിച്ച് മനോരമ ഓണ്‍ലൈന് നല്‍കിയ അഭിമുഖത്തില് അന്‍വര് റഷീദ് പറഞ്ഞ കാര്യങ്ങള് സോഷ്യല് മീഡിയയില് വൈറലായി മാറിയിരുന്നു.\nചിത്രത്തിന് വേണ്ടി ഫഹദോ അമല് നീരദോ തന്റെ കൈയ്യില് നിന്നും ഒരു രൂപ പോലും പ്രതിഫലം വാങ്ങിയിട്ടില്ലെന്നാണ് സംവിധായകന് പറയുന്നത്. ഫഹദും അമലും ഒരു രൂപ പോലും ട്രാന്‍സിന് പ്രതിഫലമായി ഈടാക്കിയിട്ടില്ല. അവര് എന്നിലര്‍പ്പിച്ച വിശ്വാസത്തിനും സൗഹൃദത്തിനും ആത്മവിശ്വാസത്തിനും എപ്പോഴും ഞാന് അവരോട് കടപ്പെട്ടിരിക്കുന്നു.\nമറ്റെല്ലാം നിസാരമായിരുന്നു. അതായിരുന്നു ഞങ്ങള്‍ക്ക് ട്രാന്‍സ്. ട്രാന്‍സ് എന്ന ചിത്രം എന്താണ് തനിക്ക് നല്‍കിയത് എന്നതിനേക്കാളും പ്രധാനമായിരുന്നു സിനിമയ്ക്കുളളിലെ പ്രൊസസ് എന്നും അന്‍വര് റഷീദ് പറഞ്ഞു. തന്റെ ഓര്‍മ്മയിലെ എറ്റവും പ്രിയങ്കരമായ അനുഭവമായിരുന്നു ട്രാന്‍സ് എന്നും ഞങ്ങള് സമ്മര്‍ദ്ദമില്ലാതെ പൂര്‍ത്തിയാക്കിയ ചിത്രം അഞ്ചു സുന്ദരികളിലെ ആമിയായിരുന്നു എന്നും അന്‍വര് റഷീദ് പറഞ്ഞു.\nകന്യാകുമാരിയില് താമസിക്കുന്ന വിജുപ്രസാദ് എന്ന മോട്ടിവേഷണല് സ്പീക്കര് പാസ്റ്റര് ജോഷ്വാ കാള്‍ട്ടണായി മാറുന്ന കഥയായിരുന്നു ചിത്രത്തില് കാണിച്ചത്. ഫഹദ് ഫാസിലിന്റെ കരിയറിലെ മികച്ച കഥാപാത്രങ്ങളിലൊന്നായാണ് ഈ റോളിനെ പ്രേക്ഷകര് വിലയിരുത്തിയത്. ബിഗ് ബഡ്ജറ്റില് ഒരുക്കിയ ചിത്രം സൈക്കോളജിക്കല് ഡ്രാമ വിഭാഗത്തില്‍പ്പെട്ട സിനിമ കൂടിയായിരുന്നു.\nഅതേസമയം ട്രാന്‍സിന് ശേഷം തമിഴില് ഒരു സിനിമ സംവിധാനം ചെയ്യാനുളള തയ്യാറെടുപ്പിലാണ് അന്‍വര് റഷീദ്. കൈദി വില്ലന് അര്‍ജുന് ദാസാണ് ചിത്രത്തില് നായക വേഷത്തില് എത്തുന്നത്. തമിഴ് ചിത്രത്തിന് പുറമെ അല്‍ഫോണ്‍സ് പുത്രന് സംവിധാനം ചെയ്യുന്ന പുതിയ ചിത്രം അന്‍വര് റഷീദാണ് നിര്‍മ്മിക്കുന്നതെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nRead more about: anwar rasheed fahadh faasil\nAnwar rasheed reveals about fahadh faasil's remuneration in trance movie


കുമ്പസാരം തെറ്റുകള്‍ക്കുള്ള മനഃശാസ്ത്ര പരിഹാരം- സൂസൈപാക്യം - themediasyndicate\nകോട്ടയം: കുമ്പസാരം നിരോധിക്കണമെന്ന ദേശീയ വനിതാ കമ്മീഷന്റെ നിലപാടിനെതിരെ കെ.സി.ബി.സി പ്രസിഡന്റ് ആര്‍ച്ച് ബിഷപ്പ് ഡോ. സൂസൈപാക്യം. കുമ്പസാരം വിശ്വാസത്തിന്റെ അവിഭാജ്യഘടകമാണെന്ന് ഡോ. സൂസൈപാക്യം പറഞ്ഞു. ക്രിസ്തീയ സഭയെ അവഹേളിക്കുന്ന നിലപാടാണ് ദേശീയ വനിതാ കമീഷേന്റത്. ഇനിയും തെളിക്കപ്പെട്ടിട്ടില്ലാത്ത ഒരു സംഭവത്തില് വേണ്ടത്ര അന്വഷണമില്ലാതെയാണ് കമീഷന് ശിപാര്‍ശ നടത്തിയത്. കമീഷന് അധികാര പരിധി ലംഘിക്കുകയാണുണ്ടായത്. പ്രസ്താവന ക്രിസ്തീയ വിശ്വാസത്തെ സംശയത്തിന്റെ നിഴലിലാക്കി. തെളിയിക്കപ്പെടാത്ത കേസിന്റെ പേരിലാണ് സഭ ക്രൂശിക്കപ്പെടുന്നത്. മത വിഭാഗങ്ങള്‍ക്ക് അവരവരുടെ വിശ്വാസം അനുഷ്ഠിക്കാന് സ്വതന്ത്ര്യമുണ്ട്. ആരും ആരെയും നിര്‍ബന്ധിക്കാറില്ല. കമീഷേന്റത് ഭരണഘടനാ സ്വാതന്ത്ര്യത്തിന്റെ ലംഘനമാണെന്നും സൂസെപാക്യം വാര്‍ത്താസമ്മേളനത്തില് പറഞ്ഞു.\nകുമ്പസാരം തെറ്റുകള്‍ക്കുള്ള മനഃശാസ്ത്ര പരിഹാരമാണത്. ജീവന് ബലി കഴിച്ചും കുമ്പസാര രഹസ്യം സൂക്ഷിക്കാന് പുരോഹിതന്‍മാര് വിധിക്കപ്പെട്ടവരാണ്. മനുഷ്യന് പറ്റാവുന്ന തെറ്റുകള് ഉണ്ടാവും. അത് തിരുത്തപ്പെടും. കേന്ദ്രസര്‍ക്കാര് വനിതാ കമീഷനെ നിയന്ത്രിക്കണം. കമീഷെന്റ നിലപാടിനെതിരെ പ്രധാനമന്ത്രി നരേന്ദ്രമോദിക്ക് പരാതി നല്‍കുമെന്നും സൂസൈപാക്യം അറിയിച്ചു.\nകുമ്പസാരം നിരോധിക്കണമെന്നത് വനിതാ കമീഷന് അധ്യക്ഷ രേഖാ ശര്‍മയുടെ അഭിപ്രായമാണെന്നും അത് മോദി സര്‍ക്കാറിന്റെ നിലപാടല്ലെന്നുമുള്ള കേന്ദ്രമന്ത്രി അല്‍ഫോന്‍സ് കണ്ണന്താനത്തിന്റെ പ്രസ്താവന സ്വാഗതാര്‍ഹമാണ്. വിശ്വാസത്തില് ഉറച്ച് നിന്ന് സഭ മുന്നോട്ട് പോകും. സഭക്ക് പലതരത്തിലുള്ള അപമാനങ്ങളും സഹിക്കേണ്ടി വന്നിട്ടുണ്ട്. പ്രതിസന്ധികള് തളര്‍ത്തിയിട്ടില്ല വളര്‍ത്തിയിട്ടേയുള്ളൂ. കുമ്പസാര വിഷയത്തില് നിയമപരമായി നീങ്ങുന്നത് ആലോചിക്കുമെന്നും സൂസൈപാക്യം പറഞ്ഞു.\nTags: കുമ്പസാരംകുമ്പസാരം തെറ്റുകള്‍ക്കുള്ള മനഃശാസ്ത്ര പരിഹാരം- സൂസൈപാക്യംകെ.സി.ബി.സി പ്രസിഡന്റ് ആര്‍ച്ച് ബിഷപ്പ് ഡോ. സൂസൈപാക്യം


ബൂലോഗ ക്ലബ്ബ്: 07_04\nകൈരളി പീപ്പിള് ചാനലില് കാണാന് കഴിയാതെപോയത്\n2007 മാര്‍ച്ച് 18 ന് കൈരളി പീപ്പിള് പരിപാടി കാണുവാന് കഴിയാതെ പോയവര്‍ക്കായി അവതരിപ്പിക്കുന്നു.\nVODPOD ല് മൂന്നു ഭാഗങ്ങളായി കാണുക.\nഅല്ലെങ്കില്5ഭാഗങ്ങളായി ഗൂഗിള് പ്ലയറില്\nഇക്കഴിഞ്ഞ മാര്‍ച്ച് 18 ന് കൈരളി റ്റിവിയിലെ പീപ്പിള് ചാനലില് എനിക്കൊരവസരം ലഭിച്ചിരുന്നു। ഇന്ത്യന് സമയം ഉച്ചയ്ക്ക് 1।30 ന് ആയിരുന്നു ഈ പരിപാടി। പരിപാടി അവതരിപ്പിച്ചത് NTV യാണ്। വിപിനാണ് (അരുവിക്കരക്കാരന് എന്ന ബ്ലോഗര്) ഈ പരിപാടി അവതരിപ്പിക്കുന്നതില് പ്രധാന പങ്ക് വഹിച്ചത്. വിഷയം എന്റെ കണ്ടെത്തലായ പട്ടമരപ്പും അതുമായി ബന്ധപ്പെട്ട കോപ്പിറൈറ്റ്‌സും, മറ്റു കര്‍ഷകരില് നിന്നും വിഭിന്നമായി ഞാന് ചെയ്യുന്ന കൃഷിരീതികളും। കോപ്പി റൈറ്റ്‌സ് പറയുമ്പോള് അത് സൂര്യഗായത്രിയില് നിന്ന് തുടങ്ങുന്നുവെന്നുമാത്രം. അനില് റിക്കോര്‍ഡ് ചെയ്തു. എന്നാല് ഇതേ പരിപാടി വീണ്ടും 22 ന് റീ ടെലികാസ്റ്റ് ചെയ്യുകയാണ് ഇന്ത്യന് സമയം 3.30 പീ‌എം ന് . സൌകര്യമുള്ളവര് 18 ന് ഈ പരിപാടി കാണുവാന് കഴിയാത്തവര് ഈ പരിപാടി കാണുമെന്ന് വിശസിക്കുന്നു. (എന്നാല് പ്രസ്തുത പരിപാടി സെന്‍സര് ചെയ്യപ്പെട്ടു)\nവീണ്ടും ഒരു പോസ്റ്റിടേണ്ട ആവശ്യമില്ല എന്നതിനാലാണ് പഴയ പോസ്റ്റ് എഡിറ്റ് ചെയ്യുന്നത്।\nഇതുമായി ബന്ധപ്പെട്ട മറ്റൊരു പോസ്റ്റ്\nPosted by kerala farmer at 4/18/2007 01:00:00 PM 57 comments: Links to this post\n‘സിറാജി‘ല് കുറുമാന്റെ കഥ\nനമ്മുടെ പ്രിയങ്കരനായ ശ്രീ.രാഗേഷ് കുറുമാന്റെ ഒരു കഥ ‘സിറാജ്’ ദിനപത്രം പ്രസിദ്ധീകരിച്ചു. അങ്ങനെ ഇന്‍ഡിക് ബ്ലോഗ് അവാര്‍ഡ് നേടിയ ‘യൂറോപ്യന് സ്വപ്നങ്ങള്’ പുസ്തകമാക്കുന്നതിന്റെ മുന്നോടിയായി പ്രിന്റഡ് മീഡിയയിലേക്ക് കുറുമാന് കാലെടുത്ത് വെച്ചു. അടുത്ത പടിയായി പുസ്തകം പുറത്തിറങ്ങും എന്ന് കരുതുന്നു.\nകുറുമാന് ചേട്ടന് ആശംസകള്!\nPosted by dilba asuran at 4/14/2007 07:44:00 AM 40 comments: Links to this post\nഇതുവരെ പത്രത്തിലെഴുത്തുമാത്രമായിരുന്നു. കുറഞ്ഞ മാസങ്ങളേ ആയിട്ടുള്ളൂ, ബ്ലോഗ് ചെയ്യാന് തുടങ്ങിയിട്ട്. ബൂലോഗത്തില് സാന്നിദ്ധ്യമറിയിക്കണമെന്ന് വിചാരിച്ചതാട്ടെ, ഇന്നം മാത്രവും. ആകെ എട്ടുപോസ്റ്റിങ്ങേ ഇതേവരെ ഞാന് നടത്തിയിട്ടുള്ളൂ. ഒരു ബ്ളോഗ് റോളിലും ലിസ്റ്റ് ചെയ്യാതെ പോയാല് ശരിയാവില്ലെന്ന് തോന്നി. പിന്നെ ഇപ്പണിനടത്തി തഴക്കവും പഴക്കവും വന്നവരോടൊത്ത് സമയം ചെലവഴിക്കാമെന്നും തോന്നി. സംഗതി കൊള്ളാമോ എന്ന് നോക്കട്ടെ!\nപിന്നെ എന്‍റെ പുതിയ വിഷയം സ്കൂളുകളിലെ ലൈംഗിക വിദ്യാഭ്യാസമാണ്. പള്ളിക്കൂടത്തിലെ രതിയും രേണുകയുടെ മൊഴിയും എന്ന ആ പോസ്റ്റിങ് വായിക്കണേ....\nPosted by Sebin A Jacob at 4/12/2007 10:06:00 PM2comments: Links to this post\nഅനുവാര്യര് എന്ന അനിയന്‍സിന്റെ കഥാസമാഹാരം\nഅനുവാര്യര് എന്ന അനിയന്‍സിന്റെ ( http://apurvas.blogspot.com/ ) കഥാസമാഹാരം ഇല ബുക്ക്സ് പുറത്തിറക്കുന്നു.\nഒരു പത്രപ്രവര്‍ത്തകന്റെ അവിസ്മരണീയ കാഴ്‌ചകള്. അപരിചിതമായ ചില നാടുകളിലെ അതിനേക്കാള് അപരിചിതരായ കുറെ മനുഷ്യരെ നമുക്ക് പരിചയപ്പെടുത്തുന്ന അനുഭവങ്ങള്. ഉത്തരേന്ത്യയിലെ വിദൂര ഗ്രാമങ്ങളിലും രാജ്യത്തിനു പുറത്തും മാധ്യമ പ്രവര്‍ത്തകന് കണ്ട, നമ്മെ അസ്വസ്ഥപ്പെടുത്തുകയും ചിന്തിപ്പിക്കുകയും ചെയ്യുന്ന കുറേ വേറിട്ട മനുഷ്യര്.\nPosted by Visala Manaskan at 4/11/2007 07:16:00 PM 24 comments: Links to this post\nഇന്ന് ചില ബ്ലോഗുകള് കൂടി ബ്ലോഗ്‌റോളില് ചേര്‍ത്തതോടുകൂടി ബ്ലോഗ്‌റോളിലെ ബ്ലോഗുകളുടെ എണ്ണം ആയിരം തികച്ചു.\nക്ഷുരകന് എന്ന ബ്ലോഗര് നടത്തിയിരുന്നതായിരുന്നു ആദ്യം ബ്ലോഗര്‍മാര് ഉപയോഗിച്ചിരുന്ന ബ്ലോഗ്‌റോള്. പിന്നീട് ക്ഷുരകന് ബ്ലോഗ്ഗിങ്ങ് നിര്‍ത്തി അപ്രത്യക്ഷനായി. ബ്ലോഗുകളുടെ എണ്ണം പിന്നീട് ക്രമാതീതമായി വളര്‍ന്നപ്പോള് ഈ ബ്ലോഗ്‌റോള് ആവശ്യത്തിനു ഉപകരിക്കാതെ വന്നപ്പോഴാണ് 2006 മാര്‍ച്ച് തുടക്കത്തില് പുതിയ ഒരു റോള് തുടങ്ങിയത്. തുടങ്ങുമ്പോള് ഒറ്റ ദിവസത്തില് പലരുടേയും സഹായം കൊണ്ട് കണ്ടു പിടിച്ച് റോളില് ചേര്‍ത്തത് നൂറില്‍പ്പരം ബ്ലോഗുകളാണ്. അന്ന് അത്ര ബ്ലോഗുകളേ ഉണ്ടായിരുന്നുള്ളൂ എന്നാണ് എന്റെ വിശ്വാസവും. പിന്നീട് പിന്മൊഴികളില് പുതിയ ബ്ലോഗുകള് വരുന്ന മുറയ്ക്ക്, ബ്ലോഗ്‌റോളില് ചേര്‍ക്കുകയായിരുന്നു. ആഴ്ചയില് ഒന്നും, അല്ലെങ്കില് ദിവസങ്ങള് കൂടുമ്പോള് ഒന്നും ഒക്കെയായി റോളില് ചേര്‍ക്കപ്പെട്ടിരുന്ന ബ്ലോഗുകളുടെ എണ്ണം പയ്യെപ്പയ്യെ കൂടിക്കൂടി ഇപ്പോള് ദിവസം അഞ്ചിലധികം ബ്ലോഗുകള് അതിലേയ്ക്ക് ചേര്‍ക്കേണ്ടുന്ന അവസ്ഥയിലായി. എങ്കിലും പുതിയ ബ്ലോഗുകള് കാണുന്ന പുറയ്ക്ക് റോളില് ചേര്‍ക്കാന് ഞാന് ആവുന്നത്ര ശ്രദ്ധിക്കാറുണ്ട്. പുതിയ ബ്ലോഗുകള് കണ്ടുപിടിക്കാനും റോളില് ഇല്ലാത്ത പഴയ ബ്ലോഗുകള് ചൂണ്ടിക്കാണിക്കാനും ഇംഗ്ലീഷില് പേരുള്ള ബ്ലോഗുകളോട് മലയാളത്തിലേയ്ക്ക് പേര് മാറ്റാനും ഒക്കെയായി ഈ റോളിന്റെ പരിപാലനത്തിന് സഹായിച്ച ഒരുപാട് പേരുണ്ട്. ഓരൊരുത്തരോടും ഞാന് നന്ദി പ‌റഞ്ഞ് കൊള്ളുന്നു.\nആയിരത്തിലധികം ബ്ലോഗുകളുണ്ടെങ്കിലും ബ്ലോഗര്‍മാരുടെ എണ്ണം എത്രയുണ്ടാകാം എന്നതിനു കണക്കുകള് ലഭ്യമല്ല. മലയാളംബ്ലോഗ്സ്.ഇന് പോര്‍ട്ടലിന്റെ കണക്കുകള് പ്രകാരം ഇത് 895 ആണ്. പക്ഷെ ഇതില് ഇന്ന് ആക്റ്റീവ് അല്ലാത്ത ബ്ലോഗര്‍മാരുമുണ്ട് (ബ്ലോഗ് തന്നെ ഡിലീറ്റ് ചെയ്തവര് ഉള്‍പ്പെടെ)എന്നതിനാല് ഇത് കൃത്യമല്ല. പോര്‍ട്ടലിന്റെ കണക്കുകള് പ്രകാരം ഇന്ന് ദിവസവും പുതുതായി വരുന്ന പോസ്റ്റുകള് അന്‍പതിനടുത്തുണ്ട് (ഇത് ഒരു ശരാശരി കണക്കാണ്).\nബ്ലോഗുകള് ഒരു സുപ്രധാന നാഴികക്കല്ലാണ് കൈവരിച്ചിരിക്കുന്നത് എന്ന് ഞാന് വിശ്വസിക്കുന്നു. നാലക്ക സംഖ്യയില് എത്തി നില്‍ക്കുന്ന ഈ ബ്ലോഗുകള് ഇന്ന്, ഒരു വര്‍ഷം മുന്നെ ഉണ്ടായിരുന്ന ബ്ലോഗ് സംസ്കാരത്തില് നിന്നും വ്യാപ്തിയില് നിന്നും ഒക്കെ ഒരുപാട് മാറിയിരിക്കുന്നു. പുതുതായി വരുന്ന രചനകള് എല്ലാം വായിക്കുക എന്നത് ബ്ലോഗര്‍മാര്‍ക്ക് ഒരു ദിവസം മുഴുവന് ഇരുന്നാലും സാധിക്കാത്തവണ്ണം കൂടിയിരിക്കുന്നു. ഈ ബ്ലോഗുകളില് എല്ലാം വരുന്ന കമന്റുകള് കൂടി പിന്മൊഴികളേയും ശ്വാസം മുട്ടിക്കുന്നു. പിന്മൊഴികള് ഗൂഗിള് ഗ്രൂപ്പിന്റെ കണക്കുകള് പ്രകാരം മാസം പന്ത്രണ്ടായിരത്തിലധികം കമന്റുകളാണ് അവിടേയ്ക്ക് ഒഴുകിയെത്തുന്നത്.\nആയിരത്തിന്റെ നിറവില് നില്‍ക്കുന്ന ബൂലോകത്തിന്റെ കുടുമ്പാംഗങ്ങളെ ഞാന് ഈയവസരത്തില് അനുമോദിക്കുകയാണ്. ഈ വിജയം എല്ലാവര്‍ക്കും ഒരുപോലെ അവകാശപ്പെട്ടതാണ്. വല്ലപ്പോഴുമൊക്കെ ചെറിയ അടിയും വഴക്കുമൊക്കെ ഉണ്ടാക്കുമെങ്കിലും ഇന്നും നാം ഒരു വലിയ കുടുമ്പം തന്നെയാണ്. അറുപതു തികഞ്ഞവര് മുതല് കൊച്ചുകുട്ടികള് വരെയുള്ള ഈ ബ്ലോഗര്‍മാരില് എല്ലാവരും സമന്മാരാണെന്നത് തന്നെ ഈ കൂട്ടായ്മയുടെ വിജയവും. എല്ലാവര്‍ക്കും എന്റെ ആശംസകള്.\n* ആയിരം എന്നത് കൃത്യമായ ഒരു സംഖ്യ അല്ല. ഇതില് ഞാന് കാണാതെ പോയിരിക്കാവുന്ന പല ബ്ലോഗുകളും, മലയാളത്തിലല്ലാതെ പേരുകള് ഉള്ള ബ്ലോഗുകളും, ആദ്യാക്ഷരം മലയാളത്തിലല്ലാതെയുള്ള ബ്ലോഗുകളും ഒഴിവാക്കപ്പെട്ടിരിക്കാം. എങ്കിലും ആയിരം ആയിരം തന്നെ ;)\nPosted by Sreejith K at 4/10/2007 09:03:00 AM 63 comments: Links to this post\nORG MARG ന്റെ പുതിയ സര്‍വേ പ്രകാരം ഇന്ത്യയിലെ ഏറ്റവും വൃത്തിയുള്ള പത്ത് പട്ടണങ്ങളില് തിരുവനന്തപുരവും പെട്ടിട്ടുണ്ടത്രേ.. അത്ഭുതപ്പെടുത്തുന്ന കാര്യം അതല്ല..ആ ലിസ്റ്റില് രണ്ടാം സ്ഥാനത്ത് നില്‍ക്കുന്നത് ചെന്നൈ ആണ്. ഇന്ത്യയിലിപ്പോള് വൃത്തി എന്ന വാക്കിന്റെ അര്‍ത്ഥം മാറിപ്പോയോ എന്തോ?!\nPosted by K Satheesh at 4/08/2007 06:07:00 AM 8 comments: Links to this post\nLabels: തിരുവനന്തപുരം, സര്‍വേ\nനമ്മുടെ ഭക്ഷ്യ സംസ്കാരം തകര്‍ത്ത് വിദേശകുത്തകകള് ഇന്‍ഡ്യന് വിപണിയില് കടന്ന് കയറാന് ഗൂഡതന്ത്രങ്ങള് മെനയുന്നു. മൊണ്‍സാന്റോ, കാര്‍ഗില്, എ.സി.എം തുടങ്ങിയ വിദേശകമ്പനികള് നമ്മുടെ ഭക്ഷ്യമേഖലയില് പിടിമുറുക്കാനുള്ള നീക്കത്തിലാണ്. സംസ്കരിച്ച ഭക്ഷ്യ വസ്തുക്കള് എത്തിക്കുന്നതിന് കേന്ദ്ര ഭക്ഷ്യമന്ത്രാലയം ഒത്താശ നല്‍കുന്നു. 'സംസ്കരിച്ച ഭക്ഷണം കഴിക്കൂ, ആരോഗ്യം സം‌രക്ഷിക്കു' എന്ന പരസ്യം ഇടവിട്ട് ടി.വി.കളില് ഭക്ഷ്യമന്ത്രാലയംതന്നെ നല്‍കുന്നു. അപ്പോഴപ്പോള് തയ്യാറാക്കുന്ന ഭക്ഷണത്തേക്കാള് എത്രയോ ഇരട്ടി അപകടകരം ആണ് സംസ്കരിച്ച ഭക്ഷ്യവസ്തുക്കള്. അതിലടങ്ങിയിരിക്കുന്ന രാസ വസ്തുക്കള് വരുത്തിവയ്ക്കാവുന്ന അപകടങ്ങള് അധിക്റുതര് മറച്ചുവെയ്ക്കുകയാണ്. കോര്‍പ്പറേറ്റ് കമ്പനികളുടെ ഓഫീസ്സുകളില് നമ്മുടെ ഭക്ഷണശീലങ്ങള് തീരുമാനിക്കുന്ന കാലമാണ് വരുന്നത്. ഇതിനെതിരെ അപൂര്‍വം ചിലരില് നിന്നേ ചെറുത്ത്‌നില്പ് ഉയരുന്നുള്ളൂവെന്നതും പ്രസ്താവ്യമാണ്.\nPosted by അങ്കിള്. at 4/07/2007 01:56:00 PM7comments: Links to this post\nLabels: ഭക്ഷ്യ സംസ്കാരം processed food\nകോളയില് വിഷമുണ്ട് - കേന്ദ്രസര്‍ക്കാര് സമ്മതിക്കുന്നു.\nഒടുവില് കേന്ദ്രസര്‍ക്കാര് സമ്മതിക്കുന്നു. കൊക്കൊകോളയില് മാരകമായ വിഷാംശം അടങ്ങിയിട്ടുണ്ടെന്ന് കേന്ദ്രസര്‍ക്കാര് സുപ്രിം കോടതിയില് സമര്‍പ്പിച്ച സത്യവാംഗ്‌മൂലത്തില് വ്യകതമാക്കി. കോളകളില് വിഷാംശം ഉണ്ടെന്ന് 'സെന്റര് ഫോര് സയന്‍സ് ആന്‍ഡ് എന്‍വയോണ്‍മെന്റ്' കണ്ടെത്തിയതിനെത്തുടര്‍ന്ന് കേന്ദ്രം രൂപവത്‌കരിച്ച വിദഗ്ദ്ധ സമിതി ഈയിടെ റിപ്പോര്‍ട്ട് സമര്‍പ്പിച്ചിരുന്നു. ഇന്‍ഡ്യന് കൗണ്‍സില് ഒഫ് മെഡിക്കല് റിസേര്‍ച്ചിന്റെ ഡയറക്ടര് ജനറല് എന്.കെ.ഗാംഗൂലി അദ്ധ്യക്ഷനായ സമിതി നല്‍കിയ റിപ്പോര്‍ട്ടിന്റെ അടിസ്ഥാനത്തിലാണ് കേന്ദ്രം സുപ്രിീം കോടതിയില് റിപ്പോര്‍ട്ട് നള്‍കിയത്. കോളകളില് കീടനാശിനിയുടെ അംശം ഉണ്ടെന്ന് സര്‍ക്കാരും സമ്മതിച്ചതോടെ കോള ഉല്‌പന്നങ്ങള്‍ക്ക് അന്തിമമായ ഗുണനിലവാരം നിശ്ചയിക്കാനുള്ള ബാധ്യത കേന്ദ്ര ആരോഗ്യമന്ത്രാലയത്തില് നിക്ഷിപ്തമായിരിക്കുകയാണെന്ന് സി.എസ്സ്.സി. പ്രസ്താവിച്ചു.4കൊല്ലമായി തങ്ങള് നടത്തുന്ന പ്രചരണത്തിന്റെ യുക്തിപരമായ പര്യവസ്സാനമാണിതെന്ന് സി.എസ്സ്.സി. ഡയറക്ടര് സുനിതാ നാരായണന് പറഞ്ഞു.കീടനാശിനികളുണ്ടോ എന്ന് അറിയാന് കോളകളിലെ പഞ്ചസാര പരിശോധിക്കുമെന്ന് കേന്ദ്ര ആരോഗ്യമന്ത്രി കഴിഞ്ഞ ആഗസ്റ്റില് പര്‍ലമെന്റില് പ്രസ്താവിച്ചിരുന്നു. പഞ്ചസാരയാണ് വെള്ളമല്ല കോളകളുടെ വിഷാംശത്തിന് കാരണമെന്ന നിലപാട് ആദ്യം കേന്ദ്രം സ്വീകരിച്ചിരുന്നു. ഇതേ വാദമായിരുന്നു കോള കമ്പനികളുടേതും. എന്നാല് വിദഗ്‌ധ സമിതി പഞ്ചസാരയില് വിഷാംശം കണ്ടെത്തിയിട്ടില്ല. തങ്ങളുടെ ഉല്‌പന്നങ്ങള് സങ്കീര്‍ണ്ണമായതിനാല് പരീക്ഷണശാലകളില് പരിശോധിക്കാന് സാധിക്കില്ലെന്നായിരുന്നു കോള കമ്പനികളുടെ നിലപാട്. എന്നാല് ലോകമെമ്പാടും സര്‍ക്കാരുകള് കോളകള് പരിശോധിക്കുന്നുണ്ട്. അതിനാല് കോളകള് പരീക്ഷണശാലകളില് പരിശോധിക്കണമെന്നുതന്നെയാണ് വിദഗ്‌ധ സമിതിയുടെ അഭിപ്രായം.കോളാപാനീയങ്ങള് മനുഷ്യര്‍ക്ക് ഹാനികരമെന്ന് ചൂണ്ടിക്കാട്ടി സെന്റര് ഫോര് പബ്ലിക്ക് ഇന്ററസ്റ്റ് എന്ന സന്നഗ്ദ്ധ സഘടന നല്‍കിയ പൊതുതാല്‍പര്യ ഹര്‍ജി പരിഗണിച്ചാണ് ജസ്റ്റിസ്സ് എ.കെ.താക്കുറിന്റെ നേതൃത്വത്തിലുള്ള സുപ്രിം കോടതി ബെഞ്ച് കേസ്സെടുത്തത്.\nPosted by അങ്കിള്. at 4/05/2007 04:41:00 AM9comments: Links to this post\nLabels: softdrinks, കൊക്കൊകോള\nപെരുന്തച്ചന് സായിപ്പ് യാത്രയായി\nമലയാളിയുടെ വാസ്തുശില്പകലയ്ക്ക് എന്നും പ്രിയപ്പെട്ട “ലാറി ബേക്കര്” വിട പറഞ്ഞു.\nസാധാരണക്കാരുടെ പെരുന്തച്ചനായിരുന്നു ഈ ഇംഗ്ലണ്ടുകാരന്.\nഅദ്ദേഹത്തിന്റെ ഓര്‍മ്മയായി നമ്മുടെ മുന്നില് ഉയര്‍ന്നു നില്‍ക്കുന്ന സ്മാരകങ്ങള് ഒരുപാടാണ്.\nകയ്യില് നില്‍ക്കാത്ത കാശിനു വീടുവയ്ക്കാതെ കയ്യിലുള്ള കാശിനു നല്ലവീടുവയ്ക്കാന് മലയാളിയെ പടിപ്പിച്ചത് ഈ ബേക്കര് സായിപ്പായിരുന്നു.\nസിമന്റു പൂശാത്ത ചുവരുകള് ഉള്ള വീടുകളെ (ഏത് ആര്‍ക്കിടെക്റ്റ് നിര്‍മ്മിച്ചാലും) നമ്മള് ‘ബേക്കര് സ്റ്റൈല്‘ വീടുകള് എന്നു പറഞ്ഞതിന്റെ കാരണം ഈ സായിപ്പിന്റെ ദീര്‍ഘവീക്ഷണം മാത്രമാണ്.\nതമ്പാനൂരിലെ വളഞ്ഞുമുകളിലേക്ക് കയറുന്ന ഇന്ത്യന് കോഫീഹൌസിന്റെ ‘മാവേലിക്കഫേ’ ല് ഇരിക്കുമ്പോള് നമ്മള് അറിയാതെ ഓര്‍ത്തുപോകും ഈ സായിപ്പിന്റെ വ്യത്യസ്ത ചിന്തകളെ.\nബേക്കര് സായിപ്പിനു ആദരാഞ്ജലികള്.\nPosted by Kumar Neelakantan © (Kumar NM) at 4/01/2007 01:15:00 PM6comments: Links to this post\nസര്, പൈസ ഒരു പ്രശ്നമല്ല...\nസര്, പൈസ ഒരു പ്രശ്നമല്ല , എനിക്കു് ഒരു "ചിലവു് കുറഞ്ഞ വീടു്" ഉണ്ടാക്കിത്തരണം !\nപ്രശസ്ത വാസ്തുശില്പി ലാറിബേക്കര് അന്തരിച്ചു. അദ്ദേഹത്തോടു് ഒരു "പൊങ്ങന്" ആവശ്യപ്പെട്ടതായി അദ്ദേഹം വെളിപ്പെടുത്തിയിരുന്നതാണു് മുകളില് ഉദ്ധരിച്ചതു്.\nലാറിബേക്കര്‍ക്കു് അഭിവാദ്യങ്ങള് !\nTags: ലാറി ബേക്കര്\nPosted by Ralminov റാല്‍മിനോവ് at 4/01/2007 08:27:00 AM 1 comment: Links to this post\nLabels: ലാറി ബേക്കര്\nഇതുവരെ പത്രത്തിലെഴുത്തുമാത്രമായിരുന്നു. കുറഞ്ഞ മാസ...\nകോളയില് വിഷമുണ്ട് - കേന്ദ്രസര്‍ക്കാര് സമ്മതിക്ക...


ക്ലാസിലേക്ക് അതിക്രമിച്ച് കടന്ന കൗമാരക്കാരന് പെണ്‍കുട്ടിക്ക് സിന്ദൂരം തൊടുവിച്ചു | youth barges into classroom with ‘rakhi’ in hand, applies vermilion - Malayalam Oneindia\n21 min ago നൊബേല് ജേതാവിന്റെ ആദ്യ മുന്നറിയിപ്പ് ഇന്ത്യക്ക്.... രാജ്യത്തെ സാമ്പത്തിക അടിത്തറ ഇളകുന്നു!!\nക്ലാസിലേക്ക് അതിക്രമിച്ച് കടന്ന കൗമാരക്കാരന് പെണ്‍കുട്ടിക്ക് സിന്ദൂരം തൊടുവിച്ചു\nUpdated: Sun, Sep 6, 2015, 9:50 [IST]\nബിജ്‌നോര്: സ്‌കൂളില് ക്ലാസ് നടന്നുകൊണ്ടിരിക്കെ ക്ലാസിലേക്ക് അതിക്രമിച്ചു കടന്ന കൗമാരക്കാന് തന്റെ മുന് കാമുകിക്ക് രാഖി കെട്ടിയശേഷം സിന്ദൂരം തൊടുവിച്ചു. ഉത്തര്‍പ്രദേശിലെ ബിജ്‌നോറിലാണ് സംഭവം. സംഭവത്തില് പെണ്‍കുട്ടിയുടെ രക്ഷിതാക്കളുടെ പരാതിയെ തുടര്‍ന്ന് സോനുകുമാര് (18) എന്നയാളെ പോലീസ് അറസ്റ്റ് ചെയ്തു.\nക്ലാസിലെ കുട്ടികളും അധ്യാപകനും നോക്കിനില്‍ക്കെയായിരുന്നു ഇന്റര് കോളേജില് സംഭവം. മുരളിവാല വില്ലേജ് സ്വദേശിയാണ് സോനു കുമാര്. ഒരു വര്‍ഷം മുന്‍പ് ഇതേ സ്‌കൂളിലെ വിദ്യാര്‍ഥിയായിരുന്നെങ്കിലും പരീക്ഷ എഴുതാത്തതിനാല് പിന്നീട് സ്‌കൂളിലേക്ക് മടങ്ങിയെത്താന് സാധിച്ചില്ല. സ്‌കൂളില് പഠിക്കുന്ന കാലത്ത് സോനുവിന്റെ കാമുകിയായിരുന്നു പെണ്‍കുട്ടി.\nപെണ്‍കുട്ടി ദളിത് വിഭാഗത്തില് പെട്ടവരാണ്. അതുകൊണ്ടുതന്നെ ആണ്‍കുട്ടിയുടെ വീട്ടുകാര് പ്രണയത്തെ എതിര്‍ത്തി. ഇതിനുശേഷം പെണ്‍കുട്ടിയുമായുള്ള ബന്ധം ഒഴിവാക്കുകയും ചെയ്തിരുന്നു. സോനുവിനേക്കാള് രണ്ടു ക്ലാസ് ജൂനിയറാണ് പെണ്‍കുട്ടിയെന്ന് പോലീസ് ഓഫീസര് പറഞ്ഞു.\nസൗഹൃവും പ്രണയവും എല്ലാം ഉപേക്ഷിച്ചശേഷമാണ് കഴിഞ്ഞദിവസം അപ്രതീക്ഷിത സംഭവമുണ്ടായത്. കയ്യില് സിന്ദൂരവും രാഖിയുമായി അധ്യാപകന് തടയുന്നതിന് മുന്‍പ് ക്ലാസിലേക്ക് കടന്നുവന്ന സോനു പെണ്‍കുട്ടിയുടെ കൈയ്യില് രാഖി കെട്ടിയശേഷം സിന്ദൂരം നെറ്റിയില് അണിയിക്കുകയായിരുന്നു. താന് ദത്തെടുത്ത സഹോദരിയാണ് പെണ്‍കുട്ടിയെന്നാണ് ഇതേക്കുറിച്ച് സോനു പോലീസിനോട് പ്രതികരിച്ചത്.\nyouth classroom rakhi arrest school രാഖി പോലീസ് അറസ്റ്റ് സ്‌കൂള്\nyouth barges into classroom with rakhi, youth applies vermilion classroom


കോവിഡ് വ്യാപിക്കുന്ന സാഹചര്യത്തില് ഇതുവരെ സംസ്ഥാനത്തെ 30 ലക്ഷത്തോളം വയോജനങ്ങളുടെ ആരോഗ്യ വിവരങ്ങള് വനിത ശിശുവികസന വകുപ്പിന്റെ അങ്കണവാടി ജീവനക്കാര് അന്വേഷിച്ച് കണ്ടെത്തിയതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. തിരുവനന്തപുരം 281051, കൊല്ലം 281951, പത്തനംതിട്ട 153954, ആലപ്പുഴ 226961 കോട്ടയം 253075, ഇടുക്കി 106202, എറണാകുളം 250471, തൃശൂര് 339455, പാലക്കാട് 215214, മലപ്പുറം 298972, കോഴിക്കോട് 174342, വയനാട് 69004, കണ്ണൂര് 194152, കാസര്ഗോഡ് 104192 എന്നിങ്ങനേയാണ് ജില്ലതിരിച്ച് വയോജനങ്ങളുടെ More\nകോവിഡ് വ്യാപിക്കുന്ന സാഹചര്യത്തില് ഇതുവരെ സംസ്ഥാനത്തെ 30 ലക്ഷത്തോളം വയോജനങ്ങളുടെ ആരോഗ്യ വിവരങ്ങള് വനിത ശിശുവികസന വകുപ്പിന്റെ അങ്കണവാടി ജീവനക്കാര് അന്വേഷിച്ച് കണ്ടെത്തിയതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. തിരുവനന്തപുരം 281051, കൊല്ലം 281951, പത്തനംതിട്ട 153954, ആലപ്പുഴ 226961 കോട്ടയം 253075, ഇടുക്കി 106202, എറണാകുളം 250471, തൃശൂര് 339455, പാലക്കാട് 215214, മലപ്പുറം 298972, കോഴിക്കോട് 174342, വയനാട് 69004, കണ്ണൂര് 194152, കാസര്‍ഗോഡ് 104192 എന്നിങ്ങനേയാണ് ജില്ലതിരിച്ച് വയോജനങ്ങളുടെ ആരോഗ്യ വിവരങ്ങള് ഫോണ് വഴി ശേഖരിച്ചത്. ജില്ലകളില് സാമൂഹ്യനീതി വകുപ്പിന്റെ നേതൃത്വത്തില് സീനിയര് സിറ്റിസണ് സെല്ലും താഴെ വനിതാ ശിശുവികസന വകുപ്പിന്റെ കീഴില് ഐസിഡിഎസ് ഉദ്യോഗസ്ഥരും അങ്കണവാടി ജീവനക്കാരും ചേര്‍ന്നാണ് വിവരശേഖരം നടത്തിയത്. ഈ വിവരങ്ങള് സാമൂഹ്യനീതി വകുപ്പിനും തദ്ദേശസ്വയംഭരണ സ്ഥാപനങ്ങള്‍ക്കും ആരോഗ്യ പ്രവര്‍ത്തകര്‍ക്കും കൈമാറി മതിയായ സഹായങ്ങള് നല്‍കി വരുന്നതായും മന്ത്രി വ്യക്തമാക്കി.\nആദ്യമായാണ് ഐ.സി.ഡി.എസ്. പ്രവര്‍ത്തകര് മുഖേന പൂര്‍ണമായും ഡിജിറ്റല് ആയി സ്മാര്‍ട്ട് ഫോണുകള് വഴി ബൃഹത്തായ വിവര ശേഖരണം നടത്തുന്നത്. വയോജനങ്ങളില് 89 ശതമാനം പേരുടേയും ആരോഗ്യം തൃപ്തികരമാണെന്നാണ് കണ്ടെത്തിയത്. മോശം ആരോഗ്യാവസ്ഥയിലുള്ള 11 ശതമാനം വയോജനങ്ങളുടെ വിവരങ്ങള് ബന്ധപ്പെട്ടവര്‍ക്ക് നല്‍കി മതിയായ ചികിതിസ നല്‍കുന്നതാണ്. 60 ശതമാനം പേര് രോഗങ്ങള്‍ക്ക് സ്ഥിരമായി മരുന്ന് കഴിക്കുന്നവരാണ്. 10.20 ശതമാനം പേര് ഹൃദ്രോഗം, വൃക്ക രോഗങ്ങള്, ക്യാന്‍സര് തുടങ്ങിയ രോഗങ്ങള്‍ക്ക് മരുന്ന് കഴിക്കുന്നുണ്ട്. 20 ശതമാനം പേര്‍ക്ക് കൈവശം മരുന്നില്ലെന്ന് കണ്ടെത്തിയിട്ടുണ്ട്. ഇവര്‍ക്ക് മതിയായ മരുന്നുകള് ലഭ്യമാക്കാന് നടപടികള് സ്വീകരിച്ചുവരുന്നു. 5.44 ശതമാനം പേര്‍ക്ക് കമ്മ്യൂണിറ്റി കിച്ചന്റെ സേവനം ആവശ്യമുണ്ട്. ഇവരുടെ വിവരങ്ങള് തദ്ദേശ സ്വയംഭരണ സ്ഥാപനങ്ങള്‍ക്ക് കൈമാറിയിട്ടുണ്ട്.3ശതമാനം പേര്‍ക്ക് ആരോഗ്യ വകുപ്പ് കൗണ്‍സിലര്‍മാരുടേ സേവനം ആവശ്യമായതിനാല് അതിനായി റഫര് ചെയ്തു. 33 ശതമാനമാണ് കൃത്യമായി വ്യായമത്തിലേര്‍പ്പെടുന്നവര്. വയോജനങ്ങളില് 62 ശതമാനം പേര്‍ക്കും സര്‍ക്കാരിന്റെ ഏതെങ്കിലും തരത്തിലുള്ള സഹായങ്ങള് ലഭിക്കുന്നുണ്ടെന്നും കണ്ടെത്തി.


സച്ചിദാനന്ദന് എഴുത്തച്ഛന്റെ തുടര്‍ച്ച - സുനില് പി ഇളയിടം സംസാരിക്കുന്നു\n3 Nov 2017 4:04 AM GMT\nസച്ചിദാനന്ദന് മാഷ് മലയാളഭാഷയുടെ വിശാലചക്രവാളത്തില് പ്രവര്‍ത്തിച്ചയാളാണ്. അത് കവിയെന്ന നിലയില് മാത്രമല്ല. ഒരു ഭാഷയുടെ ഭാവിയെ മുന്നില് കണ്ട് പ്രവര്‍ത്തിക്കുക എന്നുണ്ട്. മുമ്പ് കേസരി ബാലകൃഷ്ണപിള്ളയും എന്.വി.കൃഷ്ണവാര്യരടക്കമുള്ളവര് അങ്ങനെ ചെയ്തിട്ടുണ്ട്. സ്വയം ഒരു കവിയായിരിക്കുക എന്ന അര്‍ഥത്തില് മാത്രമല്ല, അതിനപ്പുറം നമ്മുടെ ഭാഷയുടെയും സംസ്‌കാരത്തിന്റെ ഭാവിയെ ലക്ഷ്യം വച്ച്, വ്യക്തിപരം എന്നതിന് എത്രയോ അപ്പുറത്ത് ഭാഷയെയും സമൂഹത്തെയും സംസ്‌കാരത്തെയും നോക്കിക്കാണുന്ന ഒരു വിശാലമായ പ്രവര്‍ത്തനത്തിന്റെ ഉടമയാണ് സച്ചിദാനന്ദന്. മാഷ് കവിയാണ്, വിവര്‍ത്തകനാണ്, നിരൂപകനാണ്, നാടകകൃത്താണ്, യാത്രാവിവരണമെഴുതിയിട്ടുള്ളയാളാണ്, സൈദ്ധാന്തികനാണ്. ഇതിനെല്ലാമപ്പുറം കഴിഞ്ഞ നാല്‍പ്പത് വര്‍ഷത്തോളമായി കേരളത്തിന്റെ സാമൂഹിക നൈതിക ജാഗ്രതയുടെ പ്രതിനിധിയുമാണ്. അദ്ദേഹത്തിന്റെ ഒരു കവിതാ സമാഹാരത്തിന്റെ പേര് ബഹുരൂപിയെന്നാണ്. ആ ബഹുരൂപത്തില് നൈതികതയുടെ ഏറ്റവും വലിയൊരു പ്രതിനിധിയായി നിലകൊണ്ടയാളാണ് സച്ചിദാനന്ദന് മാഷ്. മാഷുടെ ഈ സാന്നിധ്യത്തെ ഹിന്ദുത്വത്തിന് ഒരുകാലത്തും ഉള്‍ക്കൊള്ളാനാവില്ല.\nഅദ്ദേഹത്തിന്റെ മധ്യകാല ഭക്തിപ്രസ്ഥാന പാരമ്പര്യത്തെ മുന്‍നിര്‍ത്തിയുള്ള കവിതകള്, അല്ലെങ്കില് ഭക്തിപാരമ്പര്യത്തെക്കുറിച്ചുള്ള അദ്ദേഹത്തിന്റെ ഗഹനമായ അന്വേഷണങ്ങള്, കേരളീയ നവോത്ഥാന പാരമ്പര്യത്തെക്കുറിച്ചുള്ള ആലോചനകള് ഇതെല്ലാം ഉടനീളം ഹിന്ദുത്വത്തിന്റെ അക്രമണോത്സുകതയിലേക്ക് ഇന്ത്യന് സംസ്‌കാരത്തെ ചുരുക്കാനുള്ള ശ്രമങ്ങള്‍ക്കെതിരായ സമരങ്ങള്‍കൂടിയാണ്. മാഷ് അതിപ്പോള് തുടങ്ങിയതല്ല. മുപ്പതോളം വര്‍ഷമായി അദ്ദേഹം ഇതുതന്നെ ചെയ്തുകൊണ്ടിരിക്കുന്നുണ്ട്. അദ്ദേഹത്തിന്റെ ആദ്യകാലം മുതല് തന്നെ ബുദ്ധന് ഒരു പ്രധാന സ്രോതസ്സാണ്. അല്ലെങ്കില് ഇന്ത്യയിലെ ഭക്തിപാരമ്പര്യവും ഇന്ത്യയിലെ കീഴാള ജനതയും അവരുടെ സംസ്‌കാരവും പ്രധാന സ്രോതസ്സാണ്. ഇതെല്ലാം അടിസ്ഥാനപരമായി ഹിന്ദുത്വത്തിന്റെ വര്‍ഗീയ യുക്തിക്കെതിരായ നിലപാടുകളാണ്. അത് കവിതയിലായാലും പ്രഭാഷണത്തിലായാലും എഴുത്തിലായാലും അദ്ദേഹം ഈ നൈതിക ജാഗ്രത വിട്ടിട്ടില്ല. ഒരു ഘട്ടത്തിലും വിട്ടിട്ടില്ല. അതുകൊണ്ട് തന്നെ ഇപ്പോള് ഒരു വിഷയത്തെ മുന് നിര്‍ത്തി സച്ചിദാനന്ദന് മാഷിനെതിരെ അവര് ആക്ഷേപമുന്നയിക്കുന്നുണ്ടെങ്കിലും അവരെ സംബന്ധിച്ച് മാഷ് എല്ലാക്കാലത്തും അവരുടെ ശത്രുപക്ഷത്തായിരിക്കും. കാരണം മാഷ് അടിസ്ഥാനപരമായി ജനാധിപത്യം, സാമൂഹ്യനീതി, മതനിരപേക്ഷത, നീതിബോധം ഇതിന്റെയൊക്കെ പ്രതിനിധിയായാണ് നിലകൊണ്ടത്.\nനമ്മള് സാധാരണ നല്ല സാഹിത്യം, നല്ല കല എന്ന് പറയാറുണ്ട്. അതെല്ലായ്‌പ്പോഴും വിപ്ലവകരമായിരിക്കും. വിപ്ലവകരം എന്നത് വ്യവസ്ഥാവിരുദ്ധം എന്ന അര്‍ഥത്തിലാണ്. എല്ലായ്‌പ്പോഴും അതില് വ്യവസ്ഥക്കപ്പുറം പോവാനുള്ള ശ്രമമുണ്ടാവും. ജീവിതാനുഭവങ്ങളുടെ കാര്യത്തിലായാലും, രാഷ്ട്രീയത്തിലായാലും ഒക്കെ വ്യവസ്ഥക്കപ്പുറം പോവാനുള്ള ശ്രമമുണ്ടാവും. നമ്മുടെ പതിവ് അനുഭവങ്ങളെ സൂക്ഷ്മതലത്തില് മറികടക്കാനുള്ള ശ്രമമുണ്ടാവും. അത് നിരന്തരം ചെയ്തുകൊണ്ടിരുന്നയാളാണ് സച്ചിദാനന്ദന് മാഷ്. അദ്ദേഹം മൂന്നാ നാലോ പതിറ്റാണ്ടുകാലം സ്വയം പരിണമിക്കുകയും, തന്റെ കാവ്യഭാഷയെ പുതുക്കിപ്പണിയുകയും ഒപ്പം തന്നെ വലിയ അന്വേഷണങ്ങളിലേക്ക് പോവുകയും ചെയ്ത ആളാണ്. അതുകൊണ്ട് തന്നെ ഞാന് പറയുന്നത്, ഹിന്ദുത്വത്തിന്റെ ഈ വിമര്‍ശനത്തെ ഏതെങ്കിലും നിലയില് പരിഗണിച്ചുകൂടാത്തതാണ്. നാമതിനെ അര്‍ഹിക്കുന്ന അവജ്ഞയോടുകൂടെ സമ്പൂര്‍ണമായി തള്ളിക്കളയേണ്ടതാണ്. കാരണം എഴുത്തച്ഛനെഴുതുമ്പോള് എന്ന കവിത അല്ലെങ്കില് ഭക്തിപാരമ്പര്യത്തെക്കുറി്ച്ചുള്ള കവിത, അതിന്റെ രാഷ്ട്രീയവും നൈതികവുമായ ഉള്ളടക്കം എന്താണെന്ന് ഈ പറയുന്ന ഹിന്ദുത്വവാദികള്‍ക്ക് ഏതെങ്കിലുമൊരുകാലത്ത് വായിച്ച് മനസ്സിലാക്കാന് കഴിയുന്നതല്ല.\nഇന്ത്യയുടെ യഥാര്‍ഥ പാരമ്പര്യത്തെ ഉയര്‍ത്തിപ്പിടിക്കാന് ആര് ശ്രമിച്ചാലും ഹിന്ദുത്വവാദികള് അതിനെ ആക്രമിച്ചിരിക്കും. അതുകൊണ്ട് അവരുടെ ആക്രമണങ്ങളും വിമര്‍ശനങ്ങളും യഥാര്‍ഥത്തില് നീതിബോധമുള്ള ഒരാളെ സംബന്ധിച്ച് അയാള് ശരിയായ സ്ഥാനത്ത് നിലനില്‍ക്കുന്നു എന്നതിന്റെ അടയാളമായി കണ്ടാല് മതി. അതിനപ്പുറം ഒരു പ്രാധാന്യം അവരുടെ ഈ വിമര്‍ശനത്തിനില്ല. മാഷ് എംഎല് പ്രസ്ഥാനത്തോട് ഒരു ഘട്ടത്തില് ആഭിമുഖ്യം പുലര്‍ത്തിയിരുന്നയാളാണ്. പിന്നീടദ്ദേഹം ആ നിലപാടിലെ പരിമിതികളേയും പോരായ്മകളേയും തിരിച്ചറിഞ്ഞ് അതിനെ മറികടന്നുപോന്നയാളുമാണ്. ഇന്ത്യയിലെമ്പാടും ആദിവാസി മേഖലകളില് നടക്കുന്ന, ഒറീസയിലോ ഝാര്‍ഖണ്ഡിലോ ഒക്കെ നടക്കുന്ന സമരം, ഈ സമരങ്ങളെല്ലാം മാവോവാദി സമരങ്ങളാണ്,ഭീകരപ്രവര്‍ത്തനങ്ങളാണ് എന്നുള്ളത് ഭരണകൂട വ്യാഖ്യാനമാണ്. ആ ഭരണകൂട വ്യാഖ്യാനം ഹിന്ദുത്വ ഏറ്റെടുത്ത് ആവര്‍ത്തിക്കുന്നു എന്നേയുള്ളൂ. അതല്ലാതെ ഇന്ത്യയിലെമ്പാടും ആദിവാസി മേഖലകളിലും ഉള്‍നാടുകളിലും നടക്കുന്ന സമരങ്ങള് മുഴുവന് വിധ്വംസക പ്രവര്‍ത്തനങ്ങളും രാജ്യദ്രോഹ പ്രവര്‍ത്തനങ്ങളുമാണെന്ന വാദം സാമൂഹ്യബോധമുള്ള ആര്‍ക്കാണ് അംഗീകരിക്കാനാവുക? കര്‍ഷക സമരങ്ങള് സാമൂഹ്യവിരുദ്ധമാണെന്ന് കോര്‍പ്പറേറ്റുകള്‍ക്ക് തോന്നും, അതിന്റെ വക്താക്കളായ ഭരണകൂടങ്ങള്‍ക്ക് തോന്നും. പക്ഷെ നീതിബോധമുള്ള മനുഷ്യര്‍ക്ക് ആത്മഹത്യചെയ്തുകൊണ്ടേയിരിക്കുന്ന കര്‍ഷകരെക്കുറിച്ച് ഉത്കണ്ഠയുണ്ടാവും. അതവര് പറയും. അതുകൊണ്ട് ഭരണകൂടത്തിന്റെ പിണിയാളുകളായിട്ട് സച്ചിദാനന്ദനെപ്പോലെയൊരാളെ ആക്രമിക്കാന് വരുന്നവരുടെ വാക്കുകള്‍ക്ക് എന്തെങ്കിലും വിലകൊടുക്കേണ്ടതില്ല. അര്‍ഹിക്കുന്ന സമ്പൂര്‍ണമായ അവജ്ഞയോടെ തന്നെ അത്തരം വാക്കുകളെ കേരളസമൂഹം തള്ളിക്കളയണം. കേരളം വളരെ ആദരവോടെ പരിഗണിക്കുന്ന വലിയ മനുഷ്യരിലൊരാളാണ് സച്ചിദാനന്ദന്. അതദ്ദേഹത്തിന്റെ കവിതകൊണ്ട് മാത്രമല്ല. ഞാന് മുമ്പ് പറഞ്ഞത് പോലെ തന്നെ ഭാഷയെ മുന് നിര്‍ത്തി ഒരു ജനതയെ മുഴുവനായി കാണുക, ആ ഭാഷയില് ജീവിക്കുന്ന ജനതയുടെ സ്വാതന്ത്ര്യത്തിനും ജനാധിപത്യത്തിനും നീതിബോധത്തിനും വേണ്ടി നിലകൊള്ളുക, അതിനെ സ്വന്തം ജീവിതത്തിന്റെ ഏറ്റവും വലിയ ഒരു മൂല്യമായിട്ട് അരനൂറ്റാണ്ടോളമായി ഉയര്‍ത്തിപ്പിടിക്കുക, അത്രയും വലിയ ദൗത്യം മാഷ് നിറവേറ്റുന്നുണ്ട്. ഇതൊന്നും ഹിന്ദുത്വത്തിന്റെ പ്രതിനിധികള്‍ക്ക് മനസ്സിലാവുന്ന കാര്യമല്ല.\nഎഴുത്തച്ഛന് വാസ്തവത്തില് എന്താണ് ചെയ്തിരുന്നത്. നമ്മുടെ ഭാഷയുടെ ചരിത്രത്തില് അതുവരെയുണ്ടായിരുന്ന ബ്രാഹ്മണ്യത്തിന്റെ പിടിയില് നിന്ന് നമ്മുടെ രാമായണ മഹാഭാരതങ്ങളെ മോചിപ്പിച്ച് തദ്ദേശീയ സമൂഹത്തിന്റെ ഭാഷയിലേക്ക് കൊണ്ടുവരികയാണ് ചെയ്തത്. വാസ്തവത്തില് സച്ചിദാനന്ദന് ഇന്നു ചെയ്യുന്ന കാര്യവും അതിന്റെ തുടര്‍ച്ചയാണ്. ഇന്ത്യയുടെ ബൗദ്ധപാരമ്പര്യത്തേയും ജനസംസ്‌കാരത്തേയും ഇന്ത്യയുടെ യഥാര്‍ഥ പാരമ്പര്യമായി തിരിച്ചറിഞ്ഞ് അതിനെ ആവിഷ്‌ക്കരിക്കാനുള്ള ശ്രമമാണ് അദ്ദേഹം നടത്തുന്നത്. അതിന്റെ ഒരു പൂര്‍വ സന്ദര്‍ഭമാണ് എഴുത്തച്ഛന്. എഴുത്തച്ഛന് അക്കാലം വരെ പൗരോഹിത്യത്തിനും ബ്രാഹ്മണാധികാരത്തിനും മാത്രം കൈപ്പിടിയിലുണ്ടായിരുന്ന കൃതികളെ കേരളീയമായ ഭാവനയുടെ, ഒരു സമൂഹത്തിന്റെ പൊതുസ്വത്താക്കി മാറ്റുന്ന പണിയാണ് ചെയ്തത്. രാമായണ മഹാഭാരതങ്ങളൊക്കെ ഹിന്ദുക്കള് എന്ന് പറയുന്ന ഒരു വിഭാഗത്തിന്റേതാണെന്ന ഒരു അടഞ്ഞ യുക്തികൊണ്ട് അതിനെ നോക്കാന് ശീലിച്ചതുകൊണ്ടാണ്. വാസ്തവത്തില് ഇന്ത്യയിലെ തദ്ദേശീയ സമൂഹങ്ങളും ഗോത്രവിഭാഗങ്ങളും വ്യത്യസ്തമതങ്ങളും ഇന്ത്യയ്ക്ക് പുറത്തുള്ള നാനാതരം വിഭാഗങ്ങളും ഒക്കെ രാമായണത്തിന്റേയും മഹാഭാരതത്തിന്റേയും പല പല ആവിഷ്‌കാരങ്ങള് നടത്തിയിട്ടുണ്ട്. എന്നാല് ഇതൊന്നും ഹിന്ദുത്വവാദികളോട് പറഞ്ഞിട്ട് കാര്യമില്ല. അവര്‍ക്കിതൊന്നും മനസ്സിലാവില്ല. കാരണം ചരിത്രമോ സംസ്‌കാരമോ ഒന്നും തിരിച്ചറിയാന്‍പോന്ന സാമൂഹ്യവിവേകം അവര്‍ക്കില്ല. അവരുടെ നോട്ടത്തില് എഴുത്തച്ഛന് രാമായണം എഴുതിയ ആളാണ്. രാമായണം ഹൈന്ദവമഹാകാവ്യമാണ്. അങ്ങനെയൊരാളുടെ പേരിലുള്ള പുരസ്‌കാരം അത് ഹിന്ദുത്വത്തിന്റെ പിന്നണിയായിരുന്ന ആര്‍ക്കെങ്കിലും കൊടുക്കണമെന്ന് അവര് കരുതും. അത്രയേ അവരുടെ ബുദ്ധി വികാസമുള്ളൂ എന്നേ നമുക്ക് പറയാനാവൂ.\n(സുനില് പി ഇളയിടവുമായി അഴിമുഖം പ്രതിനിധി കെ ആര് ധന്യ ഫോണില് സംസാരിച്ച് തയ്യാറാക്കിയത്)\nCultural Fascism Cultural Hinduthwa ezhuthachan award Sachidhanandahn Sunil P Ilayidam


''കരിയർ'' ഒരു മാർഗ്ഗമോ? ലക്ഷ്യമോ? - BethlehemMatrimonial.com\n''കരിയർ'' ഒരു മാർഗ്ഗമോ? ലക്ഷ്യമോ?\n''സാറൊന്നു സംസാരിക്കണം'' എന്നാവശ്യപ്പെട്ട് എന്റടുത്തേക്ക് മക്കളെ പറഞ്ഞു വിടുകയും, കൂട്ടികൊണ്ട് വരികയും ചെയ്യുന്ന നിരവധി മാതാപിതാക്കളുണ്ട്. വരുന്ന ആൺകുട്ടികളോടും പെൺകുട്ടികളോടും, ഞാൻ ചോദിക്കാറുണ്ട്, എന്തിനാ നിങ്ങള് കല്യാണം കഴിക്കുന്നത് എന്ന്.\nമിക്കവാറും പിള്ളേർ വ്യക്തമായ ഒരുത്തരം തരാറില്ല. ''പഠിത്തം കഴിഞ്ഞു, ജോലിയായി, ഇനി കഴിക്കാൻ മിച്ചമുള്ളത് കല്യാണമാ'' എന്ന മട്ടിൽ ഒരു ചിരിയിലൊതുങ്ങും.\n''അപ്പനും അമ്മയും നിർബന്ധിച്ചിട്ടാണ് ''\n''ഉള്ളിൽ ശൂന്യത തോന്നിയിട്ടാണ് ''\n''എനിക്കും ഒരു കുടുംബം ഉണ്ടാക്കാനാണ്''\n''കല്യാണം ഒന്നും ആയില്ലേ? ഈ ചോദ്യം കേട്ടു മടുത്തിട്ടാ''\nഇങ്ങനെ രസകരവും, ചിലപ്പോൾ കാതലായതുമായ ഉത്തരങ്ങൾ കിട്ടുന്ന ഒരു ചോദ്യമാണിത്.\nനല്ലൊരു സ്ഥാപനത്തിൽ നല്ല പൊസിഷനിൽ ജോലി കിട്ടിയ ഒരു മിടുക്കി പെൺകുട്ടിയും അമ്മയും കൂടി എന്നെ കാണാൻ വന്നപ്പോൾ അവളോടും ചോദിച്ചു\n''എന്തിനാ മോളേ കല്യാണം?''\n''എന്റെ അങ്കിളേ; ഈ മമ്മീടെ നിർബന്ധം കാരണമാ ഞാൻ ഇപ്പോൾ കല്യാണത്തിന് സമ്മതിച്ചത്. പഠിച്ചിറങ്ങിയ ഉടനേ ജോലി കിട്ടി, ഒരു വർഷം തികഞ്ഞിട്ടില്ല, നല്ല ഭാവിയും ഉയർച്ചയും ലഭിക്കാവുന്ന ഒരു കരിയറാണ് ഇപ്പോൾ എനിക്കുള്ളത്. പക്ഷേ ഇപ്പോൾ തന്നെ എന്നെ കെട്ടിച്ചു വിടണം എന്നാ ഇവർക്ക്, ഇവരെ വിഷമിപ്പിക്കാൻ എനിക്ക് ഒരിക്കലും കഴിയില്ല, അതുകൊണ്ട് കരിയർ പോട്ടെ എന്നു വെക്കുകയാണ് !''\nകരിയറാണോ വിവാഹമാണോ പ്രധാനം, ഇതാണ് മോളുടെ ഇപ്പോഴത്തെ പ്രശ്നം. ആദ്യം നിന്റെ തൊഴിൽ എന്നത് നിന്നെ സംബന്ധിച്ച് എന്താണ് എന്ന് നിനക്ക് ബോദ്ധ്യമുണ്ടാക്കുക.\nഉപജീവനത്തിനു വേണ്ടി തൊഴിൽ ചെയ്യുന്നവരാണ് ഭൂരിഭാഗം മനുഷ്യരും. ചില ആഗ്രഹങ്ങൾ സാധിക്കാൻ വേണ്ടി അതിനു പറ്റിയ തൊഴിൽ ചെയ്യുന്നവരുണ്ട്. ഇഷ്ടമുള്ള പ്രവർത്തിയിൽ ഏർപ്പെടുന്നതിന്റെ സുഖത്തിനു വേണ്ടി ആ പ്രത്യേക തൊഴിൽ ചെയ്യുന്നവരുണ്ട്. അന്തസ്സിനും, ജീവിതക്രമത്തിനും, ചിട്ടക്കും വേണ്ടി തൊഴിൽ ചെയ്യുന്നവരുണ്ട്.\nമറ്റു വിഷമങ്ങൾ ഓർമ്മിക്കാതിരിക്കാൻ തൊഴിലിൽ മാത്രമായി മുഴുകിയിരിക്കുന്നവരും, തൊഴിൽ തന്നെ ജീവിതമാക്കിയവരും ഉണ്ട്.\nപഠനകാലത്ത് പ്രോഗ്രസ് റിപ്പോർട്ട് നോക്കിയും, ജോലി ചെയ്യുമ്പോൾ ശമ്പള സ്കെയിൽ നോക്കിയും വളർച്ചയും ഉയർച്ചയും അളന്നു കൊണ്ടിരിക്കുന്നവരുമുണ്ട്.\nഎന്നാൽ എല്ലാവർക്കും പൊതുവായിരിക്കുന്ന ഒരു ഘടകമുണ്ട്, ചില ആവശ്യങ്ങൾ സാധിച്ചെടുക്കാനുള്ള ഒരു മാർഗ്ഗമാണ് തൊഴിൽ.\nഅപ്പോൾ ഇനി വേണ്ടത്, നിന്റെ ജീവിതത്തിന്റെ ലക്ഷ്യവും, ആവശ്യങ്ങളും നിർവചിക്കുകയാണ്. നിനക്കും ഒരു കുടുംബം ഉണ്ടാക്കണമെന്നും, ആ ബന്ധങ്ങളും ബന്ധനങ്ങളും ആസ്വദിച്ച് ജീവിതയാത്ര പൂർത്തിയാക്കണമെന്നും നിനക്ക് ഒരാവശ്യമായി തോന്നുന്നുണ്ടെങ്കിൽ വിവാഹത്തിന് പ്രാധാന്യം കൊടുക്കുക, കുടുംബം മെച്ചപ്പെടുത്താനുള്ള മാർഗ്ഗമായി നിന്റെ തൊഴിലിനെ കാണുക.\nഅതല്ല ഇതിലും മുഖ്യമായ എന്തെങ്കിലും പ്രവർത്തിയിലേർപ്പെടേണ്ട സാഹചര്യമാണ് മോൾക്ക് ഉള്ളതെങ്കിൽ ആ സാഹചര്യം മാറുമ്പോൾ മതി വിവാഹത്തെക്കുറിച്ച് ചിന്തിക്കുന്നത്. അല്ലെങ്കിൽ ആ സാഹചര്യം മെച്ചപ്പെടുത്താൻ പറ്റിയ ഒരു പങ്കാളിയെ കണ്ടെത്താൻ ശ്രമിക്കണം.\nഅപ്പനും അമ്മയും നിർബന്ധിക്കുന്നത് വിവാഹത്തെക്കുറിച്ച് മകളെക്കൊണ്ട് ഗൌരവമായി ചിന്തിപ്പിക്കാനാണ്. അത് അവരുടെ അവകാശവും കടമയുമാണ്. മോള് ആ ഗൌരവത്തിൽ തന്നെ അതേക്കുറിച്ച് ചിന്തിക്കുകയും, നിന്റെ അഭിപ്രായം കാര്യ കാരണ സഹിതം അവരെ അറിയിക്കുകയും വേണം.\nപക്ഷെ, വിവാഹത്തിന് സമ്മതിക്കുന്നത്, ആരെങ്കിലും നിർബന്ധിക്കുന്നതു കൊണ്ടാകരുത്. ആത്യന്തികമായി ആ വിവാഹം നിനക്ക് ഗുണകരമായിത്തീരും എന്ന ബോദ്ധ്യം കൊണ്ട് മാത്രമായിരിക്കണം.\nGeorge Kadankavil - July 2008


നിരോധനത്തിനു ശേഷം തിരിച്ചെത്തിയ നോട്ട് ഇനിയും എണ്ണിക്കഴിഞ്ഞില്ലേ?: മന്‍മോഹന് സിങ് – Chandrika Daily\nBy ചന്ദ്രിക വെബ് ഡെസ്‌ക് Monday May 7, 2018 13:58 pm\nനിരോധനത്തിനു ശേഷം തിരിച്ചെത്തിയ നോട്ട് ഇനിയും എണ്ണിക്കഴിഞ്ഞില്ലേ?: മന്‍മോഹന് സിങ്\n2016 നവംബറിലെ നിരോധനത്തിനു ശേഷം ബാങ്കുകള് വഴി തിരിച്ചെത്തിയ 500, 1000 രൂപാ നോട്ടുകള് ഇനിയും എണ്ണിക്കഴിഞ്ഞില്ലേ എന്ന് മുന് പ്രധാനമന്ത്രി ഡോ. മന്‍മോഹന് സിങ്. കര്‍ണാടകയില്…\n2016 നവംബറിലെ നിരോധനത്തിനു ശേഷം ബാങ്കുകള് വഴി തിരിച്ചെത്തിയ 500, 1000 രൂപാ നോട്ടുകള് ഇനിയും എണ്ണിക്കഴിഞ്ഞില്ലേ എന്ന് മുന് പ്രധാനമന്ത്രി ഡോ. മന്‍മോഹന് സിങ്. കര്‍ണാടകയില് കോണ്‍ഗ്രസിന്റെ തെരഞ്ഞെടുപ്പു പ്രചരണത്തിനെത്തിയ അദ്ദേഹം മാധ്യമങ്ങളുമായി സംസാരിക്കുകയായിരുന്നു.\n‘റിസര്‍വ് ബാങ്ക് ഗവര്‍ണറുടെ സ്ഥാനത്തെ ഞാന് അങ്ങേയറ്റം ബഹുമാനിക്കുന്നു. പക്ഷേ, ആര്.ബി.ഐയുടെ വിശ്വാസ്യത നഷ്ടപ്പെട്ടിരിക്കുന്നു. നിരോധിക്കപ്പെട്ട നോട്ടുകള് എണ്ണിത്തീരാന് ഇത്രയധികം സമയമെടുക്കുന്നത് എന്തുകൊണ്ടാണെന്ന് മനസ്സിലാകുന്നില്ല.’ – മന്‍മോഹന് സിങ് പറഞ്ഞു.\nI have immense respect of the office of RBI governor, the RBI’s credibility has been hurt, it is taking so much time for them to count notes (paraphrased) -Dr Manmohan Singh pic.twitter.com/0fh0qNKIS3\n— Rachit Seth (@rachitseth) May 7, 2018\n‘ചെറുകിട വ്യാപാരങ്ങളെ തകര്‍ക്കുന്ന സമീപനങ്ങളാണ് നരേന്ദ്ര മോദി സര്‍ക്കാര് കൈക്കൊള്ളുന്നത്. ടാക്‌സ് റെയിഡുകള് മോദി സര്‍ക്കാറിന്റെ ദിനചര്യയായി മാറിയിരിക്കുന്നു. ബിസിനസ് സമൂഹം ഇക്കാര്യത്തില് വളരെ അതൃപ്തരാണ്. നീരവ് മോദിയുടെ കാര്യത്തില് സര്‍ക്കാര് എന്തെങ്കിലും ശക്തമായ തീരുമാനങ്ങളെടുക്കുമെന്ന് 2015-ലും 16-ലും പ്രതീക്ഷിച്ചിരുന്നു. എന്നാല്, ഡാവോസില് നീരവ് മോദിക്കൊപ്പമായിരുന്നു പ്രധാനമന്ത്രി. ഇന്ധനവില അനുദിനം കൂടിക്കൊണ്ടിരിക്കുകയാണ്. ലോകവിപണിയില് വില റെക്കോര്‍ഡ് താഴ്ചയിലെത്തിയിട്ടും ഇന്ത്യയില് വില കുതിച്ചുയരുന്നത് നിയന്ത്രിക്കാന് സര്‍ക്കാറിന് കഴിയുന്നില്ല’ ഡോ. സിങ് പറഞ്ഞു.\n‘രാജ്യത്തിന്റെ ചരിത്രത്തില് ഒരു പ്രധാനമന്ത്രിയും തന്റെ എതിരാളികള്‍ക്കെതിരെ സംസാരിക്കാന് പ്രധാനമന്തരിപദം ഉപയോഗിച്ചിട്ടില്ല. എന്നാല് മോദി എല്ലാ രാപകല് ഭേദമില്ലാതെ ചെയ്തുകൊണ്ടിരിക്കുന്നത്. അതാണ്. ഒരു പ്രധാനമന്ത്രി ഇത്ര തരംതാഴുന്നത് രാജ്യത്തിന് നല്ലതല്ല.’\nബി.ജെ.പി സര്‍ക്കാറിന്റെ മോശം നയങ്ങളെ ചോദ്യം ചെയ്യുമ്പോഴൊന്നും കൃത്യമായ മറുപടികള് ലഭിക്കാറില്ലെന്നും ‘ഉദ്ദേശ്യം നല്ലതാണ്’ എന്നു പറഞ്ഞ് ന്യായീകരിക്കുക മാത്രമാണ് ചെയ്യാറുള്ളതെന്നും മന്‍മോഹന് സിങ് പറഞ്ഞു. വലിയ വെല്ലുവിളികള് മുന്നിലുള്ളപ്പോള് അവയെ നേരിടുന്നതിനു പകരം വിമര്‍ശകരെ ആക്രമിക്കുന്ന നയമാണ് ബി.ജെ.പി പിന്തുടരുന്നതെന്നും അദ്ദേഹം കൂട്ടിച്ചേര്‍ത്തു.\nCategories: Culture, More, Views Tags: congress, Karnataka, ManMohan Singh


പള്ളിക്കുളം..: ദി ദന്തിസ്റ്റ്\nഎനിക്ക് നഷ്ടപ്പെട്ട പല്ലുകളുടെ എണ്ണം കഴിഞ്ഞ ആഴ്ചയോടെ രണ്ടായി. അതും അണപ്പല്ലുകൾ. ഓരോ സൈഡിൽ നിന്നും ഓരോന്ന് പോയി. പറിച്ചുകളഞ്ഞു എന്നു പറയുന്നതാവും കൂടുതൽ ശരി. കൊഴിഞ്ഞുപോകാനായിട്ട് എനിക്കത്ര വയസ്സൊന്നുമായിട്ടില്ലല്ലോ!.\nഏഴാം ക്ലാസ്സിലായിരുന്നപ്പോഴാണ് വലതുവശത്തെ അണപ്പല്ല് പറിച്ചെടുക്കുന്നത്. അന്നും കൃത്യം നിർവ്വഹിച്ചത് ഇതേ മാത്യു ഡോക്ടർ തന്നെയായിരുന്നു.\nഅങ്ങനെ നീണ്ടുനിൽക്കുന്ന വേദനയൊന്നും ഉണ്ടായിരുന്നില്ല. പക്ഷേ, മാരകമായ ഒരു വേദന എപ്പോൾ വേണമെങ്കിലും പൊട്ടിപ്പുറപ്പെടാമെന്ന സ്ഥിതിയായിരുന്നു. ഭക്ഷണം കഴിക്കുമ്പോൾ വളരെ ശ്രദ്ധിക്കേണ്ടതുണ്ടായിരുന്നു. പല്ലിലെ പോടുള്ള ഭാഗത്തുവെച്ച് എന്തെങ്കിലും അറിയാതെ കടിച്ചാൽ തീർന്നു! സ്വർഗം കാണും!\nപല്ലു പറിയ്ക്കാനുള്ള കവണ വായിലേക്ക് തിരുകുമ്പോൾ ഉപദേശരൂപേണ ഡോക്ടർ പറഞ്ഞു. “ചോക്ലേറ്റ് തിന്നിട്ട് വായ കഴുകാതെ കിടക്കുന്നതുകൊണ്ടാണ് ഇങ്ങനെയൊക്കെ വരുന്നത്; കേട്ടോ” -\nചോക്ലേറ്റേ..! എന്നെപ്പോലെ ദരിദ്രരായ കുട്ടികൾ അതിന്റെ പേരുപോലും കേൾക്കുന്നത് അന്ന് അപൂർവ്വമായിരുന്നു. അതിന്റെ രുചി എന്താണെന്ന് അതുവരേയും ഞാനറിഞ്ഞിരുന്നില്ല. ഗ്ലാസ്സ് വിൻഡോയ്ക്ക് അപ്പുറത്ത്, പല്ലെടുക്കുന്നതും നോക്കിനിന്ന വാപ്പായെ അതേ കിടപ്പിൽ കിടന്നുകൊണ്ട് ഞാൻ നീരസത്തോടെ നോക്കി. അതിന്റെ അർഥമറിയാതെ വാപ്പാ ആംഗ്യം കാട്ടുന്നു..\n‘പേടിക്കണ്ട, ദാ ഇപ്പം കഴിയും, എന്റെ മൂന്നാലു പല്ല് എടുത്തതാ.. ഇവിടെത്തന്നെ.. ഇതേ ഡോക്ടർ… പേടിക്കണ്ട’. തെളിവായി വാ പിളർന്നു കാണിച്ചു. എനിക്കൊന്നും വ്യക്തമായില്ല. മുൻവരിപ്പല്ലുകളിലെ ബീഡിക്കറ മാത്രം കണ്ടു.\n‘തിരികെപ്പോകുമ്പോൾ ചോക്കളേറ്റ് വാങ്ങിത്തരുമോ’ എന്നായിരുന്നു ആംഗ്യത്തിൽത്തന്നെ എനിക്ക് തിരിച്ചു ചോദിക്കേണ്ടിയിരുന്നത്. അതിനായി വലതുകൈ ഉയർത്തിയതും നഴ്സ് വന്ന് ബലമായി പിടിച്ചുവെച്ചു : “അനങ്ങരുത്!”\nവലത്തേ അണയിൽ അന്ന് രൂപം കൊണ്ട ഗ്യാപ്പ് നികത്താൻ പുതിയ പല്ലൊന്നും പിന്നീട് മുളച്ചുവന്നില്ല. മറ്റു മുപ്പത്തിയൊന്നുപേരും ജീവിച്ചിരിക്കുമ്പോഴും നാവ് എപ്പോഴും തിരഞ്ഞത് നഷ്ടപ്പെട്ടവനെയായിരുന്നു. ഇപ്പോഴും ഞാൻ ചിന്തയിലാണ്ടിരിക്കുമ്പോഴൊക്കെ നാവിൻതുമ്പ് ആ ശൂന്യതയിൽ തഴുകിത്തഴുകി അവനെക്കുറിച്ചുള്ള ഓർമ്മകളിൽ മുഴുകാറുണ്ട്.\nഅന്നത്തെ പല്ലെടുപ്പിനു ശേഷം പിന്നീട് ഇക്കഴിഞ്ഞ വെക്കേഷനാണ് ഡോ.മാത്യുവിനെ വീണ്ടും കാണുന്നത്. രോഗം പഴയതുതന്നെ പല്ലിൽ പോട്. ഇത്തവണ ഇടതുവശത്ത്. രണ്ടുകൊല്ലം മുമ്പ് ദുബായിലെ MSK ഡന്റൽ ക്ലിനിക്കിൽ വെച്ച് പോട് അടച്ചതാണ്. പക്ഷേ കുറച്ചുകാലം കഴിഞ്ഞപ്പോൾ ആ ഭാഗത്ത് വേദന തുടങ്ങി. പിന്നാലെ വിട്ടുമാറാത്ത തലവേദനയും. ഞാൻ മാത്യു ഡോക്ടറുടെ ഫോൺ നമ്പർ തപ്പിപ്പിടിച്ച് വിളിച്ചു. അദ്ദേഹം പറഞ്ഞു:\n“ഇങ്ങുപോരെ, നമുക്ക് അവനെയങ്ങ് തട്ടിയേക്കാം..”.\nഡോക്ടറുടെ ക്ലിനിക്ക് ഇപ്പോഴും മാവേലിക്കര കച്ചേരി ജംഗ്ഷനിൽനിന്ന് കിഴക്കോട്ടു തിരിയുമ്പോൾ കാണുന്ന ആ പഴയ ബിൾഡിംഗിന്റെ രണ്ടാം നിലയിൽത്തന്നെയാണ്. ക്ലിനിക്കിനു ചുറ്റും വക്കീലാപ്പീസുകളാണ്. അഡ്വക്കേറ്റുമാരുടെ ബ്ലാക്ക് ആന്റെ വൈറ്റ് ബോർഡുകൾ കൊണ്ട് അവിടെ മുഴുവൻ തോരണം ചാർത്തിയിരിക്കുന്നു. ഡോക്ടർ ഈ നിയമവൃത്തത്തിന് ഉള്ളിൽക്കിടന്ന് ശ്വാസം മുട്ടുകയാണെന്നാണ് ഞാൻ കരുതിയിരുന്നത്. എന്നാൽ ക്ലിനിക്കിന് ഉൾവശം ഇപ്പോൾ കുറച്ചുകൂടെ വിശാലമെന്ന് തോന്നിച്ചു. ഈ അടുത്ത കാലത്ത് ഇന്റീരിയറൊക്കെ ഒന്നു മിനുക്കിയ ലക്ഷണം കാണാനുണ്ട്. റിസപ്ഷനിൽ ഡ്രാക്കുളയുടെ വലിയൊരു ചിത്രം ബാക്ക്‌ലൈറ്റോടുകൂടി വെച്ചിരിക്കുന്നതാണ് എല്ലാവരും ശ്രദ്ധിക്കുന്ന കാര്യം. ഡ്രാക്കുളയുടെ ചോരക്കണ്ണുകളേക്കാൾ പല്ലുകളാണ്, പ്രത്യേകിച്ചും രക്തം ഇറ്റിവീഴുന്ന നീണ്ടുവളഞ്ഞ തേറ്റപ്പല്ലുകളാണ് ഹൈലൈറ്റ്. അത് സംഭവം കിടുക്കിയെന്ന് എനിക്ക് തോന്നി. ചിത്രത്തിനു താഴെ വെളുത്ത വസ്ത്രമുടുത്ത് വായനിറയെ പുഞ്ചിരിയുമായി ഒരു നഴ്സ് ഇരിക്കുന്നുണ്ട്. അവൾ കള്ളിയങ്കോട്ടു നീലിയെ വെറുതേ ഓർമ്മിപ്പിച്ചു. നേരംകെട്ട നേരത്ത് ഒറ്റയ്ക്കാണ് ഒരാൾ അവിടേയ്ക്ക് കയറിച്ചെല്ലുന്നതെങ്കിൽ ഈ സീൻ കണ്ട് പേടിച്ചുപോകാൻ സാധ്യതയുണ്ട്.\n‘നീലി’ എന്റെ പേരു വിളിക്കുമ്പോഴേക്ക് വെയിറ്റിംഗ് ഏരിയയിൽ ആളൊഴിഞ്ഞിരുന്നു. എനിക്കു മുമ്പ് കയറിയ അച്ഛനും മകനും പുറത്തേക്ക് പോയി. പയ്യൻ വലത്തേക്കവിൾ പൊത്തിപ്പിടിച്ചിരുന്നു. ചോക്കളേറ്റ് തിന്നതാവണം!\nഡോക്ടർക്ക് ഇപ്പോൾ അമ്പത്തഞ്ച് വയസ്സെങ്കിലും കാണുമായിരിക്കും. എങ്കിലും മുഖത്തുനിന്നും ശരീരഭാഷയിൽ നിന്നും യൗവനം വിട്ടുപോയിട്ടില്ല . റൂമിലേക്ക് ചെന്നപാടെ എന്നെപ്പിടിച്ച് ഡന്റൽ ചെയറിലിരുത്തി വായമുഴുവനൊന്ന് ടോർച്ചടിച്ചു നോക്കി. എന്നിട്ട് പറഞ്ഞു:\n“പോയിട്ട് ധൃതിയൊന്നുമില്ലല്ലോ? ഇത്തിരിനേരം ഫേസ്ബുക്ക് ഒക്കെ നോക്കി ഇവിടിങ്ങനെ ചാരിക്കിടക്ക്, എനിക്കൊരൽപ്പം പേപ്പർ വർക്കുണ്ട്. അതുകഴിഞ്ഞ് നമുക്ക് അവനയങ്ങെടുത്തേക്കാം”.\nവലതുവശത്തെ ഭിത്തിയോട് ചേർന്നുള്ള ടേബിളിന്റെ വലിപ്പ് തുറന്ന് ഒരുകെട്ട് പേപ്പർ പുറത്തെടുത്തുവെച്ച് അദ്ദേഹം എന്തൊക്കെയോ വെട്ടാനും തിരുത്താനും കുറിക്കാനും തുടങ്ങി.. അതിനിടെ എന്നോട് അത്യാവശ്യം വിശേഷങ്ങളും ചോദിക്കുന്നുണ്ട്.\n“ദുബായിൽ എന്താ ജോലി?”\n“ഫയർ ഫൈറ്റിംഗ് സിസ്റ്റം ഡിസൈൻ എൻജിനീയറാണ്”\n“അതുശരി, നമ്മുടെ ഈ ബിൾഡിംഗുകളിലൊക്കെയുള്ള സ്പ്രിംഗ്‌ളർ സിസ്റ്റം പോലുള്ള സംഗതി.. അല്ലേ?” ഡോക്ടർ ആ മുറിയുടെ സീലിംഗിലെ ഇല്ലാത്തൊരു സ്പ്രിംഗ്ലറിലേക്ക് വിരൽ ചൂണ്ടി.\n“അല്ല, ഞാൻ ഓയിൽ ആന്റ് ഗാസ് സെക്ടറിലെ ഫയർ സിസ്റ്റമേ ചെയ്യാറുള്ളൂ”\n“അതുകൊള്ളാം.. സ്പെഷ്യലൈസ് ചെയ്യുന്നത് നല്ലതാണ്. ഇന്നത്തെക്കാലത്ത് എല്ലാവരും സ്പെഷ്യലിസ്റ്റുകളല്ലേ.. ദാ ഈ ബിൾഡിംഗിലുള്ള കാക്കത്തൊള്ളായിരം വക്കീലന്മാരിൽ ഓരോ വക്കീലും ഓരോ സ്പെഷ്യലിസ്റ്റുകളാ. കൊലപാതകത്തിനും, തട്ടിപ്പറിയ്ക്കും, സ്ത്രീപീഡനത്തിനും എന്നുവേണ്ട ഓരോ കുറ്റത്തിനും ഓരോരോ സ്പെഷ്യലിസ്റ്റുകളാ..”\n“ചിരിക്കാൻ പറഞ്ഞതല്ല. വക്കീലന്മാരുടെ കാര്യം വിട്. ഞാൻ ഈ ക്ലിനിക്കിന്റെ അകമൊക്കെ ഒന്നു പുതുക്കിപ്പണിയിച്ചസമയത്ത് എത്രയെത്ര പണിക്കാരാ വന്നുപോയത്? ഫ്രേമിനും ടൈലിനും ജിപ്സത്തിനും ഡോറിനും കട്ടളയ്ക്കും ലൈറ്റ് ഫിറ്റിംഗിനുമൊക്കെ ഓരോരുത്തരാ..”\nസംഗതി ശരിയാണല്ലോ എന്നു ഞാനോർത്തു. പണ്ടൊക്കെ ഇത്രയധികം സ്പെഷ്യലിസ്റ്റുകൾ ഇല്ലായിരുന്നു. ഒരു ആശാരി വന്നാൽ അയാൾ ചെയ്യാത്ത പണിയില്ല. പണിയൊക്കെ തീർത്ത് പോകാനിറങ്ങും മുമ്പ് വീട്ടിലെ ഒടിഞ്ഞ കസേരയും മേശയുമെല്ലാം ശരിയാക്കും. ബാക്കിവരുന്ന തടിയ്ക്ക് എന്തെങ്കിലും തട്ടിക്കൂട്ട് സാമഗ്രി ഉണ്ടാക്കിത്തരുകയും ചെയ്യും. മേസ്തരിമാരാണ് അന്ന് പ്ലംബിംഗ് വർക്കുകളിൽ പകുതിയും ചെയ്യുന്നത്. ഇന്ന് ഇതുവല്ലതും നടക്കുമോ?.\n“കഴിഞ്ഞയാഴ്ച ഇവിടുത്തെ സ്റ്റോറിന്റെ പൂട്ടു നന്നാക്കാൻ ഒരുത്തൻ വന്നു. അവനത് നന്നാക്കിക്കഴിഞ്ഞപ്പോൾ അതിന്റെ അപ്പുറത്തെ ഡോറിന്റെ ഇളകിക്കിടന്ന വ്യാപിരി ഒന്നു ശരിയാക്കാൻ പറഞ്ഞു. പൂട്ടുമാത്രേ ചെയ്യൂന്ന് പറഞ്ഞ് അവനൊരൊറ്റപ്പോക്ക്!..”\nഇങ്ങനെയുള്ള സംഗതികളിൽ പരിതപിച്ചിട്ട് കാര്യമില്ലെന്ന് പറയണെമെന്നെനിക്ക് തോന്നി. ചിലതൊക്കെ നല്ലതിനും കൂടിയാണ്. പിന്നെ, ഡോക്ടറെപ്പോലെ വലിയ ഒരാളോട് ഒരു സംവാദത്തിൽ ഏർപ്പെടുന്നത് ഔചിത്യമല്ലല്ലോ എന്നു കരുതി മൂളുക മാത്രം ചെയ്തു. വിജ്ഞാനം വളരുന്നതനുസരിച്ച് സ്പെഷ്യലിസ്റ്റുകൾ കൂടിക്കൊണ്ടിരിക്കും. ഏറ്റവും കൂടുതൽ സ്പെഷ്യലിസ്റ്റുകളെ ഇന്ന് കാണാൻ പറ്റുന്നത് ഹോസ്പിറ്റലുകളിലല്ലേ?. ഒരു ഗർഭിണി എത്ര സ്പെഷ്യലിസ്റ്റുകളെ കണ്ടശേഷമാണ് ഒരു കുഞ്ഞിനെ പ്രസവിക്കുന്നത്. ഓരോ പിഞ്ചുകുഞ്ഞും പിറന്നുവീണ് കണ്ണു തുറക്കും മുമ്പ് എത്രയെത്ര സ്പെഷ്യലിസ്റ്റുകളുടെ കയ്യിലൂടെയാണ് കടന്നു പോകുന്നത്. മാത്യുഡോക്ടർ പറയുന്ന പൂട്ട് എന്തുതരം പൂട്ടാണെന്ന് ആർക്കറിയാം? ഇന്ന് എത്രതരം പൂട്ടുകളാണുള്ളത്. നമ്പർ ലോക്ക്, ഫിംഗർ പ്രിന്റ്, കാർഡ് ആക്സസ്സ്, ഐ സ്കാൻ.. അങ്ങനെ എത്രതരം!\nഎന്നിൽ നിന്നുള്ള തണുപ്പൻ പ്രതികരണം കൊണ്ടോ എന്തോ, ഡോക്ടർ പേപ്പർ നോക്കലിൽ കൂടുതൽ വ്യാപൃതനായി. ഞാൻ ഫേസ്ബുക്കിൽ തോണ്ടിക്കൊണ്ടിരുന്നു. നീലി വന്ന് “സാർ, ഞാൻ ഇറങ്ങുന്നേ..” എന്നു പറഞ്ഞ് അന്നത്തെ ജോലി തീർത്തു പോയി. അല്ലെങ്കിലും ഒരു അണപ്പല്ലു പറിയ്ക്കാൻ രണ്ടുപേരുടെ ആവശ്യമില്ലല്ലോ.\nപല്ലെടുക്കുമ്പോഴേക്കും ഏതാണ്ട് ഏഴുമണി ആയിരുന്നു. ഇടതു കവിൾ മുഴുവനും മരവിച്ചിരിക്കുന്നു. പല്ലുപോയതൊന്നും ഫീൽ ചെയ്യുന്നേയില്ല. എന്റെ നാവുപോലും അതറിഞ്ഞിരുന്നോ എന്ന് സംശയമാണ്. ഒരുരുള പഞ്ഞി കടിച്ചുപിടിച്ച് കുറച്ചു നേരം കൂടി ഞാൻ ഡന്റൽ ചെയറിൽ അങ്ങനെതന്നെ കിടന്നു. ഡോക്ടർ അടുത്തുവന്ന് ചില്ലറ കുശലങ്ങൾക്കു ശേഷം പറഞ്ഞു:\n“നമ്മൾ ഇപ്പോ എടുത്ത പല്ലിന്റെ അടുത്ത പല്ലിലേക്ക് സാരമായി പോട് പടർന്നിട്ടുണ്ട്”\nപഞ്ഞിയിൽ നിന്ന് കടി വിടാതെ ഞാൻ ഒരുവിധം ചോദിച്ചു: “എങ്കിൽ അതുകൂടി എടുത്തൂടേ ഡോക്ടർ?”\nഡന്റൽ ചെയർ അപ്റൈറ്റ് പൊസിഷനിലാക്കിക്കൊണ്ട് അദ്ദേഹം പറഞ്ഞു: “ഞാൻ ഈ പല്ലു മാത്രമേ എടുക്കാറുള്ളൂ.. ഞാനൊരു First Molar Specialist ആണ്. മറ്റേപ്പല്ലിന് നിങ്ങൾ അതിന്റെ സ്പെഷ്യലിസ്റ്റിനെ കാണണം”\nഎന്താണെന്നറിയില്ല, പെട്ടെന്ന് എന്റെ കവിളിലെ മരവിപ്പ് തലയിലേക്ക് ഇരച്ചുകയറുന്നതുപോലെ തോന്നി.\nARATTUPUZHA/ ALAPPUZHA, KERALA, India\nഞാനും ജോനാസും ഒന്നിച്ചാണു പഠിച്ചത്.. അവൻ ഡോക്ടറായി ലക്ഷ്യത്തിലെത്തി.. എനിക്കിപ്പോ ഒരു ലക്ഷ്യമുണ്ട്.. അവനതില്ല\nreading problem? click on UNICODE


ക്രിക്കറ്റില് വീണ്ടും മങ്കാദിങ്;പാക് താരത്തെ അഫ്ഗാന് സ്പിന്നര് പുറത്താക്കി | Afghanistan’s Noor Ahmed mankads Pakistan’s Muhammad Huraira ICC U19 World Cup 2020\nക്രിക്കറ്റില് വീണ്ടും മങ്കാദിങ്;പാക് താരത്തെ അഫ്ഗാന് സ്പിന്നര് പുറത്താക്കി\nFeb 1, 2020, 02:26 PM IST\nഇതിന് പിന്നാലെ മങ്കാദിങ്ങുമായി ബന്ധപ്പെട്ട് ക്രിക്കറ്റ് ലോകത്ത് ചര്‍ച്ച സജീവമായി. ഈ വിവാദനിയമം പിന്‍വലിക്കണമെന്നാണ് ക്രിക്കറ്റ് താരങ്ങള് ആവശ്യപ്പെടുന്നത്.\nപാക് താരം ഹറൈറയെ അഫ്ഗാന് സ്പിന്നര് നൂര് അഹമ്മദ് മങ്കാദിങ്ങിലൂടെ പുറത്താക്കുന്നു\nബെനോനി: ക്രിക്കറ്റില് വീണ്ടും മങ്കാദിങ് വിവാദം. ദക്ഷിണാഫ്രിക്കയില് നടക്കുന്ന അണ്ടര്-19 ലോകകപ്പില് അഫ്ഗാനിസ്താനും പാകിസ്താനും തമ്മിലുള്ള ക്വാര്‍ട്ടര് ഫൈനലിനിടെയാണ് സംഭവം.\nപാകിസ്താന്റെ ഇന്നിങ്‌സിലെ 28-ാം ഓവറില് മുഹമ്മദ് ഹറൈറയാണ് മങ്കാദിങ്ങിലൂടെ പുറത്തായത്. അഫ്ഗാന് സ്പിന്നറാണ് നൂര് അഹമ്മദാണ് ഹുറൈറയെ പുറത്താക്കിയത്. ബൗളര് ഔട്ടിനായി അപ്പീല് ചെയ്തതോടെ ഫീല്‍ഡ് അമ്പയര്‍മാര് ചര്‍ച്ച നടത്തി. നൂര് പന്ത് എറിയുന്നതിന് മുമ്പ് ഹറൈറ ക്രീസിന് പുറത്താണെന്ന് ടിവി റീപ്ലേയില് തെളിഞ്ഞു. ഇതോടെ ഔട്ട് വിധിക്കുകയായിരുന്നു. മികച്ച രീതിയില് ബാറ്റിങ് മുന്നോട്ടുപോകുന്നതിനിടയിലാണ് ഹറൈറ പുറത്തായത്. ടൂര്‍ണമെന്റില് ആദ്യ മത്സരം കളിച്ച താരം 64 റണ്‍സെടുത്തു.\nRead More: 'രോഹിത് ശര്‍മയ്ക്ക് വേണ്ടി ധോനി ഞങ്ങളോട് ചെയ്തത് കോലി പന്തിനോട് ചെയ്യരുത്'; സെവാഗ്\nഇതിന് പിന്നാലെ മങ്കാദിങ്ങുമായി ബന്ധപ്പെട്ട് ക്രിക്കറ്റ് ലോകത്ത് ചര്‍ച്ച സജീവമായി. ഈ വിവാദനിയമം പിന്‍വലിക്കണമെന്നാണ് ക്രിക്കറ്റ് താരങ്ങള് ആവശ്യപ്പെടുന്നത്. ഇംഗ്ലീഷ് പേസര് ജെയിംസ് ആന്‍ഡേഴ്‌സണ് ട്വീറ്റിലൂടെ ചോദിച്ചതും ഇതുതന്നെയാണ്. ഐസിസിയെ ടാഗ് ചെയ്താണ് ജെയിംസ് ആന്‍ഡേഴ്‌സണ്‍ന്റെ ട്വീറ്റ്.\nനാല് വര്‍ഷം മുമ്പ് ബംഗ്ലാദേശില് നടന്ന അണ്ടര്-19 ലോകകപ്പിലും മങ്കാദിങ് സംഭവമുണ്ടായിരുന്നു. അന്ന് വിന്‍ഡീസ് താരം കീമോ പോളിനാണ് വിക്കറ്റ് നഷ്ടമായത്. കഴിഞ്ഞ ഐ.പി.എല് സീസണില് രാജസ്ഥാന് ററോയല്‍സ് താരം ജോസ് ബട്‌ലറെ കിങ്‌സ് ഇലവന് പഞ്ചാബ് സ്പിന്നര് ആര്.അശ്വിന് ഇതേ രീതിയില് പുറത്താക്കിയിരുന്നു.\nContent Highlights: Afghanistan’s Noor Ahmed mankads Pakistan’s Muhammad Huraira ICC U19 World Cup 2020\nഫറ്റോര്‍ഡ: ഐഎസ്എല്ലില് രണ്ടാം വിജയവുമായി ചെന്നൈയിന് എഫ്‌സി. നോര്‍ത്ത് ..\n'ഇനി ഞാന് മുന്നറിയിപ്പ് നല്‍കില്ല, പിന്നീട് എന്നെ കുറ്റപ്പെടുത്തരുത്'; ഫിഞ്ചിനെ വെറുതെ വിട്ടശേഷം അശ്വിന്\n'എവിടെ പോണ് മുട്ടിലിഴഞ്ഞ്?'ഫിഞ്ചിനോട് അശ്വിന്; ചിരി അടക്കാനാകാതെ പോണ്ടിങ്\nബാറ്റ്‌സ്മാന് - ബൗളര് വേര്‍തിരിവ് ഒഴിവാക്കണം; പന്തെറിയും മുമ്പ് നോണ് സ്‌ട്രൈക്കര് ക്രീസ് വിട്ടാല് റണ്‍സ് അനുവദിക്കരുതെന്ന് അശ്വിന്


NIA, Terrorist, Nazir, Bangalore, Terror Attacks, Kalamassery, എന്‍ഐഎ, തീവ്രവാദി, ലഷ്‌കര് ഇ തൊയ്ബ, ബാംഗ്ലൂര്, കളമശേരി, നസീര്\t| തടിയന്റവിട നസീറിനെ എന്‍ഐഎയ്ക്ക് കൈമാറി - Malayalam Oneindia\nMANA FORESTA; പ്രകൃതിയോട് ഇണങ്ങിച്ചേര്‍ന്ന വില്ലകളുമായി മനഫോറസ്റ്റ\nഐപിഎല്ലില് ഇന്ന് പൊടിപാറും; കോലിയും വാര്‍ണറും നേര്‍ക്കുനേര്; കണക്കില് മുന്‍തൂക്കം ഈ ടീമിന്\nഐപിഎല് 2020: ആര്‍സിബിയെ തോല്‍പ്പിച്ചത് കോലിയുടെ തെറ്റായ തീരുമാനങ്ങള്; തുറന്ന് പറഞ്ഞ് മുന് കോച്ച്\nബെംഗളൂരുവില് ഞായറാഴ്ചകളില് സമ്പൂര്‍ണ ലോക്ക് ഡൗണ്; കര്‍ഫ്യൂ സമയത്തിലും മാറ്റം\n8 min ago സോളാര് പീഡനക്കേസ്; സിബിഐക്ക് കൈമാറിയതില് പ്രതികരണവുമായി മുഖ്യമന്ത്രി\n22 min ago ഗാസിപ്പൂരില് 144 പ്രഖ്യാപിച്ചു; രാത്രി 11 ന് മുമ്പ് ഒഴിയണമെന്ന് പൊലീസ്, സാധ്യമല്ലെന്ന് കര്‍ഷകര്\n34 min ago 'വെടിവെച്ച് കൊന്നോളൂ, കർഷക സമരം അവസാനിപ്പിക്കില്ല', കീഴടങ്ങുകയുമില്ലെന്ന് രാകേഷ് തികായത്\nതടിയന്റവിട നസീറിനെ എന്‍ഐഎയ്ക്ക് കൈമാറി\nPublished: February 24 2010, 8:53 [IST]\nബാംഗ്ലൂര്: ബാംഗ്ലൂര് പോലീസിന്റെ കസ്റ്റഡിയിലുള്ള ലഷ്‌കര് ഇ തൊയ്ബ കമാന്‍ഡര് തടിയന്റവിട നസീറിനെ ദേശീയ അന്വേഷണ ഏജന്‍സിക്ക് (എന്‍ഐഎ) കൈമാറി. ഇയാളെ ബുധനാഴ്ച കൊച്ചിയില് കോടതിയില് ഹാജരാക്കും.\nബാംഗ്ലൂര് ഒന്നാം അഡീഷണല് ചീഫ് മെട്രോപൊളിറ്റന് മജിസ്‌ട്രേട്ട് കോടതിയാണ് നസീറിനെ എന്‍ഐഎക്ക് കൈമാറാന് ഉത്തരവിട്ടത്.\nനസീറിനെ വിട്ടുകിട്ടാനായി കേരളത്തില്‍നിന്നുള്ള പോലീസ് സംഘവും ബാംഗ്ലൂരിലെത്തിയിരുന്നു. കണ്ണൂര് എസ്.പി. അനൂപ് കുരുവിള ജോണിന്റെ നേതൃത്വത്തിലുള്ള സംഘമാണ് നസീറിനെ വിട്ടുകിട്ടാനായി ബാഗ്ലൂര് കോടതിയില് വാറന്റ് നല്‍കിയിരുന്നത്.\nഎന്നാല് നസീറിന്റെ പേരിലുള്ള കേരളത്തിലെ പ്രമുഖ കേസുകള് എന്‍ഐഎ ഏറ്റെടുത്തതിനാല് അവര്‍ക്ക് കൈമാറാന് കോടതി തീരുമാനിക്കുകയായിരുന്നു. തമിഴ്‌നാട്, ഗുജറാത്ത്, ആന്ധ്രപ്രദേശ് പോലീസും വിട്ടുകിട്ടാന് പ്രൊഡക്ഷന് വാറന്റ് നല്‍കിയിരുന്നു.\nകളമശ്ശേരി ബസ് കത്തിക്കല്, കോഴിക്കോട് ഇരട്ട സ്‌ഫോടനം, കശ്മീരിലേക്ക് ഭീകരരെ റിക്രൂട്ട് ചെയ്യല്, വാഗമണ് ആലുവ സിമി ക്യാമ്പുകള് എന്നീ കേസുകളിലെ പ്രതിയാണ് നസീര്. ബാംഗ്ലൂര് സ്‌ഫോടനവുമായി ബന്ധപ്പെട്ട അന്വേഷണത്തെത്തുടര്‍ന്നാണ് ഇയാള് അറസ്റ്റിലായത്.\nലീനതാപം; സുധീഷ് പല്ലിശ്ശേരിയുടെ ചിത്രപ്രദർശനത്തിന് ചിത്രകലാ പരിഷത്ത് ആർട് ഗ്യാലറിയില് തുടക്കമായി\nബാംഗ്ലൂര് nia എന്‍ഐഎ bangalore terrorist തീവ്രവാദി terror attacks കളമശേരി ലഷ്‌കര് ഇ തൊയ്ബ kalamassery നസീര്\nStory first published: Wednesday, February 24, 2010, 8:53 [IST]\nരാഹുലിന്‍റെ പ്രസ്താവന കലാപത്തിന് വഴിമരുന്നിടാനുള്ള നീക്കം; രൂക്ഷവിമർശനവുമായി മന്ത്രി മുരളീധരൻ\nആലപ്പുഴ ബൈപ്പാസ് പൂർത്തീകരിച്ച് നാടിന് സമർപ്പിച്ചത് രണ്ടാം മോദി സർക്കാർ എന്ന് ശോഭാ സുരേന്ദ്രൻ


ക്ഷേത്രങ്ങളിൽ ശാന്തിക്കാരായി ബ്രാഹ്‌മണർ മാത്രം മതി എന്ന എൻ.എസ്.എസ് ജനറൽ സെക്രട്ടറി പി.കെ. നാരായണപ്പണിക്കരുടെ അഭിപ്രായം ഏറെ വിവാദം സൃഷ്‌ടിച്ചിരിക്കുകയാണ്. മറ്റ് ഹിന്ദുക്കൾക്ക് ദേവസ്വം പ്രസിഡന്റോ തൂപ്പുക്കാരനോ വരെ ആകാം. പക്ഷെ ദൈവത്തിന്റെ പ്രതിപുരുഷൻ ബ്രാഹ്‌മണൻ ആയാൽ മതിയെന്ന് സാരം. ഹൈന്ദവ വിശ്വാസ ചരിത്രമനുസരിച്ച് പണിക്കർ പറഞ്ഞത് നൂറുശതമാനവും ശരി. അങ്ങ് ഉത്തരഭാരത വകുപ്പ് വച്ചുകൊണ്ട് ബ്രാഹ്‌മണർ പൂജിക്കട്ടെ, ക്ഷത്രിയർ യുദ്ധം ചെയ്യട്ടെ, വൈശ്യൻ കച്ചവടവും, ഒടുവിൽ ഇവിടെ നായരാദി പിന്നോട്ടുളള ശൂദ്രന്മാർ ദാസ്യപ്പണിയും ചെയ്യട്ടെ. പക്ഷെ കഥ ഇതല്ല.\nബ്രാഹ്‌മണ്യത്തെക്കുറിച്ച് ഇത്ര വലിയ കാര്യം ഒരു നായരായ പണിക്കരെക്കൊണ്ട് പറയിപ്പിച്ചതാരാണ് എന്നതാണ് ഇവിടുത്തെ ചർച്ചാവിഷയം. കേരളീയ ചരിത്രത്തിൽ ബ്രാഹ്‌മണ്യത്തിന്റെ ഏറ്റവും നീചമായ ആചാരങ്ങൾ അനുഭവിച്ച ഒരു സമുദായമാണ് നായർ സമുദായം എന്ന് പണിക്കർ മറന്നുവോ. അതൊക്കെ മറക്കേണ്ടതു തന്നെയാണ് എന്നായിരിക്കണം ഇപ്പോൾ പണിക്കരുടെ മതം. കാരണം പുതിയ വർണ്ണ&വംശ രാഷ്‌ട്രീയ വഴികളിൽ പണിക്കർക്ക് ഇത്തരമൊരു നിലപാടെടുത്തേ മതിയാകൂ. കേരളത്തെ സംബന്ധിച്ചിടത്തോളം പേരിൽ ശൂദ്രരെങ്കിലും നടപ്പിൽ സവർണൻ തന്നെയാണ് നായർ. ഇവിടെ ഹൈന്ദവ വികസനത്തിന് ഏറ്റവും അനുയോജ്യ വർഗ്ഗങ്ങളിലൊന്ന്. ഇതൊരു രാഷ്‌ട്രീയമാണ്. കൃത്യമായ അജണ്ട വഴി, ഹൈന്ദവരാഷ്‌ട്രീയത്തിന് അത്ര വേഗമൊന്നും പിടികൊടുക്കാത്ത കേരള സമൂഹത്തെ കൈയ്യിലൊതുക്കാനുളള ശ്രമം. ദൈവം ഒരു സമൂഹത്തിന് എന്നും രക്ഷയും ഭയപ്പാടും നല്‌കുന്ന ഒരു സങ്കൽപ്പം&വിശ്വാസം ആയതിനാൽ ഏറ്റവും വേഗം ഒരു സമൂഹത്തെ നിയന്ത്രിക്കാവുന്ന ഒന്ന് അതുതന്നെയാകുന്നു, അവന്റെ പ്രതിപുരുഷൻ തന്നെയാകുന്നു. നിങ്ങൾ വിശ്വസിക്കേണ്ടത് എന്ത് എന്ന് കൃത്യമായി അവർ ചൂണ്ടിക്കാട്ടുകയും ചെയ്യുന്നു. അങ്ങിനെ കേരളത്തിൽ അറിയപ്പെടാതിരുന്ന വിനായക ചതുർത്ഥി നമ്മുടെ ദേശീയോത്സവമാകുന്നു. രക്ഷാബന്ധൻ സാഹോദര്യത്തിന്റെ ബന്ധൻ മാത്രമല്ല ചില രാഷ്‌ട്രീയത്തിന്റെ കാഴ്‌ചകൾ കൂടി നല്‌കുന്നു. ഇങ്ങനെ നാമറിയാത്ത ഒരുപാട് ഉത്സവങ്ങളും ആചാരങ്ങളും മലയാളിയുടെ മുന്നിലേയ്‌ക്ക് കടന്നുവരുന്നു.\nഇത് ഇങ്ങനെയാണെങ്കിൽ, മറ്റൊരു മാറ്റവും കൂടി നടക്കുന്നുണ്ട്. ഈഴവാദി പിന്നോക്കക്കാരുടെ കുടുംബ അമ്പലങ്ങളിൽ നടത്തി വരുന്ന ആചാര&അനുഷ്‌ഠാന&ദൈവരൂപ മാറ്റങ്ങൾ. മൺമറഞ്ഞുപോയ കാരണവന്മാരെയും കുടുംബദൈവങ്ങളെയും കല്ലിൽ ആവാഹിച്ച് മുത്തപ്പനും ഗുരുനാഥനും കുട്ടിച്ചാത്തനും മറുതയുമൊക്കെയായി ആരാധിച്ചു പോരുന്ന കാലം കഴിഞ്ഞിരിക്കുന്നു. ഇത്തരം പ്രാകൃതമെന്ന് പൊതുവെ വിശേഷിപ്പിക്കപ്പെടുന്ന ദൈവങ്ങൾക്കും ആചാരങ്ങൾക്കും ഒരു സമുദായത്തിന്റെ& കുടുംബത്തിന്റെ ജൈവീകതയുമായി ഏറെ അടുപ്പം കാണും. ഇസ്ലാം വിശ്വാസികളുമായുളള അടുപ്പം നിമിത്തം ‘ജിന്ന്’ എന്ന മാപ്പിള ചാത്തനെ വരെ ആരാധിക്കുന്ന ഹിന്ദു കുടുംബ അമ്പലങ്ങൾ എത്രയോ കേരളത്തിലുണ്ട്. ഇവർക്ക് കളളും, കോഴി പൊരിച്ചതും, മുട്ട വറുത്തതും നിവേദ്യമായി നല്‌കിയിരുന്നു. നമ്മൾ കഴിക്കുന്നത് നമ്മുടെ കാരണവൻമാർക്ക് ആദ്യം നല്‌കുക എന്ന ഏറ്റവും സമ്പന്നമായ വിശ്വാസത്തിന്റെ അടയാളങ്ങളാണിത്. എന്നാൽ അക്കാലം മാറിപ്പോകുന്നു. ഇന്ന് പുറത്തുനിന്നും ഒരു തന്ത്രിയെ ഇത്തരം അമ്പലങ്ങളിൽ പൂജാവിധിക്ക് കൊണ്ടുവന്നാൽ ആദ്യം തന്നെ കളളും കോഴി പൊരിച്ചതും പടിക്കു പുറത്ത്. പിന്നെ ഗുരുനാഥൻ എന്ന പേരിനുപകരം ഗണപതിക്കാവും സ്ഥാനം. അതിരു കാക്കുന്ന മുത്തപ്പന് പകരം അഷ്‌ടദിക്‌പാലകർ വരും. പിന്നെ അതുവരെ പൂജിച്ചിട്ടില്ലാത്ത ദേവീദേവൻമാരുടെ വരവായി. അമ്പലം ഒടുവിൽ ക്ഷേത്രമായി മാറുന്നു. അമ്പലം എന്നത് ക്ഷേത്രമെന്നറിയപ്പെടുന്നതിൽ അർത്ഥപരമായി തെറ്റില്ല. പക്ഷെ അത് രാഷ്‌ട്രീയപരമായി വലിയൊരു മാറ്റമാണ് കാണിക്കുന്നത്. പിന്നെ നാട്ടിൻപുറങ്ങളിലെ അമ്പലത്തോടനുബന്ധിച്ച സ്ഥലനാമങ്ങളും മാറുന്നു. ആലുങ്കൽ എന്ന ഗ്രാമീണ പേര് അനന്തപുരി എന്നാകുന്നു. മാടാത്ര എന്നത് ഹരിദ്വാർനഗർ ആകുന്നു. ആർക്കാണ് ഇത്തരം മാറ്റങ്ങൾ ആവശ്യം? ഈ ചോദ്യമാണ് പണിക്കരോട് നാം ചോദിക്കേണ്ടത്.\nവിശാല ഹിന്ദു ഐക്യത്തിന്റെ വഴികൾ എസ്.എൻ.ഡി.പി., എൻ.എസ്.എസ് സഖ്യത്തിലൂടെ വരില്ലെന്ന് ഇതിന് ആഗ്രഹിക്കുന്നവർക്കറിയാം. ഈഴവനെ ഈഴവനായും നായരെ നായരായും പുലയനെ പുലയനായും കണ്ടാൽ ഈ രാഷ്‌ട്രീയം വിജയിക്കില്ലെന്നു തീർച്ച. മറിച്ച് വിശ്വാസത്തിന്റെ ഏകീകരണത്തിലൂടെ ഇത് സാധ്യമാകുമെന്ന് വലിയൊരളവുവരെ ചിലർ കരുതുന്നു. കാരണം സവർണനാകുക ഏവർക്കും ഇഷ്‌ടമുളള കാര്യമാണ്. നമ്മുടെ പാരമ്പര്യ വിശ്വാസങ്ങൾ സവർണ വിശ്വാസങ്ങൾക്കൊപ്പമെത്തിയാൽ നാം സവർണനായി എന്ന തോന്നലും ഉണ്ടാകും. ഈ ഒരു തോന്നൽ മാത്രം മതി ഒരു രാഷ്‌ട്രീയ നീക്കത്തിന്. പണിക്കർ അറിഞ്ഞോ അറിയാതെയോ ഇത്തരമൊരു നീക്കത്തിന്റെ ഇരയാകുകയാണോ എന്നാണ് സംശയം. അല്ലെങ്കിൽ വലിയൊരു അധികാര സ്വപ്‌നം അദ്ദേഹത്തിന്റെ മനസ്സിലുണ്ടാകാം. ഒരു കാര്യം ഉറപ്പ്, ഇത് പണിക്കർ പറഞ്ഞതല്ല. പണിക്കരെ കൊണ്ട് ആരോ പറയിപ്പിച്ചതാണ്. എല്ലാവരും വിമർശിക്കുന്നതുപോലെ പണിക്കരു പറഞ്ഞത് വെറും പ്രാകൃതത്തിലേക്കുളള തിരിച്ചുപോക്കല്ല. മറിച്ച് വ്യക്തമായ രാഷ്‌ട്രീയ ലക്ഷ്യങ്ങളുടെ വഴി തെളിയിക്കലുകളാണിത്.


ദുൽഖറിന്റെ സിഐഎയല്ല, ഡിയർ കോമ്രേഡിന്റെ പേരിനു പിന്നിൽ - Malayalam Filmibeat\n| Updated: Thursday, July 25, 2019, 11:38 [IST]\nഅന്യഭാഷ താരങ്ങൾക്കും ചിത്രങ്ങൾക്കും മികച്ച പ്രേക്ഷക സ്വീകാര്യതയാണ് മലയളി പ്രേക്ഷകരുടെ ഭാഗത്ത് നിന്ന് ലഭിക്കുന്നത്. വളരെ ചെറിയ സമയം കൊണ്ട് മലയാളി പ്രേക്ഷകരുടെ ഹൃദയം കീഴടക്കിയ താരങ്ങളാൻണ് നടൻ വിജയ് ദേവരകൊണ്ടയും നടി രശ്മികയും. ഗീതാഗോവിന്ദം എന്ന ചിത്രമാണ് ഈ താരജോഡികളെ പ്രേക്ഷകരുടെ പ്രിയപ്പെട്ടതാക്കിയത്.\nഗീതാഗോവിന്ദത്തിന് ശേഷം വിജയ് ദേവരകൊണ്ടയും രശ്മികയും പ്രധാനകഥാപാത്രങ്ങളെ അവതരിപ്പിക്കുന്ന ചിത്രമാണ് ഡിയർ കോമ്രേഡ്. ചിത്രത്തിന്റെ പേരിൽ തന്നെ ഒരു രാഷ്ട്രീയ പശ്ചാത്തലമുണ്ട് . രാഷ്ട്രീയ പശ്ചാത്തലം പറയുന്ന നിരവധി ചിത്രങ്ങൾ മലയാളത്തിൽ പിറവി എടുക്കുന്നുണ്ട്. അതിനാൽ തന്നെ ഡിയർ കോമ്രേഡിന് മലയാള ബന്ധമുണ്ടോ എന്നാണ് ആരാധകർക്ക് അറിയാനുളളത്. ഇപ്പോഴിചിത്രത്തിന്റെ പേരിനു പിന്നിലെ കഥ വെളിപ്പെടുത്തുകയാണ്. മനോരമ ഓൺലൈനു വേണ്ടി നടി ശ്രുതി നടത്തിയ പ്രത്യേക ചാറ്റ് ഷോയിലാണ് ഇക്കാര്യം വെളിപ്പെടുത്തിയത്.\nഒരുപാട് സമയമെടുത്ത ചിത്രം\nഅർജുൻ റെഡ്ഡി സിനിമയുടെ ഷൂട്ടിങ് നടക്കുന്ന സമയത്താണ് ഡിയർ കോമ്രേഡിന്റെ സംവിധായകൻ ഭരത് തന്റെ അടുത്ത കഥ പറയാൻ എത്തുന്നത്. ചിത്രത്തിന്റെ ഓരോ ഷോട്ട് കഴിയുമ്പോഴും ഭരത്തിന്റെ അടുത്തു പോയി കഥ കേൾക്കുമായിരുന്നു. ചിത്രത്തിന്റെ തിരക്കഥ പൂർത്തിയാക്കാൻ ഒരുപാട് സമയമെടുത്തു. അത്രയ്ക്ക് മാറ്റം വരുത്തിയിട്ടുണ്ട്. അതു കൊണ്ടാണ് സിനിമ പുറത്തു വരാൻ ഇത്രയും സമയമെടുത്തതെന്ന് വിജയ് ദേവരകൊണ്ട പറഞ്ഞു. എന്നാൽ ഇപ്പോൾ ആ ചിത്രം കാണുമ്പോൾ കാത്തിരിപ്പ് വെറുതെയായിട്ടില്ലെന്ന് നിസംശയം പറയാൻ സാധിക്കുമെന്ന് താരം കൂട്ടിച്ചേർത്തു.\nചിത്രത്തിനെ കുറിച്ചുളള പ്രഖ്യാപനം കഴിഞ്ഞപ്പോൾ തന്നെ ദുൽഖർ ചിത്രം സിഐഎയുടെ റീമേക്കാണ് ഇതെന്നുള്ള റൂമറുകൾ പ്രചരിച്ചിരുന്നു. പേരും സിനിമയുടെ രാഷ്ട്രീയ പശ്ചാത്തലമായിരുന്നു ഇതിനു പിന്നിൽ. എന്നാൽ സിഐഎയുമായി ഡിയർ കോമ്രേഡിനു ഒരു ബന്ധമില്ലെന്ന് വിജയ് പറഞ്ഞു. സിഐഎയുടെ റീമേക്ക് അല്ലെന്നും കൂടാതെ ചിത്രത്തിന്റെ പേര് പോലെ അമിതമായ രാഷ്ട്രീയ സാഹചര്യമെന്നും ചിത്രത്തിൽ ചർച്ച ചെയ്യുന്നില്ലെന്നും താരം വ്യക്തമാക്കി.\nഡിയർ കേമ്രേഡ് എന്ന പേര്\nഡിയർ കോമ്രേഡ് എന്ന പേര് വരാനുളള കാരണവും താരം ഈ സാഹചര്യത്തിൽ വ്യക്തമാക്കിയിട്ടുണ്ട്. ഒരു കമ്മ്യൂണിസ്റ്റ് പശ്ചാത്തലത്തിൽ നിന്നുള്ള ഒരു കുടുംബത്തിൽ നിന്ന് വരുന്ന ആളാണ് നായകൻ. അതുകൊണ്ടാണ് ചിത്രത്തിന് അങ്ങനെ ഒരു പേര് ലഭിച്ചതെന്നും താരം കൂട്ടിച്ചേർത്തു. ജൂലൈ 26 നാണ് ചിത്രം റിലീസിനെത്തുന്നത്. തെലുങ്കിനു പുറമേ മലയാളം, തമിഴ്, കന്നഡ എന്നീ ഭാഷകളിലും ചിത്രം റിലീസിനെത്തുന്നുണ്ട്.\nതനിയ്ക്ക് ഏറ്റവും പ്രിയപ്പെട്ട കഥാപാത്രമാണ് ഡിയർ കോമ്രേഡിലെ ലില്ലി ക്യാരക്ടർ എന്ന് രശ്മിക അഭിമുഖത്തിൽ പറഞ്ഞു. കൂടാതെ ചിത്രത്തിന്റെ ഷൂട്ടിങ് തുടങ്ങി ആദ്യ ദിവസം തന്നെ ഈ കഥാപാത്രം എങ്ങനെ ചെയ്യുമെന്ന് താൻ ശ്രുതിയോട് അഭിപ്രായം ചോദിച്ചിരുന്നുവെന്ന് രശ്മിക അഭിമുഖത്തിൽ ഓർത്തെടുത്തു. എന്നാൽ ചിത്രീകരണം തുടരുമ്പോൾ താൻ അറിയാതെ തന്നെ ആ കഥാപാത്രമായി മാറുകയായിരുന്നു. ഇത് ഡിയർ കോമ്രേഡിന്റെ ടീമിന്റെ ഗുണമാണെന്ന് രശ്മിക പറഞ്ഞു.\nDear Comrade is not Remake inDulquer Salmaan movie CIA.


ടൊയോട്ട ഫോര്‍ച്യൂണറിന്റെ പത്താം പിറന്നാളിലെ അഥിതിയായി ടിആര്‍ടി സെലിബ്രേറ്ററി എഡിഷന് എത്തി | Toyota Fortuner TRD Celebratory Edition Launched In India\nഫോര്‍ച്യൂണര് ടിആര്‍ടി സെലിബ്രേറ്ററി എഡിഷന് എന്ന പേരില് എത്തിയിട്ടുള്ള ഈ വാഹനത്തിന് 33.85 ലക്ഷം രൂപയാണ് ഇന്ത്യയിലെ എക്‌സ്‌ഷോറൂം വില.\nടൊയോട്ടയുടെ പടക്കുതിര എന്ന വിശേഷിപ്പിക്കുന്ന ഫോര്‍ച്യൂണറിന്റെ ഇന്ത്യയിലെ കുതിപ്പ് ഒരു പതിറ്റാണ്ട് പിന്നിട്ടിരിക്കുകയാണ്. ഈ നേട്ടം ആഘോഷിക്കാനായി ഫോര്‍ച്യൂണറിന്റെ സ്‌പോര്‍ട്ടി പതിപ്പ് ടിആര്‍ഡിയുടെ ഏറ്റവും പുതിയ മോഡല് ഇന്ത്യയില് അവതരിപ്പിച്ചു.\nഫോര്‍ച്യൂണര് ടിആര്‍ടി സെലിബ്രേറ്ററി എഡിഷന് എന്ന പേരില് എത്തിയിട്ടുള്ള ഈ വാഹനത്തിന് 33.85 ലക്ഷം രൂപയാണ് ഇന്ത്യയിലെ എക്‌സ്‌ഷോറൂം വില. ടൊയോട്ടയുടെ റേസിങ് ഡെവലപ്പ്മെന്റ് വിഭാഗമാണ് സെലിബ്രേറ്ററി എഡിഷന്റെ ഡിസൈനിങ് നിര്‍വഹിച്ചിരിക്കുന്നത്.\nടൊയോട്ട ഫോര്‍ച്യൂണറിന് റെഗുലര് പതിപ്പിന് സ്‌പോര്‍ട്ടി ഭാവം നല്‍കിയാണ് സെലിബ്രേറ്ററി എഡിഷന് എത്തിയിട്ടുള്ളത്. ടിആര്‍ഡി റെഡിയേറ്റര് ഗ്രില്ല്, പുതുക്കിപ്പണിഞ്ഞിട്ടുള്ള ബമ്പര്, സ്‌കിഡ് പ്ലേറ്റ് എന്നിവയാണ് മറ്റ് ടിആര്‍ടി പതിപ്പില് നിന്ന് സെലിബ്രേറ്ററി എഡിഷനെ വ്യത്യസ്തമാക്കുന്നത്.\nപേള് വൈറ്റ്-ബ്ലാക്ക് ഡ്യുവല് ടോണ് നിറങ്ങളാണ് സെലിബ്രേറ്ററി എഡിഷനില് നല്‍കിയിട്ടുള്ളത്. ഇതിനൊപ്പം 18 ഇഞ്ച് അലോയി വീലുകളും, വശങ്ങളില് നല്‍കിയിരിക്കുന്ന ഗ്രാഫിക്സുകളും വലിയ ബ്രേക്ക് ഡിസ്‌ക്കും ഈ വാഹനത്തിന്റെ സ്‌പോര്‍ട്ടി ഭാവത്തിന് മാറ്റ് കൂട്ടുന്നുണ്ട്.\nമെറൂണ് ആന്‍ഡ് ബ്ലാക്ക് ഫിനിഷിങ്ങിലുള്ള ഇന്റീരിയറാണ് സെലിബ്രേറ്ററി എഡിഷന്റെ മറ്റൊരു പ്രത്യേകത. ബ്ലാക്ക് ഡാഷ്ബോര്‍ഡില് മെറൂണ് ലൈനുകള് നല്‍കിയിരിക്കുന്നതും ടിആര്‍ഡി ബാഡ്ജിങ് ഇന്‍സ്ട്രുമെന്റ് കണ്‍സോളും പുതുമയാണ്.\n177 ബിഎച്ച്പി കരുത്തും 450 എന്‍എം ടോര്‍ക്കുമേകുന്ന 2.8 ലിറ്റര് ഡീസല് എന്‍ജിനാണ് ഈ വാഹനത്തിന് കുതിപ്പേകുന്നത്. ആറ് സ്പീഡ് ഓട്ടോമാറ്റിക്കാണ് ട്രാന്‍സ്മിഷന്.\nContent Highlights: Toyota Fortuner TRD Celebratory Edition Launched In India


binoy kodiyeri at guruvayoor | അച്ഛൻ പത്രസമ്മേളനം നടത്തി തള്ളി പറഞ്ഞിട്ടും കൈവിടാത്തത് 'ഭഗവാൻ' മാത്രം; ലുക്ക് ഔട്ട് നോട്ടീസിറക്കിയിട്ടും അഴിക്കുള്ളിലാവാതെ രക്ഷപ്പെട്ടത് ഈശ്വര കടാക്ഷം മൂലം; ഓഷിവാര പൊലീസ് സ്‌റ്റേഷനിൽ എത്തി മൊഴി കൊടുത്തും ഡിഎൻഎ പരിശോധനയ്ക്ക് സമ്മതം അറിയിച്ചതിനും ശേഷം ഓടിയെത്തിയത് കണ്ണന് നന്ദി പറയാൻ; ഒപ്പമുണ്ടായിരുന്നത് ആത്മസുഹൃത്തായ നിറപറയുടെ മുതലാളി ബിജുവും; കോടിയേരി കുടുംബത്തിന്റെ ദൈവ വിശ്വാസം ചർച്ചയാക്കി ബിനോയുടെ ഗുരുവായൂരിലെ നിർമ്മാല്യ ദർശനം - MarunadanMalayali.com\nഅച്ഛൻ പത്രസമ്മേളനം നടത്തി തള്ളി പറഞ്ഞിട്ടും കൈവിടാത്തത് 'ഭഗവാൻ' മാത്രം; ലുക്ക് ഔട്ട് നോട്ടീസിറക്കിയിട്ടും അഴിക്കുള്ളിലാവാതെ രക്ഷപ്പെട്ടത് ഈശ്വര കടാക്ഷം മൂലം; ഓഷിവാര പൊലീസ് സ്‌റ്റേഷനിൽ എത്തി മൊഴി കൊടുത്തും ഡിഎൻഎ പരിശോധനയ്ക്ക് സമ്മതം അറിയിച്ചതിനും ശേഷം ഓടിയെത്തിയത് കണ്ണന് നന്ദി പറയാൻ; ഒപ്പമുണ്ടായിരുന്നത് ആത്മസുഹൃത്തായ നിറപറയുടെ മുതലാളി ബിജുവും; കോടിയേരി കുടുംബത്തിന്റെ ദൈവ വിശ്വാസം ചർച്ചയാക്കി ബിനോയുടെ ഗുരുവായൂരിലെ നിർമ്മാല്യ ദർശനം\nJuly 09, 2019 | 03:53 PM IST | Permalink\nഗുരുവായൂർ: അറസ്റ്റ് ഒഴിവായതിൽ നന്ദി പറയാൻ ബിനോയ് കോടിയേരി ഓടിയെത്തിയത് ഗുരുവായൂർ ക്ഷേത്ര നടയിൽ. ആപത്ത് ഘട്ടത്തിൽ അച്ഛൻ പോലും കൈവിട്ടപ്പോഴും ഈശ്വരൻ കൂടെ നിന്നതു കൊണ്ടാണ് ജയിൽ വാസം ഒഴിവായതെന്നാണ് ബിനോയിയുടെ വിശ്വാസം. അതുകൊണ്ടാണ് ഓഷിവാര പൊലീസ് സ്‌റ്റേഷനിൽ എത്തി അറസ്റ്റ് രേഖപ്പെടുത്തിയ ശേഷം നേരെ ഗുരുവായൂരിൽ ബിനോയ് പറന്നിറങ്ങിയത്. പുലർച്ചെ നട തുറന്നപ്പോൾ തന്നെ കണ്ണനെ കണ്ട് നന്ദി അറിയിച്ചു. നിർമ്മാല്യ ദർശനം നടത്തിയതിനുശേഷം വഴിപാട് ചീട്ടാക്കിയാണ് മടങ്ങിയത്.\nനിറപറയുടെ മുതലാളിയായ ബിജു മാത്രമാണ് ബിനോയിയ്‌ക്കൊപ്പം ഉണ്ടായിരുന്നത്. ദർശനത്തിനുശേഷം ഉടനെ ഗുരുവായൂരിൽ നിന്ന് മടങ്ങുകയും ചെയ്തു. കേസിൽ അറസ്റ്റ് ഒഴിവായാൽ ഗുരുവായൂരപ്പെന തൊഴാമെന്ന് നേർന്നിരുന്നു. ഇതാണ് നാടകീയ സംഭവങ്ങൾക്ക് അടുത്ത ദിവസം തന്നെ ബിനോയ് ചെയ്തതും. എല്ലാ തിങ്കളാഴ്ചയും ബിനോയിക്ക് മുംബൈയിലെ കോടതിയിൽ ഹാജരാകേണ്ടതുണ്ട്. അതുകൊണ്ട് തന്നെ ബിനോയ് ഉടൻ മുംബൈയിൽ തിരിച്ചെത്തുമെന്നാണ് സൂചന. ഡിഎൻഎ പരിശോധനയ്ക്കും വിധേയനാകണം. ഇതെല്ലാം നല്ല രീതിയിൽ വരുമെന്നാണ് ബിനോയിയുടെ പ്രതീക്ഷ. ഇതിന് വേണ്ടി കൂടി പ്രാർത്ഥിച്ചാണ് ബിനോയിയുടെ മടക്കം.\nബിഹാർ സ്വദേശിനിയായ യുവതിയുടെ പീഡനപരാതിയിൽ ഇന്നലെ രാവിലെ മുംബൈ ഓഷിവാര പൊലീസ് സ്റ്റേഷനിൽ ബിനോയ് ചോദ്യംചെയ്യലിന് ഹാജരായിരുന്നു. കോടതി തീരുമാന പ്രകാരമായിരുന്നു ഇത്. ബിനോയിയ്‌ക്കെതിരെ ജാമ്യമില്ലാ വകുപ്പുകളാണ് പൊലീസ് ചുമത്തിയത്. ജാമ്യം കിട്ടാതിരിക്കാൻ യുവതി ഒട്ടേറെ തെളിവുകളും നൽകി. കേസ് വന്നതോടെ സിപിഎം സംസ്ഥാന സെക്രട്ടറി കൂടിയായ അച്ഛൻ കോടിയേരി ബാലകൃഷ്ണനും മകനെ കൈവിട്ടു. പത്ര സമ്മേളനം നടത്തി തന്നെ മകനെ സഹായിക്കില്ലെന്ന് പ്രഖ്യാപിച്ചു. കാശ് കൊടുത്ത് കേസൊതുക്കാനുള്ള നീക്കവും പൊളിഞ്ഞു. ഇതിനിടെയാണ് ഉപാധികളോടെ മുൻകൂർ ജാമ്യം കോടതി അനുവദിച്ചത്. അതുകൊണ്ട് മാത്രമാണ് ജയിൽ വാസം ഒഴിവായത്. ഇതിന് കാരണം ഈശ്വരാനുഗ്രഹം മാത്രമാണെന്നാണ് ബിനോയ് പറയുന്നത്.\nബിനോയിയുടെ അടുത്ത സുഹൃത്താണ് നിറപറയുടെ മുതലാളി കൂടിയായ ബിജു. ആരേയും അറിയിക്കാതെ ഉറ്റ സുഹൃത്തിനേയും കൂട്ടി ഗുരൂവായൂരിലെത്തിയത്. മറ്റ് കുടുംബാഗങ്ങളാരും കൂടെ ഉണ്ടായിരുന്നില്ല. ഹാർയുവതിയുടെ ബലാത്സംഗപരാതിയിൽ ഡി.എൻ.എ. പരിശോധനയ്ക്കു സമ്മതമറിയിച്ചാണ് ബിനോയ് കോടിയേരി ഇന്നലെ കേരളത്തിലേക്ക് മടങ്ങിയത്. രക്തസാംപിൾ നൽകണമെന്ന മുംബൈ ഓഷിവാര പൊലീസിന്റെ ആവശ്യം ബിനോയ് അംഗീകരിച്ചു. അടുത്ത തിങ്കളാഴ്ച ഡി.എൻ.എ. പരിശോധനയ്ക്ക് വിധേയമാകാൻ പൊലീസ് നിർദ്ദേശിച്ചിട്ടുണ്ട്. സർക്കാരാശുപത്രിയിൽ രക്തസാംപിളുകൾ ശേഖരിച്ചശേഷം മുംബൈ കലീനയിലെ ഫോറൻസിക് ലാബിലാണ് പരിശോധന നടത്തുക. തിങ്കളാഴ്ച 12.15-ന് ഓഷിവാര പൊലീസ് സ്റ്റേഷനിൽ എത്തിയ ബിനോയിയെ അരമണിക്കൂറോളം അന്വേഷണ ഉദ്യോഗസ്ഥർ ചോദ്യംചെയ്തു. 12.50-ന് തിരിച്ചുപോകുകയുംചെയ്തു. ഇതിന് ശേഷമാണ് ഗുരുവായൂർ ദർശനത്തിന് എത്തിയത്.\nപീഡനപരാതി നല്കിയ യുവതിയുടെ കുഞ്ഞിന്റെ പിതൃത്വം അറിയാൻ പൊലീസ് ആവശ്യപ്പെട്ടാൽ ഡി.എൻ.എ. പരിശോധനയ്ക്ക് വിധേയനാകണമെന്ന് ജാമ്യം അനുവദിച്ച മുംബൈ ദിൻദോഷിയിലെ സെഷൻസ് കോടതി നിർദ്ദേശിച്ചിരുന്നു. ഒരു മാസം എല്ലാ തിങ്കളാഴ്ചയും പൊലീസ് സ്റ്റേഷനിൽ ഹാജരാകണമെന്നും ജാമ്യവ്യവസ്ഥയിലുണ്ട്. ഇതിന്റെ അടിസ്ഥാനത്തിലാണ് ബിനോയ് തിങ്കളാഴ്ച പൊലീസ് സ്റ്റേഷനിലെത്തിയത്. ജൂലായ് മൂന്നിന് മുൻകൂർ ജാമ്യം ലഭിച്ചതിനുശേഷം നാലിന് ഓഷിവാര പൊലീസ് സ്റ്റേഷനിലെത്തിയ ബിനോയിയെ അറസ്റ്റുചെയ്ത് ജാമ്യത്തിൽ വിട്ടിരുന്നു. ബിനോയിയ്‌ക്കെതിരെ ലുക്ക് ഔട്ട് നോട്ടീസും മുംബൈ പൊലീസ് പുറപ്പെടുവിച്ചിരുന്നു. ഇതോടെ തീർത്തും പ്രതിരോധത്തിലായ ബിനോയ് കേരളത്തിൽ ഒളിവിലുണ്ടെന്നും മുംബൈ പൊലീസ് കണ്ടെത്തിയിരുന്നു. ജാമ്യ ഹർജിയിൽ പ്രതികൂല തീരുമാനം വരുമെന്നായിരുന്നു മുംബൈ കോടതിയുടെ പ്രതീക്ഷ. എന്നാൽ അപ്രതീക്ഷിതമായി കോടതി ജ്യാമം അനുവദിക്കുകയായിരുന്നു.\nകോടിയേരി ബാലകൃഷ്ണൻ അവിശ്വാസിയാണെങ്കിലും കുടുംബം വിശ്വാസികളാണ്. ബിനോയിയുടെ അനുജൻ ബിനീഷ് ശബരിമല അയ്യപ്പന്റെ ഭക്തനാണ്. കാടാംമ്പുഴ ക്ഷേത്രത്തിൽ നടത്തിയ പൂമൂടലും കുടുംബ വീട്ടിലെ പൂജകളുമെല്ലാം പലപ്പോഴും ചർച്ചകളിലും എത്തി. ബിനോയിയുടെ ഗുരുവായൂർ ക്ഷേത്ര ദർശനവും സിപിഎം കുടുംബത്തിന്റെ ഭക്തിയുടെ തെളിവാണ്. ഈ ഭക്തിമാത്രമാണ് തന്നെ ജയിൽ വാസത്തിൽ നിന്ന് രക്ഷിച്ചതെന്ന് ബിനോയിയും വിശ്വസിക്കുന്നു. അച്ഛൻ പോലും തള്ളി പറഞ്ഞിട്ടും പതറാതെ മുമ്പോട്ട് പോയത് ഈ കരുത്തിലാണെന്നും വിശ്വസിക്കുന്നു. അതുകൊണ്ടാണ് ഗുരുവായൂരിൽ ഓടിയെത്തിയത്.\nഅന്വേഷണസംഘത്തിന് മുന്നിൽ ഹാജരായ ബിനോയ് കോടിയേരിയെ പൊലീസ് ചോദ്യം ചെയ്തു. യുവതി ഹാജരാക്കിയ തെളിവുകളിൽ ബിനോയ് കോടിയേരിയുടെ വിശദീകരണം തേടിയ ശേഷമാണ് ഡിഎൻഎ പരിശോധനയ്ക്ക് സന്നദ്ധനാവണമെന്ന് പൊലീസ് ആവശ്യപ്പെട്ടത്. അടുത്ത തിങ്കളാഴ്ച പരിശോധനയ്ക്കായി രക്തസാമ്പിൾ നൽകണമെന്നാണ് പൊലീസ് ആവശ്യപ്പെട്ടിരിക്കുന്നത്.\nകുട്ടിയുടെ പിതൃത്വം തെളിയിക്കാൻ ഡിഎൻഎ പരിശോധന വേണമെന്നായിരുന്നു പീഡനപരാതി ഉന്നയിച്ച യുവതിയുടെ പ്രധാന ആവശ്യം. അതനുസരിച്ച് അന്വേഷണ ഉദ്യോഗസ്ഥന് ഉചിതമായ തീരുമാനമെടുക്കാമെന്ന് കോടതിയും വ്യക്തമാക്കിയിരുന്നു. തെളിവ് നശിപ്പിക്കരുതെന്നും സാക്ഷികളെ സ്വാധീനിക്കരുതെന്നും കോടതി ആവശ്യപ്പെട്ടിട്ടുണ്ട്.


ഗപൻ - MALAYALAM NEWS TIMES\narun gopan and nimmy arun: നിമ്മി – അരുൺ ഗോപൻ വളകാപ്പ് ആഘോഷം; കൺമണി വീഡിയോ ഏറ്റെടുത്ത് സൈബറിടത്തിലെ ആരാധകർ! – idea star singer fame arun gopan and wife tv host nimmy arun valakappu video goes viral\nPosted By: News Deskon: January 15, 2021 In: CINEMANo Comments\nകഴിഞ്ഞ ദിവസമാണ് ഗായകൻ അരുൺ ഗോപനും ഭാര്യയും നടിയും അവതാരകയുമായ നിമ്മി അരുൺ ഗോപനും ആൺകുഞ്ഞ് പിറന്നത്. സോഷ്യൽ മീഡിയയിൽ ഏറെ സജീവമായ നിമ്മിയും അരുണും തൻ്റെ ജീവിതത്തിലെ പുതിയ വിശേഷം ആരാധകരുമായി പങ...\tRead more\nactress nimmy arun: അരുൺ ഗോപൻ അച്ഛനായി; പുതിയ യാത്രയ്ക്കായി നിമ്മിയും താനും ഒരുങ്ങുന്നെന്ന് താരം! – arun gopan and nimmy arun welcomes their baby boy\nഹൈലൈറ്റ്: ആരാധകർ ഏറ്റെടുത്ത് അരുണിൻ്റെയും നിമ്മിയുടെയും സന്തോഷവാർത്ത കൺമണിയ്ക്കായി കാത്തിരിക്കുന്നെന്നും ആരാധകർ ചിത്രം പുറത്ത് വിടാത്തതെന്താണെന്നും ഒരുകൂട്ടർ ചോദിക്കുന്നു ഒരുകാലത്ത് തരംഗമായി...\tRead more


ഖത്തറില് കോവിഡ്-19 ബാധിതർ 526; വൊളന്റിയര് ആകാന് 35,000 പേര്\nമനോരമ ലേഖിക March 25, 2020 02:58 PM IST\nക്രൈസിസ് മാനേജ്‌മെന്റ് സുപ്രീം കമ്മിറ്റി വക്താവ് ലുല്‍വ ബിന്‍ത് റാഷിദ് ബിന് മുഹമ്മദ് അല്‍ഖാദര് വാര്‍ത്താസമ്മേളനത്തില്.\nദോഹ∙ ദോഹ. ഖത്തറില് കോവിഡ്-19 ബാധിതരുടെ എണ്ണം 526 ആയി. കോവിഡ്-19 രോഗികള്‍ക്ക് ആവശ്യമായ മെഡിക്കല്, നഴ്‌സിങ് സേവനങ്ങള് ഉറപ്പാക്കാന് രാജ്യത്തെ ആശുപത്രി കിടക്കകളുടെ എണ്ണം 18,000 ആക്കി ഉയര്‍ത്തും. ഇതിന്റെ ഭാഗമായി താല്‍ക്കാലിക ക്ലിനിക്കുകള് വരും ആഴ്ചകളിലായി പ്രവര്‍ത്തന സജ്ജമാകും. രണ്ട് താല്‍ക്കാലിക ക്ലിനിക്കുകളിലായി 4,645 കിടക്കകള് സജ്ജമായി കഴിഞ്ഞു. മുന്‍കരുതലിന്റെ ഭാഗമായാണ് താല്‍ക്കാലിക ക്ലിനിക്കുകള് സജ്ജമാക്കുന്നത്.\nവിദേശകാര്യ സഹമന്ത്രിയും ക്രൈസിസ് മാനേജ്‌മെന്റ് സുപ്രീം കമ്മിറ്റി വക്താവുമായ ലുല്‍വ ബിന്‍ത് റാഷിദ് ബിന് മുഹമ്മദ് അല്‍ഖാദര് ഇന്നലെ രാത്രിയില് ചേര്‍ന്ന വാര്‍ത്താസമ്മേളനത്തിലാണ് ഇക്കാര്യങ്ങള് വെളിപ്പെടുത്തിയത്. അത്യാധുനിക സൗകര്യങ്ങളോടെയാകും മെഡിക്കല് ക്ലിനിക്കുകളുടെ പ്രവര്‍ത്തനം. പൊതുജനാരോഗ്യ മന്ത്രാലയവും സായുധ സേനകളും ചേര്‍ന്നാണ് 4,645 കിടക്കകളുള്ള താല്‍ക്കാലിക ക്ലിനിക്കുകള് പൂര്‍ത്തിയാക്കിയത്. ഇന്നലെ പുതുതായി 25 പേര്‍ക്ക് കൂടി രോഗം സ്ഥിരീകരിച്ചതോടെയാണ് രോഗസംഖ്യ 526 ആയി ഉയര്‍ന്നത്. 41 പേരാണ് ഇതുവരെ രോഗവിമുക്തി നേടിയത്. 11,531 പേരില് ഇതുവരെ കോവിഡ്-19 പരിശോധന നടത്തി.\nവൊളന്റിയര് ആകാന് 35,000 പേര്\nപൊതുജനാരോഗ്യ മന്ത്രാലയത്തിന്റെ പ്രതിരോധ പ്രവര്‍ത്തനങ്ങളില് പങ്കെടുക്കുന്ന വൊളന്റിയര്‍മാരുടെ എണ്ണം 35,000. മന്ത്രാലയത്തിന്റെ കൂടാതെ ഖത്തര് ചാരിറ്റി, ഖത്തര് റെഡ്ക്രസന്റ് എന്നിവയുടെ വൊളന്റിയര്‍മാര് ഉള്‍പ്പെടെയാണിത്. കഴിഞ്ഞ ദിവസമാണ് കോവിഡ്-19 പ്രതിരോധ പ്രവര്‍ത്തനങ്ങളില് പങ്കാളിയാകാന് ദേശീയ വൊളന്റിയറിങ് ക്യാംപെയ്‌നിലേക്ക് പൊതുജനങ്ങളെ ക്ഷണിച്ചത്. പൗരന്മാരും പ്രവാസികളും ഉള്‍പ്പെടെയുള്ളവരാണ് വൊളന്റിയര് സംഘത്തിലുള്ളത്.\nവ്യവസായ മേഖലയില് പരിശോധനാ യൂണിറ്റ്\nകോവിഡ്-19 പ്രതിരോധ നടപടികളുടെ ഭാഗമായി അടച്ചിട്ടിരിക്കുന്ന വ്യവസായ മേഖലയില് ആരോഗ്യ പരിശോധനക്കായി മൂന്ന് സഞ്ചരിക്കുന്ന പരിശോധനാ യൂണിറ്റ് പ്രവര്‍ത്തനം തുടങ്ങി. കൂടാതെ ആറ് ആംബുലന്‍സുകളുടെ സേവനവും ഉറപ്പാക്കിയിട്ടുണ്ട്. മേഖലയില് കഴിയുന്നവര്‍ക്ക് ആവശ്യമായ ഭക്ഷണവും മെഡിക്കല് സാമഗ്രികളുമെല്ലാം യഥാസമയം എത്തിക്കുന്നുണ്ട്. ദിവസേന ആയിരത്തോളം വാഹനങ്ങളാണ് അവശ്യ സാധനങ്ങള് എത്തിക്കാന് മേഖലയിലേക്ക് എത്തുന്നത്. ആരോഗ്യ മുന്‍കരുതല് നടപടികള് പാലിച്ചുകൊണ്ടാണ് ഗതാഗതം.


കേരളത്തില് ഇന്ന് 21,119 പേര്‍ക്ക് കോവിഡ് | Wayanad Vision\nകേരളത്തില് ഇന്ന് 21,119 പേര്‍ക്ക് കോവിഡ്\nസംസ്ഥാനത്തെ വിവിധ ജില്ലകളിലായി 4,82,290 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,53,540 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,750 പേര് ആശുപത്രികളിലും നിരീക്ഷണത്തിലാണ്. 2101 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nപ്രതിവാര ഇന്‍ഫെക്ഷന് പോപ്പുലേഷന് റേഷ്യോ (ണകജഞ) അടിസ്ഥാനമാക്കി തദ്ദേശസ്വയംഭരണ പ്രദേശങ്ങളെ തരംതിരിച്ചിട്ടുണ്ട്. 52 തദ്ദേശസ്വയംഭരണ പ്രദേശങ്ങളിലായി 266 വാര്‍ഡുകളാണ് ഡബ്ല്യു.ഐ.പി.ആര്. 10ന് മുകളിലുള്ളത്. ഇവിടെ കര്‍ശന നിയന്ത്രണമുണ്ടാകും.\nമാനദണ്ഡങ്ങളില് മാറ്റം; വാക്സിനെടുക്കാത്തവര്‍ക്ക് കടയില് പോകാന് സര്‍ട്ടിഫിക്കറ്റ് വേണ്ട.\nകോവിഡ് 19 ഹെല്‍പ്പ് ഡെസ്‌ക്ക് പ്രവര്‍ത്തനമാരംഭിച്ചു\nഇന്ന് ലോക ആംഗ്യ ഭാഷാ ദിനം\nകാര്‍ബണ് ന്യൂട്രല് വയനാട് കാര്‍ഷിക ഉല്‍പ്പന്നങ്ങളുടെ വില…\nസൈറ്റ് ഫോര് കിഡ്സ് പദ്ധതിക്ക് ജില്ലയില് തുടക്കമായി


Janmabhumi| 'എല്ലാ ഇസങ്ങള്‍ക്കും അപ്പുറമാണ് ഹ്യൂമനിസം'; സ്വതന്ത്രചിന്തകരുടെ സംഗമം കൊച്ചിയില്\n'എല്ലാ ഇസങ്ങള്‍ക്കും അപ്പുറമാണ് ഹ്യൂമനിസം'; സ്വതന്ത്രചിന്തകരുടെ സംഗമം കൊച്ചിയില്\nDecember 09, 2021, 07:21 p.m.\n2017, 2018, 2019 വര്‍ഷങ്ങളില് എസ്സെന്‍ഷ്യ എറണാകുളത്ത് വെച്ച് നടക്കുകയുണ്ടായി. കഴിഞ്ഞ വര്‍ഷം കോവിഡ് നിയന്ത്രണങ്ങള് മൂലം പരിപാടി മുടങ്ങി. ഈ വര്‍ഷം കോവിഡ് നിയന്ത്രണങ്ങളില് വന്ന ഇളവുകള്‍ക്കും നിലവിലുള്ള നിയന്ത്രണങ്ങള്‍ക്കും വിധേയമായി പരിപാടി നടത്തുകയാണ്. മാനവികതയുടെ സുഗന്ധം പരക്കുന്ന സമൂഹം രൂപപ്പെടാന് ആഗ്രഹിച്ചുകൊണ്ട് 'ഹ്യൂമനിസം വൈറല്' എന്ന തലവാചകമാണ് എസ്സന്‍ഷ്യ21ന് കൊടുത്തിട്ടുള്ളത്. കേരളത്തിന് അകത്തും പുറത്തുമുള്ള നിരവധി പ്രഭാഷകരാണ് ഇത്തവണയും എസ്സെന്‍ഷ്യയില് പങ്കെടുക്കുന്നത്.\nകൊച്ചി: ശാസ്ത്ര സ്വതന്ത്രചിന്താ പ്രസ്ഥാനമായ ഐസ്സന്‍സ് ഗ്ലോബലിന്റെ വാര്‍ഷിക സമ്മേളനമായ എസ്സെന്‍ഷ്യ 11ന് എറണാകുളം ടൗണ്‍ഹാളില് നടക്കും. രാവിലെ9മണിമുതല് നടക്കുന്ന ശാസ്ത്ര സ്വതന്ത്രചിന്താ സെമിനാറായ ഐസ്സന്‍ഷ്യ21ന് ഉള്ള ഒരുക്കങ്ങള് പൂര്‍ത്തിയായതായി സംഘാടകര് അറിയിച്ചു.\n2017, 2018, 2019 വര്‍ഷങ്ങളില് എസ്സെന്‍ഷ്യ എറണാകുളത്ത് വെച്ച് നടക്കുകയുണ്ടായി. കഴിഞ്ഞ വര്‍ഷം കോവിഡ് നിയന്ത്രണങ്ങള് മൂലം പരിപാടി മുടങ്ങി. ഈ വര്‍ഷം കോവിഡ് നിയന്ത്രണങ്ങളില് വന്ന ഇളവുകള്‍ക്കും നിലവിലുള്ള നിയന്ത്രണങ്ങള്‍ക്കും വിധേയമായി പരിപാടി നടത്തുന്നത്. മാനവികതയുടെ സുഗന്ധം പരക്കുന്ന സമൂഹം രൂപപ്പെടാന് ആഗ്രഹിച്ചുകൊണ്ട് 'ഹ്യൂമനിസം വൈറല്' എന്ന തലവാചകമാണ് എസ്സന്‍ഷ്യ21ന് കൊടുത്തിട്ടുള്ളത്. കേരളത്തിന് അകത്തും പുറത്തുമുള്ള നിരവധി പ്രഭാഷകരാണ് എസ്സെന്‍ഷ്യയില് പങ്കെടുന്നുണ്ട്.\nരാവിലെ 9ന് പരിപാടി തുടങ്ങുന്നത് മെന്‍ഡലിസ്റ്റും മജീഷ്യനും, ട്രിക്ക്‌സ് എന്ന യ്യൂട്യൂബ് ചാനലിലൂടെ ദിവ്യാത്ഭുദങ്ങള് എന്ന് അവകാശപ്പെടുന്ന കാര്യങ്ങളെ പൊളിച്ചടുക്കുയും ചെയ്യുന്ന ഫാസില് ബഷീറിന്റെ ഷോയോടെയാണ്. എല്ലാ ഇസങ്ങള്‍ക്കും അപ്പുറത്താണ്, ഹ്യൂമനിസം എന്ന മുദ്രാവാക്യമാണ് ഐസ്സന്‍സ് ഗ്ലോബല് ഉയര്‍ത്തുന്നത്. മതങ്ങളെ മാത്രം എതിര്‍ക്കുകയും മതേതര അന്ധവിശ്വാസങ്ങളോട് കണ്ണടക്കുകയും ചെയ്യുന്ന രീതി എസ്സെന്‍സ് ഒരിക്കലും പുലര്‍ത്താറില്ല. മാര്‍ക്‌സിസവും വൈരുധ്യാധിഷ്ഠിത ഭൗതികവാദവും അടക്കമുള്ള പ്രത്യയശാസ്ത്ര അന്ധവിശ്വാസങ്ങളെയും, സാമ്പത്തിക അന്ധവിശ്വാസങ്ങളെയും എസ്സെന്‍സ് തുറന്നു കാട്ടാറുണ്ട്. ഇത്തരം സെഷനുകള് ഇത്തവണത്തെ എസ്സന്‍ഷ്യയിലും ഉള്‍പ്പെടുത്തിയിട്ടുണ്ട്.


കോവിഡ് പ്രതിസന്ധി: ആരോഗ്യ, ടൂറിസം മേഖലകൾക്ക് ഊന്നൽ നൽകി പ്രത്യേക പാക്കേജ് പ്രഖ്യാപിച്ച് കേന്ദ്ര ധനകാര്യ മന്ത്രി നിർമ്മല സീതാരാമൻ. | Kerala Speaks\nരാജ്യത്ത് രണ്ടാം കോവിഡ് തരംഗം ബാധിച്ച മേഖലകളില് കോവിഡ് ദുരിതാശ്വാസ പദ്ധതികള് പ്രഖ്യാപിച്ച് കേന്ദ്ര ധനമന്ത്രി നിര്‍മ്മലാ സീതാരാമന്. കോവിഡ് പ്രതിസന്ധി മറികടക്കാന് എട്ടിന ദുരിതാശ്വാസ പദ്ധതികളാണ് ധനമന്ത്രി പ്രഖ്യാപിച്ചത്. സാമ്ബത്തിക-ആരോഗ്യ മേഖലകള്‍ക്കാണ് പദ്ധതി. ഇതില് നാല് പദ്ധതികള് തികച്ചും പുതിയതും ഒന്ന് ആരോഗ്യ അടിസ്ഥാനസൗകര്യത്തെ ഉന്നമിട്ടാണെന്നും ധനമന്ത്രി പറഞ്ഞു.\nകൊറോണ വൈറസ് ബാധിത മേഖലകള്‍ക്കായി 1.1 ലക്ഷം കോടി രൂപയുടെ വായ്പ ഗ്യാരന്റിയാണ് പ്രഖ്യാപിച്ചത്. 1.1 ലക്ഷം കോടി രൂപയുടെ ഗ്യാരണ്ടി പദ്ധതിയില് ആരോഗ്യ സംരക്ഷണ മേഖലയ്ക്ക് 50,000 കോടി രൂപ ലഭിക്കും. മറ്റ് മേഖലകള്‍ക്ക് 60,000 കോടി രൂപ ലഭിക്കും. എമര്‍ജന്‍സി ക്രെഡിറ്റ് ലിങ്ക്ഡ് ഗ്യാരണ്ടി സ്‌കീമിന്റെ (ഇസിഎല്‍ജിഎസ്) പരിധി നിലവിലെ3ലക്ഷം കോടിയില് നിന്ന് 4.5 ലക്ഷം കോടി രൂപയായി കേന്ദ്രം ഉയര്‍ത്തി.\nകോവിഡ് ബാധിച്ച മേഖലകളെ പുനരുജ്ജീവിപ്പിക്കാന് ധനമന്ത്രാലയം കഴിഞ്ഞ മെയ് മാസത്തില് അടിയന്തര ക്രെഡിറ്റ് ലൈന് ഗ്യാരണ്ടി പദ്ധതി അവതരിപ്പിച്ചിരുന്നു. കോവിഡ് മൂലം സാമ്ബത്തിക പ്രതിസന്ധിയിലായ സ്ഥാപനങ്ങള്‍ക്ക് അടിയന്തിര വായ്പ നല്‍കുന്നതിന് ബാങ്കുകള്, നോണ് ബാങ്കിംഗ് ഇതര ധനകാര്യ സ്ഥാപനങ്ങള് (എന്‍ബിഎഫ്സി), മറ്റ് വായ്പ നല്‍കുന്ന സ്ഥാപനങ്ങള് എന്നിവയ്ക്ക് 100 ശതമാനം ഗ്യാരണ്ടീഡ് കവറേജ് നല്‍കാനാണ് ഇസിഎല്‍ജിഎസ് പദ്ധതി ലക്ഷ്യമിടുന്നത്. മൈക്രോ ഫിനാന്‍സ് സ്ഥാപനങ്ങള് വഴി വായ്പ സുഗമമാക്കുന്നതിന് ക്രെഡിറ്റ് ഗ്യാരണ്ടി പദ്ധതി ധനമന്ത്രാലയം പ്രഖ്യാപിച്ചു. ഒരാള്‍ക്ക് 1.25 ലക്ഷം രൂപയാണ് പരമാവധി തുക. നിരക്ക് 2%. പുതിയ വായ്പ നല്‍കുന്നതിലാണ് ശ്രദ്ധ കേന്ദ്രീകരിക്കുക ധനമന്ത്രി പറഞ്ഞു. പുതിയ പദ്ധതിയായ ക്രെഡിറ്റ് ഗ്യാരണ്ടി സ്‌കീമിന് കീഴില് 25 ലക്ഷം പേര്‍ക്ക് പ്രയോജനം ലഭിക്കും.\nടൂറിസ്റ്റ് മേഖലയെ പുനരുജ്ജീവിപ്പിക്കാനുള്ള പദ്ധതിയും ധനമന്ത്രി പ്രഖ്യാപിച്ചു. വിസ വിതരണം പുനരാംഭിച്ചു കഴിഞ്ഞാല് ആദ്യത്തെ അഞ്ചു ലക്ഷം ടൂറിസ്റ്റ് വിസകള് സൗജന്യമായി നല്‍കും. 2022 മാര്‍ച്ച് 31 വരെയാകും ഈ പദ്ധതിയുടെ കാലാവധി. ഒരു ടൂറിസ്റ്റിന് ഒരു വിസ മാത്രമേ ലഭിക്കൂ.ട്രാവല് ഏജന്‍സികള്‍ക്ക് പത്ത് ലക്ഷം രൂപ വായ്പ നല്‍കും. ടൂറിസ്റ്റ് ഗൈഡുകള്‍ക്ക് ഒരു ലക്ഷം രൂപയുടെ വായ്പയും അനുവദിക്കും. നേരത്തെ പ്രഖ്യാപിച്ചതുപോലെ പ്രധാനന്ത്രി ഗരീബ് കല്യാണ് അന്ന യോജനയുടെ കീഴില് 2021 മെയ് മുതല് നവംബര് വരെ സൗജന്യ ഭക്ഷ്യധാന്യങ്ങള് നല്‍കും.\nPrevious articleഅർജുൻ ആയങ്കിയെ 2016ൽ പുറത്താക്കിയെന്ന് സിപിഎം; പാർട്ടി അവകാശവാദം പൊളിച്ച് മെയ് 26ലെ ദേശീയ പ്രക്ഷോഭത്തിൽ അർജുൻ പങ്കെടുക്കുന്ന ചിത്രങ്ങൾ പുറത്ത്: സിപിഎം കടുത്ത പ്രതിരോധത്തിൽ.\nNext articleഎൻ.സി.പി പനച്ചിക്കാട് മണ്ഡലം കമ്മിറ്റി പഠനോപകരണങ്ങൾ വിതരണം ചെയ്തു\nഅടച്ചുപൂട്ടുമോ? ഇന്ന് വീണ്ടും കേരളത്തിൽ കോവിഡ് അവലോകനയോഗം; മുഖ്യമന്ത്രി അമേരിക്കയിൽ നിന്ന് ഓൺലൈനായി പങ്കെടുക്കും.\nസെക്രട്ടറിയേറ്റിലെ എണ്ണൂറോളം ജീവനക്കാർക്ക് കോവിഡ് രോഗബാധ: രണ്ടാഴ്ചത്തേക്ക് അടച്ചിടണമെന്ന് ആവശ്യം.\nപിസി വിഷ്ണുനാഥിന് കോവിഡ്; കൊല്ലത്ത് വൈറസ് ബാധിതനാകുന്ന മൂന്നാമത്തെ എംഎൽഎ\nഭക്ഷ്യവകുപ്പ് മന്ത്രി ജി ആര് അനിലിന് കോവിഡ്.\nകുതിച്ചുയർന്ന് കോവിഡ്: ഇന്ന് കേരളത്തിൽ 12472 പേർക്ക് രോഗബാധ; ടെസ്റ്റ് പോസിറ്റിവിറ്റി 17.13 ശതമാനം.\nരോഗബാധ വർദ്ധിക്കുമ്പോഴും സംസ്ഥാനത്ത് കോവിഡ് പരിശോധന കുറയുന്നു.\nസംസ്ഥാനത്ത് ഇന്ന് 5797 പേര്‍ക്ക് കോവിഡ്-19 സ്ഥിരീകരിച്ചു: ടി പി ആർ 12.68 ശതമാനം.\nകിറ്റുകൾ വാങ്ങിയത് മുഖ്യമന്ത്രിയുടെ നിർദേശപ്രകാരം എന്ന് ശൈലജ: മുൻ മന്ത്രിയുടെ പ്രസ്താവനയ്ക്ക് പിന്നാലെ ഫയലുകൾ കാണാതായി; കോവിഡ് കാലത്ത് നടന്നത് കടുംവെട്ട്.


VATTEKKAD: ഹെല്‍മെറ്റില്ല: മോഹന്‍ലാലിനെതിരെ പരാതി\nതിരുവനന്തപുരം: ഹെല്‍മറ്റ് ധരിയ്ക്കാതെ ബൈക്കോടിച്ച് നടന് മോഹന്‍ലാല് നിയമം ലംഘിച്ചുവെന്ന് പരാതി. പുതിയ ചിത്രമായ സ്‌നേഹവീടിലെ ഒരു രംഗത്തില് ലാല് പരസ്യമായി നിയമം ലംഘിച്ചുവെന്നാണ് ഡിജിപിയ്ക്ക് ലഭിച്ച പരാതിയിലുള്ളത്.\nനടനെതിരെ കേസെടുക്കണമെന്നും പിഴയിടാക്കണമെന്നും ഹര്‍ജിക്കാരന് ആവശ്യപ്പെട്ടിട്ടുണ്ട്. പാലക്കാട്ടു വച്ച് കെഎല് 3344 എന്ന നമ്പറിലുള്ള ബൈക്കാണ് ലാല് ഓടിച്ചതെന്നും പരാതിയില് വിവരിച്ചിട്ടുണ്ട്.\nഇതുമാത്രമല്ല, ഹെല്‍മെറ്റ് ധരിയ്ക്കാതെ മോഹന്‍ലാല് ബൈക്കോടിയ്ക്കുന്ന രംഗങ്ങള് ഉള്‍പ്പെടുന്ന പോസ്റ്ററുകള് നീക്കം ചെയ്യണമെന്നും ഹര്‍ജിക്കാരന് ആവശ്യപ്പെടുന്നു. റോഡ് സേഫ്റ്റി അഡൈ്വസറി കമ്മിറ്റി പ്രവര്‍ത്തകനായ അഡ്വക്കേറ്റ് ജോര്‍ജ്ജാണ് പരാതിക്കാരന്. പരാതിയില് കഴമ്പുണ്ടെന്ന് കണ്ടെത്തിയാല് നടന് പിഴയടക്കേണ്ടി വരുമെന്ന് തന്നെയാണ് കരുതപ്പെടുന്നത്.\nഈ വര്‍ഷമാദ്യം മമ്മൂട്ടി നായകനായ ആഗസ്റ്റ് 15ലും സമാനമായ ഒരു രംഗമുണ്ടായിരുന്നു. ഹെല്‍മെറ്റ് ധരിയ്ക്കാതെ മമ്മൂട്ടി ബൈക്കോടിച്ചു വരുമ്പോള് പൊലീസ് തടഞ്ഞുനിര്‍ത്തുന്നതും പിഴയിടാക്കുന്നതുമായ രംഗങ്ങളുമാണ് ചിത്രത്തിലുണ്ടായിരുന്നത്.\nPosted by സക്കാഫ് vattekkad at 10/17/2011\nLabels: ഹെല്‍മെറ്റില്ല: മോഹന്‍ലാലിനെതിരെ പരാതി


PV sindhu's retirement tweet creates shock among her fans - Malayalam MyKhel\n» ഞാന് വിരമിക്കുന്നു, സോഷ്യല് മീഡിയയില് ചര്‍ച്ചയായി പിവി സിന്ധുവിന്റെ ട്വീറ്റ്, കരിയര് അവസാനിച്ചോ?\nPublished: Monday, November 2, 2020, 15:56 [IST]\nദില്ലി: ഇന്ത്യന് ബാഡ്മിന്റണ് സൂപ്പര് താരം പിവി സിന്ധുവിന്റെ ട്വീറ്റ് ആരാധകരെ ഞെട്ടിക്കുന്നു. ഞാന് വിരമിക്കുന്നുവെന്ന സിന്ധുവിന്റെ ട്വീറ്റാണ് വലിയ ചര്‍ച്ചയായിരിക്കുന്നത്. ഡെന്‍മാര്‍ക്ക് ഓപ്പണാണ് അവസാനമായി ഞാന് പിന്‍വാങ്ങുന്ന ടൂര്‍ണമെന്റ്. ഞാന് വിരമിക്കുന്നു എന്നാണ് സിന്ധു കുറിച്ചത്. ആരാധകര് ഒന്നടങ്കം സിന്ധുവിന്റെ ട്വീറ്റില് മറുപടിയുമായി എത്തിയിട്ടുണ്ട്. എനിക്ക് ഹൃദയവേദന ഉണ്ടായെന്നായിരുന്നു ഒരാളുടെ മറുപടി. പകുതി മരിച്ച് പോയി എന്ന് മറ്റൊരു ആരാധകനും പറഞ്ഞു. എന്നാല് സത്യാവസ്ഥ എന്താണ്. സിന്ധു ഈ പോസ്റ്റ് കൊണ്ട് വിരമിച്ചു എന്ന് തന്നെയാണോ ഉദ്ദേശിച്ചത്.\nഞാന് എന്റെ ചിന്തകളെ ക്ലീനാക്കി കൊണ്ടുവരണമെന്ന് കുറച്ച് കാലമായി ചിന്തിക്കുന്നു. എന്നാല് അത് ശരിയായി കൊണ്ടുവരാന് സാധിക്കുന്നതില് ഞാന് ബുദ്ധിമുട്ടുകയാണെന്ന് ഞാന് സമ്മതിക്കുന്നു. അതുകൊണ്ടാണ് ഞാന് പറയുന്നത് ഞാന് എന്റെ കളി അവസാനിപ്പിക്കുകയാണെന്ന്, നിങ്ങള്‍ക്ക് ഞെട്ടലുണ്ടാക്കുകയോ, ആശയക്കുഴപ്പമുണ്ടാക്കുകയോ ചെയ്യുന്നത് എനിക്ക് മനസ്സിലാവും. എന്നാല് നിങ്ങളിത് വായിച്ച് തീരും മുമ്പ് എനിക്ക് പറയാനുള്ളതെന്താണെന്ന് നിങ്ങള്‍ക്ക് മനസ്സിലാവും. അതിനെ നിങ്ങള് പിന്തുണയ്ക്കുമെന്നും കരുതുന്നുവെന്ന് സിന്ധി കുറിച്ചു.\nയഥാര്‍ത്ഥത്തില് കോവിഡിനെ കുറിച്ചാണ് സിന്ധു ട്വീറ്റ് ചെയ്ത്. ഏത് കഠിനമായ എതിരാളിയെ നേരിടാനും ഞാന് പരിശീലനം നടത്തിയിരുന്നു. മുമ്പും ഞാനത് ചെയ്തിട്ടുണ്ട്. എന്നാല് അദൃശ്യനായ ഈ വൈറസിനെ ഞാന് എങ്ങനെയാണ് നേരിടുക. ഈ കോവിഡ് കാലത്ത് ഒരുപാട് പേരുടെ ദുരന്തകഥകളാണ് കേട്ടത്. ഇന്ത്യയെ പ്രതിനിധീകരിച്ച് എനിക്ക് ഡെന്‍മാര്‍ക്ക് ഓപ്പണില് കളിക്കാന് സാധിക്കാത്തത് അതില് അവസാനത്തേത്തായിരുന്നു. ഞാന് നെഗറ്റിവിറ്റിയില് നിന്ന് വിരമിക്കുന്നു. ഭയത്തില് നിന്നും അനിശ്ചിതത്വത്തില് നിന്നും വിരമിക്കുന്നുവെന്ന് സിന്ധു കുറിച്ചു.\nഞാന് വൃത്തിഹീനമായ സാഹചര്യത്തില് നിന്നും വൈറസിനോടുള്ള അലംഭാവത്തോടെയുള്ള സമീപനത്തില് നിന്നും പിന്‍വാങ്ങുന്നു എന്നും സിന്ധു ട്വീറ്റ് ചെയ്തിരുന്നു. യഥാര്‍ത്ഥത്തില് കോവിഡ് ബോധവത്കരണമാണ് സിന്ധു തന്റെ ട്വീറ്റിലൂടെ ഉദ്ദേശിച്ചത്. ഈ സമയത്ത് ജാഗ്രതയോടെ ഇരിക്കണമെന്നും, അലംഭാവം പാടില്ലെന്നും സിന്ധു പറയുന്നു. എന്നാല് ഡെന്‍മാര്‍ക്ക് ഒാപ്പണില് നിന്ന് സിന്ധു നേരത്തെ തന്നെ പിന്‍മാറിയതാണെന്ന് ആരാധകര് അടക്കം മനസ്സിലാക്കിയിരുന്നില്ല. കാരണം കളിക്കാതെ ഒരു ടൂര്‍ണമെന്റ് എങ്ങനെ ഒരു താരത്തിന്റെ അവസാന മത്സരമായി മാറും എന്നതും യുക്തിയുടെ ഭാഗമാണ്.\nOlympics 2021: ഉദ്ഘാടന ചടങ്ങില് പി വി സിന്ധു പങ്കെടുക്കില്ല, 20 അത്‌ലറ്റുകള് മാത്രം പങ്കെടുക്കും\nOlympics 2021: ഇന്ത്യയുടെ ആദ്യ സംഘം പുറപ്പെടുക 17ന്, നേരത്തെ പുറപ്പെടാനുള്ള ആവിശ്യം തള്ളി\nOlympics 2021: 'പൊന്നാകട്ടെ ഈ പ്രതീക്ഷകള്', ഇന്ത്യ കരുതിയിരിക്കുന്ന 20 മെഡലുകളിതാ\nടോക്കിയോ ഒളിംപിക്‌സ് 2021: ഒളിംപിക്‌സ് ചരിത്രത്തിലെ ഇന്ത്യയുടെ മെഡല് നേട്ടക്കാരെ അറിയാം\nടോക്കിയോ ഒളിംപിക്‌സ് 2021: ഇവര് ഇന്ത്യയുടെ പ്രതീക്ഷാ താരങ്ങള്, യോഗ്യത നേടിയവരുടെ പട്ടിക ഇതാ\nRead more about: pv sindhu retirement badminton വിരമിക്കല് ബാഡ്മിന്റണ്\nStory first published: Monday, November 2, 2020, 15:56 [IST]


ഡൽഹിയിൽ ശക്തമായ പൊടിക്കാറ്റ്: 20 സംസ്ഥാനങ്ങൾക്ക് ജാഗ്രതാ നിർദേശം | Delhi And Suburbs On Storm Alert-india news | Madhyamam\ndate_range 8 May 2018 12:06 PM GMT\nഡൽഹിയിൽ ശക്തമായ പൊടിക്കാറ്റ്: 20 സംസ്ഥാനങ്ങൾക്ക് ജാഗ്രതാ നിർദേശം\nന്യൂഡൽഹി: ജനജീവിതം ദുഃസ്സഹമാക്കി ഡൽഹിയിൽ ശക്തമായ കാറ്റും മഴയും. തിങ്കളാഴ്ച അര്‍ധരാത്രിയോടെ കേന്ദ്ര തലസ്ഥാനത്തിെൻറ വിവിധ ഭാഗങ്ങളിലും ഗുർഗാവിലുമാണ് മണിക്കൂറില് 70 കിലോമീറ്റര് വേഗത്തിൽ പൊടിക്കാറ്റ് വീശിയത്. ഇതിൽ വൻ നാശനഷ്ടങ്ങളുണ്ടായി. ഇതിെൻറ തുടർച്ചയായി ഇന്ന് ശക്തമായ കാറ്റിനും മഴക്കും സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. കേരളവും തമിഴ്നാടുമടക്കമുള്ള 20ഒാളം സംസ്ഥാനങ്ങൾക്ക് ജാഗ്രതാ നിർദേശവും നൽകിയിട്ടുണ്ട്. കാറ്റിെൻറ ആഘാതത്തിൽ നഗരത്തിൽ ചിലയിടങ്ങളിലെ മരങ്ങൾ കടപുഴകുകയും വൈദ്യുത ബന്ധം തകരാറിലാവുകയും ചെയ്തു.\nകഴിഞ്ഞയാഴ്ചയുണ്ടായ പൊടിക്കാറ്റിൽ അഞ്ചു സംസ്ഥാനങ്ങളിലായി 120ഒാളം പേർ മരിക്കുകയും മുന്നൂറോളം പേർക്കു പരിക്കേൽക്കുകയും ചെയ്തിരുന്നു. ഇന്നലെ അർധരാത്രി പി.എസ്.ആർ.െഎ ആശുപത്രിക്ക് സമീപം നിർത്തിയിട്ട ആംബുലൻസിന് തീപിടിച്ച് രണ്ടുപേർ മരിച്ചു. ശക്തമായ പൊടിക്കാറ്റിെൻറ ആഘാതത്തിൽ ആംബുലൻസിനകത്ത് കത്തിച്ചുവെച്ച മെഴുകുതിരിയിൽ നിന്നും തീപടർന്നാണ് രാഹുൽ, ഗുഡ്ഗു എന്നിവർ മരിച്ചതെന്ന് ദൃക്സാക്ഷികളിലൊരാൾ പറഞ്ഞിരുന്നു.\nഉത്തരേന്ത്യയിലെ എേട്ടാളം സംസ്ഥാനങ്ങളിൽ ഇടിമിന്നലും 50 മുതൽ 70 കിലോമീറ്റർ വേഗതയിൽ കാറ്റും ഉണ്ടാകാനിടയുണ്ടെന്നും കാലാവസ്ഥാ കേന്ദ്രം അറിയിച്ചിട്ടുണ്ട്. യാത്രക്കാരോട് മുൻകരുതലെടുക്കാൻ ഡൽഹി ട്രാഫിക് പൊലീസ് നിർദേശിച്ചു. ജാഗ്രതാ നിർദേശം ലഭിച്ചിരുന്നുവെന്ന് ഡൽഹി മെട്രോ അധികൃതരും അറിയിച്ചു.\nതലസ്ഥാന നഗരിയിൽ പ്രവർത്തിക്കുന്ന സ്കൂളുകൾക്കെല്ലാം അവധി പ്രഖ്യാപിച്ചിട്ടുണ്ട്. ഗാസിയാബാദിലും നോയ്ഡയിലുമുള്ള സ്കൂളുകളെല്ലാം അടച്ചുകിടക്കുകയാണ്. ഹരിയാനയിലെയും സ്കൂളുകൾക്ക് ഇന്ന് അവധി നൽകി.\nഉത്തരാഖണ്ഡിൽ കനത്തമഴയിലും കാറ്റിലും നിരവധി കെട്ടിടങ്ങളുടെ മേൽകൂര തകരുകയും ചിലർക്ക് പരിക്കേൽക്കുകയും ചെയ്തിരുന്നു. ചണ്ഡിഗഡിലും കനത്ത മഴ റിപ്പോർട്ട് ചെയ്യപ്പെട്ടിട്ടുണ്ട്.\nകാലാവസ്ഥ കേന്ദ്രത്തിെൻറ പ്രവചനം മുൻനിർത്തി ഹരിയാന സർക്കാർ, മുൻസിപ്പൽ ഉദ്യോഗസ്ഥരുടെ ലീവുകളെല്ലാം റദ്ദാക്കി. ഫയർ ഡിപ്പാർട്ട്മെൻറടക്കമുള്ള അടിയന്തിര സേവനങ്ങളോട് ജാഗ്രത പാലിക്കാനും സർക്കാർ ഉത്തരവിട്ടു. ഡൽഹിയിലെ എല്ലാ ജില്ലകളിലും സേർച്ച് ആൻഡ് റെസ്ക്യൂ ടീമിനെ വിന്യസിച്ചിട്ടുണ്ട്. കൊടുങ്കാറ്റിനെ കുറിച്ചുള്ള മുന്നറിയിപ്പ് അവഗണിച്ച് പുറത്തുപോകരുതെന്ന് ജനങ്ങൾക്കും മുന്നറിയിപ്പും നൽകി.\nഉത്തർപ്രദേശിലും രാജസ്ഥാനിലും ശക്തമായ പൊടിക്കാറ്റുണ്ടായി. ഇരു സംസ്ഥാനങ്ങളിലും സ്കൂളുകൾക്ക് അവധി നൽകിയിട്ടുണ്ട്.\nTAGS:Thunderstorm Dust Storm meteorological department india news malayalam news\nNews Summary - Delhi And Suburbs On Storm Alert-india news


ചില അനുഭവങ്ങളെ മറക്കാൻ മോഹമുണ്ടാകും, മനുഷ്യനെപ്പോലെ ചില നാടുകൾക്കും ! - Boolokam\nHome Boolokam ചില അനുഭവങ്ങളെ മറക്കാൻ മോഹമുണ്ടാകും, മനുഷ്യനെപ്പോലെ ചില നാടുകൾക്കും !\nMC Abdul Nazar എഴുതുന്നു\n1940 മുതൽ 44 വരെയുള്ള വർഷങ്ങൾ, ഫ്രഞ്ചുകാർ മറക്കാനാഗ്രഹിച്ചിട്ടും കുറ്റബോധത്തോടെ മാത്രം നിരന്തരം ഓർക്കുന്ന കാലമാണ്.\nOccupation എന്നാണ് ഫ്രഞ്ച് ചരിത്രത്തിൽ ആ കാലം അടയാളപ്പെട്ടുകിടക്കുന്നത്. അക്കാലത്താണ് ജൂതവിരോധം മുറ്റി നിൽക്കുന്ന ഹിറ്റ്ലറുടെ നാസി പ്രത്യയശാസ്ത്രം ഫ്രാൻസിനെയും കീഴടക്കിയത്.മാൻഷൽ പെറ്റെയ്ൻ എന്ന മനുഷ്യവിരുദ്ധനായ ഭരണാധികാരി നാടു വാണത്. ഫ്രഞ്ച് ജൂതൻമാർ കൂട്ടം കൂട്ടമായി കോൺസൻട്രേഷൻ ക്യാമ്പുകളിലേക്ക് ആട്ടിത്തെളിയ്ക്കപ്പെട്ടത്.\nഏതു ഫ്രാൻസാണെന്നറിയാമോ? മനുഷ്യരാശിക്ക് അത് നിലനിൽക്കുന്നിടത്തോളം കാലം മറക്കാനാവാത്ത, സ്വാതന്ത്ര്യം, സമത്വം, സാഹോദര്യം എന്നീ മുദ്രാവാക്യങ്ങൾ സമർപ്പിച്ച ഒരു ധീരജനതയുടെ നാട്; മനുഷ്യന്റെ സ്വാതന്ത്ര്യത്തിനും അന്തസ്സിനും പരമമായ പവിത്രത കല്പിച്ച ദർശനങ്ങൾ പിറന്നു വീണ മണ്ണ്. അവിടെത്തന്നെയാണ് മനുഷ്യവിരുദ്ധതയുടെ അളിഞ്ഞ ചരിത്രം അരങ്ങേറിയത്. ജൂതസഹോദരങ്ങളെ നാടുകടത്താനും തടങ്കൽ പാളയങ്ങളിലയക്കാനും അന്ന് കൂട്ടുനിന്നതിനെക്കുറിച്ചുള്ള കുറ്റബോധം പിന്നീട് ആ നാടിനെ വിട്ടുമാറിയിട്ടില്ല. പിന്നീടുള്ള ഫ്രഞ്ച്സാഹിത്യത്തിലുടനീളം അതിന്റെ കനത്ത നിഴൽ വീണുകിടപ്പുണ്ട്. നോബേൽ ജേതാവായ പാട്രിക് മൊദിയാനോയുടെ എഴുത്തുകളിലെല്ലാം ഈ പോസ്റ്റ് ഒക്യുപേഷൻ കാലത്തെ ആത്മവിചാരണകൾ കാണാം. ആത്മാവിലേറ്റ കറകൾ കഴുകിക്കളയാനുള്ള ഒരു ജനതയുടെ തീവ്രശ്രമം.\nപൗരത്വനിഷേധങ്ങളുടേയും ആൾക്കൂട്ടകൊലപാതകങ്ങളുടേയും ദലിത് വേട്ടകളുടേയും വർഗീയമായ ചേരിതിരിക്കലുകളുടേയും കണക്കുകൾ ഇരച്ചു കയറിയ ഒരു കാലത്തിനു ശേഷം ഇന്ത്യയിൽ വീണ്ടും പൊതുതിരഞ്ഞെടുപ്പ്.\n‘ഇന്ത ഉലകത്തിലേ മനിതർക്കെല്ലാം ഒരേ ജാതി, ഒരേ മതം, ഒരേ കടവുൾ’ എന്നു പ്രഖ്യാപിച്ച ശൈവ-സിദ്ധ ദർശനങ്ങൾ പിറന്നു വീണ മണ്ണിൽ, ആത്മവിചാരണയുടെ നടവഴിയിലെ ആദ്യശില സമ്മതിദാനാവകാശമാണ്.\nPrevious articleലോകമെമ്പാടും വെറുപ്പിനെ ശക്തമായ പ്രത്യയശാസ്ത്ര ഉപകരണമായി തിരിച്ചറിയുന്നു!\nNext articleഎന്തൊക്കെ പറഞ്ഞാലും പരസ്പരം വിലനൽകുന്നത് മലയാളികൾ തന്നെയാണ്


സ്നാപകയോഹന്നാന്‍റെ ശിരച്ഛേദം:കരവാജ്ജിയോ - ഡോ. ഹരികൃഷ്ണൻ - നവമലയാളി | NAVAMALAYALI\nBy ഡോ.ഹരികൃഷ്ണന് / August 7, 2016\nസ്നാപകയോഹന്നാന്‍റെ ശിരച്ഛേദം:കരവാജ്ജിയോ – ഡോ. ഹരികൃഷ്ണൻ\nചിത്രവും ചിത്രകാരനും –3വെറും 39 വർഷങ്ങൾ മാത്രം (1571- 1610) ജീവിച്ചിരുന്ന മഹാനായ ഇറ്റാലിയൻ ചിത്രകാരൻ കരവാജ്ജിയോ, ഇന്നും ചിത്രകലാപണ്ഡിതന്മാരെ വിസ്മയിപ്പിക്കുന്ന അസാമാന്യപ്രതിഭയാണ്. സത്യത്തിൽ…\nചിത്രവും ചിത്രകാരനും – 3\nവെറും 39 വർഷങ്ങൾ മാത്രം (1571- 1610) ജീവിച്ചിരുന്ന മഹാനായ ഇറ്റാലിയൻ ചിത്രകാരൻ കരവാജ്ജിയോ, ഇന്നും ചിത്രകലാപണ്ഡിതന്മാരെ വിസ്മയിപ്പിക്കുന്ന അസാമാന്യപ്രതിഭയാണ്. സത്യത്തിൽ കരവാജ്ജിയോ എന്നത് ഒരു സ്ഥലപ്പേരു മാത്രം. ശരിക്കുള്ള പേരാകട്ടെ, മൈക്കലാഞ്ചെലോ മെരിസി കരവാജ്ജിയോ എന്നും. മിലൻ, റോം, മാൾട്ട എന്നിവിടങ്ങൾ കരവാജ്ജിയോയുടെ വിഹാരഭൂമിയായി. സംഭവബഹുലമായിരുന്നു അദ്ദേഹത്തിന്‍റെ ജിവിതം. ബഹുമിടുക്കനായ ഒരു കലാകാരാനായിരുന്നെങ്കിലും, ആളൊരു കലഹപ്രിയനും വഴക്കാളിയുമായിരുന്നത്രെ. സഞ്ചരിച്ച സ്ഥലങ്ങളിലെല്ലാം കരവാജ്ജിയോയ്ക്ക് പ്രശ്നങ്ങളുമുണ്ടായിട്ടുണ്ട്. പലപ്പോഴും നിയമത്തിന്‍റെ പിടിയിൽനിന്നും രക്ഷപ്പെടാനുള്ള പരക്കംപാച്ചിലായിരുന്നു അദ്ദേഹത്തെ മിലനിലും റോമിലും നേപ്പിൾസിലും മാൾട്ടയിലുമൊക്കെ എത്തിച്ചത്.\nറോമിൽവെച്ചാണ് കരവാജ്ജിയോയുടെ മരിയോ മിനിറ്റി എന്ന പയ്യനുമായുള്ള വിവാദാത്മകബന്ധം ആരംഭിക്കുന്നത്. അദ്ദേഹത്തിന്‍റെ തുടര്‍ന്നുള്ള നിരവധി ചിത്രങ്ങളി ൽ മിനിറ്റി മോഡലായി വരുന്നുണ്ട്. അതിൽ പല ചിത്രീകരണങ്ങളും, ഉറങ്ങിടക്കുന്ന കാമാതുരതയെ തൊട്ടുണർത്തുന്നവയാണെന്നുപോലും വിമർശകർ പറയുകയുണ്ടായി.\nമതപരമായ റിയലിസ്റ്റിക് ചിത്രങ്ങളായിരുന്നു ആദ്യകാലങ്ങളിൽ കരവാജ്ജിയോയ്ക്ക് പഥ്യം. അതിലെ തീക്ഷ്ണമായ യഥാർത്ഥവാദവും പ്രകൃതിവാദവും അദ്ദേഹത്തെ കൂടുതൽ ജനകീയനാക്കി. ഉത്തമവും ഉത്കൃഷ്ടവുമായ സമ്പൂർണ്ണതയ്ക്ക് ഉപരിയായി കുറ്റങ്ങളും കുറവുകളുമടക്കം അതേപടി പ്രായോഗികമായി അവതരിപ്പിക്കുന്ന രീതി, അക്കാലത്ത് പ്രചാരത്തിലുണ്ടായിരുന്നതും മൈക്കലാഞ്ചലോയെപ്പോലേയുള്ള പ്രതിഭാധനർ അരക്കിട്ടുറപ്പിച്ചിരുന്നതുമായ ആദർശാത്മകതയ്ക്കു വിരുദ്ധവുമായിരുന്നു. അതുകൊണ്ടുതന്നെ കരവാജ്ജിയോയ്ക്ക് കടുത്ത വിമർശനങ്ങളെ നേരിടേണ്ടിവന്നു. ഒരുകാലത്ത് റോമിലെ ഏറ്റവും പ്രശസ്തനായ ചിത്രകാരനായിരുന്നു അദ്ദേഹം. അതേസമയം തന്‍റെ പച്ചയായ ചിത്രീകരണങ്ങളിലൂടെ പലപ്പോഴും പള്ളിയധികാരികളുടെ എതിർപ്പും വിദ്വേഷവും പിടിച്ചുവാങ്ങുകയും ചെയ്തു.\nഒരുപക്ഷെ അബദ്ധവശാലായിരിക്കണം, കരവാജ്ജിയോയുടെ കൈകൊണ്ടു തോമസ്സോണി എന്നൊരാൾ കൊല്ലപ്പെട്ടു. കാരാഗൃഹവാസം ഭയന്ന് കരവാജ്ജിയോ നേപ്പിൾസിലേക്ക് ഓടിരക്ഷപ്പെടുകയും ചെയ്തു. ചിത്രകലയെ അകമഴിഞ്ഞു പ്രോത്സാഹിപ്പിച്ചിരുന്ന മാൾട്ടയിലെ പ്രഭുക്കന്മാരെ തേടിയായിരുന്നു അദ്ദേഹത്തിന്‍റെ അടുത്ത പലായനം. കൂടാതെ, ഇറ്റാലിയൻ ഭരണത്തിൽ വളരെ നിയന്ത്രണശക്തിയുമുള്ള ഇവരെ സ്വാധീനിച്ച് തോമസ്സോണി വധത്തിൽ ഔദ്യോഗിക കുറ്റവിമോചനം തരമാക്കുക എന്നൊരു ഉദ്ദേശം കൂടി കരവാജ്ജിയോയ്ക്ക് ഇല്ലാതിരുന്നില്ല. മാൾട്ടയിൽ കഴിയുന്നതിനിടയ്ക്കായിരുന്നു സ്നാപകയോഹന്നാന്‍റെ ചിത്രം രൂപപ്പെടുന്നത്.\nകരവാജ്ജിയോയുടെ ഒരു അസാധാരണ സൃഷ്ടിയാണിത്. ഒരു പക്ഷെ, അദ്ദേഹത്തിന്‍റെ മാസ്റ്റർപീസ് എന്നുതന്നെ പറയാവുന്ന മഹദ്ചിത്രം. ചിത്രത്തിലെ ഓരോ കോണുകളും അളവുകളും ചായച്ചേർപ്പുകളും ഇരുട്ടും വെളിച്ചവും എല്ലാമെല്ലാം വിസ്മയകരമായ ഒരു സന്തുലിതാവസ്ഥയിലാണെന്നു പണ്ഡിതർ പറയുന്നു. കുറച്ചു നിറങ്ങളേ അദ്ദേഹം ഇവിടെ ഉപയോഗിച്ചിട്ടുള്ളൂ. ചുവപ്പും കറുപ്പും അതിന്‍റെ വിവിധ ചേരുവകളും, പിന്നെ വെളുപ്പും. എങ്കിലും, വളരെയധികം പ്രത്യേകതകളുള്ള ഒരു ചിത്രം തന്നെയിത്. മാത്രമോ, കരവാജ്ജിയോ വരച്ചിട്ടുള്ളതിൽവെച്ച് ഏറ്റവും വലിയ ചിത്രവും. മഹാനായ ചിത്രകാരന്‍റെ സ്വന്തം ഒപ്പ് പതിഞ്ഞിട്ടുള്ള ഏകചിത്രവും മറ്റൊന്നല്ല. അദ്ദേഹം ഇതിനെ തന്‍റെ ഏറ്റവും പ്രിയപ്പെട്ട ചിത്രമായി കരുതിയിരുന്നു എന്നതിന് വേറെയെന്തു തെളിവ് വേണം? മാൾട്ടയിലെ പ്രഭു സന്തോഷാതിരേകത്താൽ കരവാജ്ജിയോയെ പൊന്നുകൊണ്ടു പൊതിഞ്ഞു എന്നാണു കേട്ടിട്ടുള്ളത്.\nചിത്രത്തിൽ ഒരു കെട്ടിടം കാണാം. ഒരു കാരാഗൃഹകവാടം എന്നുതന്നെ കരുതാമതിനെ. അതിഘോരവും തീവ്രവൈകാരികവുമായ ഒരു രംഗത്തിന്‍റെ പശ്ചാത്തലചിത്രീകരണത്തിൽ കരവാജ്ജിയോ പ്രകടപ്പിച്ചിട്ടുള്ള കൈയ്യടക്കം ആരെയും അമ്പരപ്പിക്കുന്നതാണ്. ഒരുപക്ഷെ, അത്രമാത്രം നിർവ്വികാരത അദ്ദേഹത്തിന്‍റെ മനസ്സിനെ ചൂഴ്ന്നുനിന്നിരുന്നോ എന്നാരും സംശയിച്ചുപോകും. വളരെ സൂക്ഷ്മതയോടുകൂടിയും വിശദമായിട്ടും തന്നെ ആ കാരഗൃഹഭിത്തി കരവാജ്ജിയോ വരച്ചുചേർത്തിട്ടുണ്ട്. കരവാജ്ജിയോചിത്രങ്ങളിൽ ഇത്തരം വാസ്തുകല്പനകൾ തീർത്തും അപൂർവ്വമാണെന്നോര്‍ക്കണം. കറുപ്പുപുരണ്ട പരുക്കൻ ചുമരിന്‍റെ നിസ്സംഗത വേർപിരിയുന്നത് അതിലെ ജനവാതിലിലൂടെ എത്തിനോക്കുന്നവരുടെ ഉദ്വേഗാവേഗത്തിലൂടെയാണ്. അവരുടെ ശാരീരികഭാവത്തിലാകട്ടെ ആകാംക്ഷയും അലസതയും കെട്ടുപിണഞ്ഞുകിടക്കുന്നു. ആ ജനൽക്കമ്പികളുടെ ചിത്രണവും ആ മുഖങ്ങളിലെ പ്രകാശസന്നിവേശവും അതിഗംഭീരമെന്നെ പറയാനാവൂ.\nചിത്രത്തിലെ ഏറ്റവും വികാരവിക്ഷോഭമായ സംഭവം നടക്കുന്നത് വലതുവശം ചേർന്നാണ് – ഇടതുവശത്തെ നിശബ്ദതയ്ക്ക് ഒരു മറുകുറിയെന്നോണം. അഞ്ചു കഥാപാത്രങ്ങളാണവിടെ തൊട്ടടുത്തനിമിഷത്തിലേക്ക് നമ്മളെയോരോരുത്തരെയും എടുത്തെറിയാനായി കാത്തുനില്‍ക്കുന്നത്. ഏറ്റവും നടുവിലുള്ള താടിക്കാരൻ കാരാഗൃഹാധികാരിയായിരിക്കണം. അയാളുടെ വലതുകൈയ്യിലെ നീട്ടിപ്പിടിച്ച ചൂണ്ടുവിരലിൽ ആ ചിത്രത്തിലെ സ്തോഭഭ്രമങ്ങളെല്ലാം ഇറുകിപ്പിടിച്ചുകിടപ്പുണ്ട്. ആ അധികാരസംജ്ഞയിലാണ് അടുത്ത നിമിഷത്തിലെ കൃത്യം അവിടെ സംഭവിക്കാൻ പോകുന്നത്. അയാള്‍ക്കടുത്ത് ചെവികൾ രണ്ടും പൊത്തിനില്‍ക്കുന്ന വൃദ്ധ ആ ശിരച്ഛേദത്തിന്‍റെ കാഴ്ചയെക്കാളേറെ അതിന്‍റെ ശബ്ദത്തെയാണ് പേടിക്കുന്നതെന്നുതോന്നും. അതൊരു പക്ഷെ, അഗാധതയിൽനിന്നുള്ള ആർത്തനാദമോ ഹൃദയാന്തസ്ഥമായ ഞരക്കമോ ആവാം. ചിലപ്പോൾ, പ്രപഞ്ചത്തിന്‍റെ തന്നെ ഉൾവിളിയാവാനും മതി. ആ വൃദ്ധ ഈ ക്രൂരകൃത്യത്തിന്‍റെ ഉപജ്ഞാതാവായ ഹെരോദിയാസ് ആണോ എന്നറിയില്ല. ഒരു പക്ഷെ, നമ്മളെത്തന്നെ പ്രതിനിധാനം ചെയ്യുന്ന പ്രേക്ഷകനുമാവാം. അങ്ങനെയുള്ള പ്രേക്ഷകബിംബങ്ങളെ തന്‍റെ ചിത്രത്തിൽ വരച്ചിടുന്നത് കരവാജ്ജിയോയുടെ ഒരു രീതിയാണ്. അങ്ങനെ, ഒരേസമയം ചിത്രത്തിനകത്തും പുറത്തും കാഴ്ചക്കാരനെ പ്രതിഷ്ഠിക്കുകയാണ് കരവാജ്ജിയോ ഇവിടെ.\nവെറും നിലത്ത് സ്നാപകയോഹന്നാൻ ജീവച്ഛവമെന്നോണം കിടപ്പുണ്ട്. അദ്ദേഹത്തിന്‍റെ ചുവന്ന തുണ്ടുവസ്ത്രം അഴിഞ്ഞുനീണ്ടുകിടക്കുന്നു. ശരീരത്തിനടിയിൽ ആട്ടിൻതോലിന്‍റെ അഗ്രഭാഗം കാണാം. ഇവിടെ ചുവപ്പുവസ്ത്രം രക്തസാക്ഷിത്വത്തിന്‍റേയും ആട്ടിൻതോൽ നിഷ്കളങ്കതയുടേയും പ്രതീകമായി കരുതാവുന്നതാണ്. ഇഹലോകത്തിലനുഭവിച്ചുതീർക്കേണ്ട യാതനകളെല്ലാം അവിടെ ഘനീഭവിച്ചുകിടപ്പുണ്ട്. അതിൽനിന്നൊരു വിടുതലെന്നോണം ആരാച്ചാരുടെ മൂർച്ചയേറിയ കത്തി തിളങ്ങുന്നു. തന്‍റെ ഇര അതുകണ്ടു പേടിക്കാതിരിക്കാനെന്നോണം അയാളതിനെ തന്ത്രപൂര്‍വ്വം മറച്ചുവെച്ചിട്ടുണ്ട്. സ്നാപകയോഹന്നാന്‍റെ മുടി കൂട്ടിപ്പിടിച്ച് ആ ശിരസ്സ് നിലംചേർത്തുപിടിച്ചിരിക്കുകയാണയാൾ. ഒരു ഇറച്ചിവെട്ടുകാരന്‍റെ വിവേചനശാസ്ത്രം ഇവിടെ പ്രകടം.\nഇതിനെക്കാളൊക്കെ ഭയാനകം പക്ഷെ, ആ ഭഗ്നശിരസ്സ് ഏറ്റുവാങ്ങാനായി ശരീരംകുനിച്ചു, കൈകൾ നീട്ടി പൊൻതളികയുമായി നില്‍ക്കുന്ന യുവതിയുടെ ഭാവമാണ്. സലോമിയായിരിക്കണം, ആ ഭീഷണപ്രതീകം. ഒരു കൊലപാതകത്തിന്‍റെ പിരിമുറുക്കത്തേക്കാളേറെ അവിഘ്നം സംഭവിക്കാൻപോകുന്ന തന്‍റെ ആഗ്രഹസാഫല്യത്തിന്‍റെ പാരമ്യതയാണവിടെ പ്രതിഫലിക്കുന്നത്. സലോമിയുടെ കൈകളുടെ ഒഴുക്കും തരളിതയും നിറവും അവളുടെ ആഭിജാത്യത്തെ കാണിക്കുന്നുണ്ട്. അതിനിഷ്ഠുരമായ ദുഷ്കൃത്യമാണ് മുന്നിൽ നടക്കുന്നതെങ്കിലും ഒരു കൺപോള പോലും ചിമ്മാതെയും ഉൾക്കിടിലം ലവലേശം പോലുമില്ലാതേയുമാണവൾ ആ ശിരസ്സിനുവേണ്ടി കാത്തുനില്‍ക്കുന്നത്.\nസ്നാപകയോഹന്നാന്‍റെ ശരീരത്തിൽനിന്നും ഒഴുകിയിറങ്ങുന്ന രക്തത്തിലാണ് കരവാജ്ജിയോചിത്രം പൂർണ്ണതയിലേക്കെത്തുന്നത് എന്നു പറയാം. അതിന്‍റെ നിസ്സന്ദേഹമുദ്രയെന്നോണം ചിത്രകാരൻ ആ ചോരപ്പാടിൽത്തന്നെ തന്‍റെ കൈയ്യൊപ്പ് ചാർത്തിയിരിക്കുന്നു. ഒരു പക്ഷെ, ആ രക്താക്ഷരങ്ങളിലൂടെ തന്‍റെ കൊലപാതകക്കുറ്റത്തിനുള്ള മാപ്പ് ചോദിക്കുകയായിരുന്നോ കരവാജ്ജിയോ എന്ന് ചിലപ്പോൾ ചിന്തിച്ചുപോകും.\nനമ്മെ അങ്ങേയറ്റം പിടിച്ചുലക്കുന്ന ഈ ചിത്രം നിസ്സീമമായ ഒരു ഊർജ്ജം അടക്കിവെയ്ക്കുന്നുണ്ട്. അതിലെ ഓരോ കഥാപാത്രങ്ങളും പ്രകടിപ്പിക്കുന്ന തീവ്രഭാവങ്ങളിലൂടെ അത് നമ്മളിലേക്ക് പ്രസരിക്കുകയും ചെയ്യുന്നു. ഈ കാൻവാസിന്‍റെ വലിപ്പം അതിന്‍റെ വികാരപ്പകര്‍പ്പിന് കാരണഭൂതമായ പ്രധാനഘടകമാണെന്ന് പറയാതെ വയ്യ. അതിലൂടെ ജീവസ്സുറ്റ രംഗാവിഷ്കാരമോ അഭിനയമുഹൂർത്തമോ ഒക്കെ ആയി മാറുന്നുണ്ട് ഈ ബൃഹദ്ചിത്രം. അക്കാലങ്ങളിൽ കരവാജ്ജിയോ അനുഭവിച്ചിരുന്ന അനിശ്ചിതത്വവും, ഉൾഭയവും, അറിയാതെ ചിത്രത്തിലേക്ക് പകർന്നതാവാനും മതി. കൂടാതെ, തന്നെ കാത്തിരിക്കുന്ന തടവറയുടെ അധികാരത്തിലൂന്നിയ നിസ്സംഗത തന്നെയായിരിക്കണം ഈ ചിത്രത്തിലെ ചുവരിലും കരവാജ്ജിയോ വരഞ്ഞിട്ടത്. ചിത്രത്തിലാകെ ഒരേസമയം നിറഞ്ഞുനില്‍ക്കുന്ന കർണ്ണകഠോരമായ ഭീകരതയും, വെറുങ്ങലിച്ചുനില്‍ക്കുന്ന നിശ്ശബ്ദതയും ഒരു പക്ഷെ, കരവാജ്ജിയോ എന്ന മഹാപ്രതിഭാശാലിക്കുമാത്രം സാധിക്കുന്ന അസാധാരണത്വമാവാം. അത്രമാത്രം തീക്ഷ്ണമാണിതിലെ പ്രമേയാവതരണം.\nഈ ചിത്രത്തിലൂടെ കരവാജ്ജിയോ ആഗ്രഹിച്ചതൊന്നും പക്ഷെ, നടന്നില്ല. അദ്ദേഹം മാൾട്ടയിൽ തന്നെയുള്ള കാരാഗൃഹത്തിലടയ്ക്കപ്പെട്ടു. എങ്കിലും, അവിചാരിതമായി വന്നെത്തിയ അജ്ഞാതസഹായത്താൽ കരവാജ്ജിയോ ജയിൽ ചാടി. അതിനാടകീയമായിരുന്നു ആ രക്ഷപ്പെടൽ. മാൾട്ടയില്‍നിന്നും ഒരു കൊച്ചുതോണിയിൽ പലായനം ചെയ്ത കരവാജ്ജിയോയ്ക്ക് എന്തു സംഭവിച്ചു എന്നതിന് ഇന്നും ആർക്കും കൃത്യമായി ഉത്തരമില്ല. ആ കടല്‍യാത്ര കരവാജ്ജിയോയുടെ മരണത്തിലാണ് അവസാനിച്ചത് എന്നുമാത്രം നമുക്കറിയാം.\nഇതുകുടാതെ മറ്റൊരു സ്നാപകയോഹന്നാന്‍ചിത്രം കൂടി കരവാജ്ജിയോ വരച്ചിട്ടുണ്ട്. അതിലെ സലോമിയുടെ തങ്കത്തളികയിലെ സ്നാപകയോഹന്നാന്‍റെ ശിരസ്സിന് കരവാജ്ജിയോയുടെ അതേ ഛായയാണ്. ഒരു പക്ഷെ, സ്നാപകയോഹന്നാനിലൂടെ തന്‍റെ ദുർമ്മരണം മുന്നിൽ കാണുകയായിരുന്നോ കരവാജ്ജിയോ?\nമാധ്യമം: കാൻവാസിലെ എണ്ണച്ചായം\nവലിപ്പം: 361 സെ.മീ X 520 സെ.മീ\nശൈലി: മതപരം / തീവ്രറിയലിസം / ബറോക് (രംഗങ്ങള് വൈകാരികമായും ആലങ്കാരികമായും അവതരിപ്പിക്കുന്ന ശൈലി) / ടെനബ്രിസം (ഇരുട്ടും വെളിച്ചവും ഇടകളില്ലാതെ പ്രയോഗിക്കുന്ന രീതി)\nസൂക്ഷിച്ചിരിക്കുന്ന സ്ഥലം: സെന്‍റ് ജോണ് കത്തീഡ്രൽ, വലെറ്റ, മാൾട്ട.\nCategories: FRONT SLIDE, കല, ചിത്രവും ചിത്രകാരനും Tags: caravaggio, ചിത്രകല, ചിത്രവും ചിത്രകാരനും


മദ്യപാനികള്‍ക്ക് ഊരുവിലക്ക് പ്രഖ്യാപിച്ച് ആദിവാസി കോളനി-Tribal Village against Alcohol Drinking Ooruvilakku\nഊരുവിലക്കു പ്രഖ്യാപിച്ചതോടെ 70 മദ്യപാനികളില് 63 പേരും മദ്യപാനം നിര്‍ത്തി\nOctober 23, 2019 9:08:29 pm\nകൊച്ചി: മദ്യപാനികള്‍ക്ക് ഊരുവിലക്ക് പ്രഖ്യാപിച്ച് ആദിവാസി കോളനി. ഊരുവിലക്കു പ്രഖ്യാപിച്ചതോടെ മദ്യപാനികളില് ഭൂരിഭാഗവും മദ്യപാനം ഉപേക്ഷിച്ചു. മൂന്നാറിനു സമീപമുള്ള കുണ്ടള എസ്‌ടി ആദിവാസി കോളനിയിലെ ഊരുകൂട്ടമാണ് മദ്യപാനികളെ നിലയ്ക്കു നിര്‍ത്താന് വ്യത്യസ്തമായ ആശയം പ്രയോഗിച്ചത്.\nമദ്യപാനവും അതേ തുടർന്നുള്ള പ്രശ്‌നങ്ങളും സ്ഥിരമായതോടെയാണ് ഒക്ടോബര് ഒന്നിനു ചേര്‍ന്ന ഊരുകൂട്ടം ഇതിനു പരിഹാരം ആലോചിച്ചത്. ഇതേത്തുടര്‍ന്നാണ് മദ്യപാനികളെ പൂര്‍ണമായും സമൂഹത്തില് ഒറ്റപ്പെടുത്തുന്ന തരത്തിലുള്ള ഊരുവിലക്ക് ഏര്‍പ്പെടുത്താന് തീരുമാനിച്ചതെന്ന് ഊരുകൂട്ടം പ്രസിഡന്റ് കന്തസ്വാമി പറയുന്നു. സാധാരണയായി ആദിവാസി സമൂഹത്തിന്റെ ആചാരങ്ങളും ചിട്ടകളും ലംഘിക്കുന്ന കുടുംബങ്ങളെയാണ് ഊരുവിലക്കാറുള്ളത്.\nഊരുവിലക്കുന്ന വീടുകളിലെ വീടുകളിലെ മരണം, കല്യാണം, മരണാനന്തര ചടങ്ങുകള് എന്നിവയില് മറ്റുള്ളവര് പങ്കെടുക്കില്ല. ഊരുവിലക്കപ്പെട്ട ആളുകളുമായി ഒരുമിച്ച് ജോലിക്ക് പോകുകയോ ഇവരുടെ ഭാര്യമാര്, കുട്ടികള് എന്നിവരുമായി മറ്റുള്ളവര് യാതൊരു സമ്പര്‍ക്കവും പുലര്‍ത്താറില്ല. മദ്യപാനം മൂലം തകര്‍ന്ന കുടുംബങ്ങളെ തിരിച്ചുകൊണ്ടുവരാന് ലക്ഷ്യമിട്ടാണ് ഊരുവിലക്ക് ഏര്‍പ്പെടുത്തിയതെന്നും ഇതൊരു ശിക്ഷയല്ല മറിച്ച് മദ്യത്തിന് അടിമയായവരെ ജീവിതത്തിലേക്കു തിരികെ കൊണ്ടുവരാനാണ് ലക്ഷ്യമിടുന്നതെന്നും കന്തസ്വാമി പറഞ്ഞു.\nRead Also: പഴങ്ങളില്‍നിന്ന് വീര്യം കുറഞ്ഞ മദ്യമുണ്ടാക്കാന് തീരുമാനം\nകോളനിയിലെ 119 കുടുംബങ്ങളില് 70 എണ്ണത്തില് നിന്നുള്ള പുരുഷന്മാരും മദ്യപാനികളും നിരന്തരം പ്രശ്‌നങ്ങളുണ്ടാക്കുന്നവരുമായിരുന്നു. കഴിഞ്ഞ ഒരു വര്‍ഷത്തിനിടയില് കോളനിയിലെ രണ്ടു പേര് മദ്യലഹരിയില് ജീവനൊടുക്കുകയും ചെയ്തു. ഈ സാഹചര്യത്തിലാണ് ഊരുകൂട്ടം ചേര്‍ന്ന് ഊരുവിലക്കു പ്രഖ്യാപിച്ചത്.\nഊരുവിലക്കു പ്രഖ്യാപിച്ചതോടെ 70 മദ്യപാനികളില് 63 പേരും മദ്യപാനം നിര്‍ത്തിയതായും മറ്റുള്ളവരും ഉടന് തന്നെ മദ്യപാനം നിര്‍ത്തുമെന്നു പ്രതീക്ഷിക്കുന്നതായും കന്തസ്വാമി പറഞ്ഞു. കുണ്ടള എസ്‌ടി കോളനിക്കു സമീപമുള്ള താളെക്കുടിയിലും മദ്യപാനികള്‍ക്ക് ഊരുവിലക്ക് ഏര്‍പ്പെടുത്താന് ആലോചിക്കുന്നുണ്ടെന്നും കന്തസ്വാമി പറഞ്ഞു. കൃഷിയും കൂലിപ്പണിയും പ്രധാന വരുമാന മാര്‍ഗമായ ആദിവാസികള് സമീപത്തെ എസ്റ്റേറ്റുകളില് നിന്നാണ് വന് തുക നല്‍കി മദ്യം കഴിക്കുന്നത്.\nWeb Title: Tribal village against alcohol drinking ooruvilakku\nകോതമംഗലത്ത് വിദ്യാര്‍ഥിനി വെടിയേറ്റ് മരിച്ച സംഭവം: തോക്ക് എവിടെനിന്ന് കിട്ടി? അന്വേഷണം ആരംഭിച്ച് പൊലീസ്


വർഷം മൂന്നുകഴിഞ്ഞിട്ടും അപ്രോച്ച് റോഡായില്ല | wayanad\nവെണ്ണിയോട് പാത്തിക്കൽക്കടവ് പാലം നോക്കുകുത്തി\nപനമരം: മൂന്നുവർഷംമുമ്പ് നിർമാണം പൂർത്തിയാക്കിയ വെണ്ണിയോട് പാത്തിക്കൽക്കടവ് പാലം ഉപയോഗശൂന്യം. അനുബന്ധ റോഡുകളുടെ പ്രവൃത്തികൾ പൂർത്തീകരിക്കാത്തതിനാൽ പാലം നോക്കുകുത്തിയായി കിടക്കുകയാണ്. വർഷങ്ങൾനീണ്ട മുറവിളികൾക്കൊടുവിലാണ് കോട്ടത്തറ പഞ്ചായത്തിലെ വലിയ പുഴയ്ക്ക് കുറുകെ പാത്തിക്കൽക്കടവിൽ പൊതുമരാമത്ത് വകുപ്പ് പാലം നിർമിച്ചത്. 2011-ൽ അന്നത്തെ സംസ്ഥാന മുഖ്യമന്ത്രി ഉമ്മൻചാണ്ടിയാണ് പാലത്തിന്റെ നിർമാണം ഉദ്ഘാടനംചെയ്തത്.\nപാലംപണി പൂർത്തീകരിച്ച് അപ്രോച്ച് റോഡ് നിർമിക്കാൻ പൊതുമരാമത്ത് വകുപ്പ് നീക്കം തുടങ്ങിയപ്പോൾ നേരത്തെയുണ്ടായിരുന്ന റോഡിൽ ഏകദേശം പത്തടിയോളം ഉയരത്തിൽ മണ്ണിട്ട് ഉയർത്തിവേണം അപ്രോച്ച് റോഡ് നിർമിക്കാനെന്ന വാദമുയർന്നു. തുടർന്ന് റോഡിന്റെ പകുതിയോളംഭാഗം മണ്ണിട്ട് നികത്തി, വശങ്ങൾ കെട്ടി എന്നാൽ പ്രവൃത്തികൾ പൂർത്തികരിക്കുന്നതിലുള്ള കാലതാമസവും ഫണ്ടിന്റെ ലഭ്യതക്കുറവും കാരണം ശേഷിച്ച റോഡുപണി പാതിവഴിയിലായി. ഇതോടെ പാലത്തിന്റെഭാവി ത്രിശങ്കുവിലായി. റോഡ് പണിയുന്നതിനായി തുക വകയിരുത്തിയിട്ടുണ്ടെന്ന് പറയുന്നതല്ലാതെ പ്രവൃത്തികൾ ഒന്നും നടക്കുന്നില്ലെന്ന് പ്രദേശവാസികളായ എം.സി. കേളു, പി.എ. മാത്യു എന്നിവർ പറഞ്ഞു.\nവെണ്ണിയോട് ടൗൺ മുതൽ പാലം വരെയുള്ള റോഡാണ് ഒരുക്കാനുള്ളത്. കാവുമന്ദം-ബാങ്കുകുന്ന്, മെച്ചന-അരപ്പറ്റ- പടിഞ്ഞാറത്തറ എന്നീ അനുബന്ധറോഡുകളും നന്നാക്കണം. കുറുമണി -കാവുമന്ദം റോഡിൽ മെറ്റലിങ് നടത്തിയിട്ടുണ്ട്. ടാറിങ് പ്രവൃത്തിയാണ് ഇനി ചെയ്യാനുള്ളത്. പാലം യാഥാർഥ്യമായാൽ കല്പറ്റയിൽനിന്ന് മാനന്തവാടിയിലേക്കും പടിഞ്ഞാറത്തറയിലേക്കും ഇതുവഴി എളുപ്പത്തിൽ എത്താനാവും. കുറുമണി-പടിഞ്ഞാറത്തറ, മെച്ചന- പടിഞ്ഞാറത്തറ, പുഴക്കലിടം-ചെമ്പകച്ചാൽ-കുപ്പാടിത്തറ, വെണ്ണിയോട് -പാത്തിക്കൽ തുടങ്ങിയ ഇടങ്ങളെത്തമ്മിൽ ബന്ധിപ്പിക്കുന്നതാണ് പാത്തിക്കൽപ്പാലം.\nനിലവിൽ ബസ് കയറണമെങ്കിൽ പാത്തിക്കൽക്കടവുകാർക്ക് കിലോമീറ്ററോളം സഞ്ചരിക്കണം. അപ്രോച്ച് റോഡ് കുണ്ടും കുഴിയും നിറഞ്ഞതിനാൽ ഇതുവഴിയുള്ള യാത്രയും ദുസ്സഹമാണ്.\nവികസന പ്രതീക്ഷയിൽ മാനന്തവാടി\nആത്മവിശ്വാസത്തിന്റെ ക്രീസിലാണ്, ഈ കളിയും ജീവിതവും\nകാപ്പി പറിക്കുന്നതിനിടെ കാട്ടുപന്നിയുടെ കുത്തേറ്റ് പരിക്ക്\nനൂറുകുപ്പി മദ്യവുമായി യുവാവ് അറസ്റ്റിൽ


ജിഷ്ണു പ്രണോയിയുടെ മരണം: നെഹ്‌റു ഗ്രൂപ്പ് മേധാവി കൃഷ്ണദാസ് ഒന്നാം പ്രതി ; ജാമ്യമില്ലാവകുപ്പ് പ്രകാരം കേസെടുത്തു\nMonday 13th February 2017 1:02pm\nMonday 13th February 2017 12:56pm\nതൃശൂര്: നെഹ്‌റു കോളേജ് വിദ്യാര്‍ത്ഥിയായിരുന്ന ജിഷ്ണു പ്രണോയിയുടെ മരണത്തില് നെഹ്‌റു ഗ്രൂപ്പ് മേധാവി കൃഷ്ണദാസിനെ ഒന്നാം പ്രതിയാക്കി കേസ്.\nജാമ്യമില്ലാ വകുപ്പുകള് പ്രകാരമാണ് കൃഷ്ണദാസിനെതിരെ കേസെടുത്ത്. തൃശൂര് കോടതിയില് പോലീസ് റിപ്പോര്‍ട്ട് നല്‍കി. ഗൂഢാലോചന അടക്കമുള്ള കുറ്റങ്ങളാണ് കൃഷ്ണദാസിന് മേല് ചുമത്തിയിരിക്കുന്നത്\nകൃഷ്ണദാസിന് പുറമെ വൈസ് പ്രിന്‍സിപ്പല് ശക്തിവേല് അടക്കം5പ്രതികള് ആണ് ഉള്ളത്. അതേസമയം വൈസ് പ്രിന്‍സിപ്പല് അടക്കമുള്ള അധ്യാപകര് ഒളിവില് പോയതായാണ് റിപ്പോര്‍ട്ട്. ഇവരെ ഇന്ന് അറസ്റ്റ് ചെയ്തേക്കുമെന്ന സൂചനകളുണ്ടായിരുന്നു. അറസ്റ്റ് ചെയ്തേക്കുമെന്ന വിരത്തെത്തുടര്‍ന്നാണ് ഇവര് ഒളിവില് പോയതെന്നാണ് വിവരം.\nജിഷ്ണു ആത്മഹത്യ ചെയ്ത സംഭവത്തില് അഞ്ച് പേര്‍ക്കെതിരെ ആത്മഹത്യാ പ്രേരണാ കുറ്റം ചുമത്തിയിരുന്നു. പ്രിന്‍സിപ്പല് എസ്. വരദരാജന്, വൈസ് പ്രിന്‍സിപ്പല് ശക്തിവേല്, ജിഷ്ണുവിനെ കോപ്പിയടിച്ചു എന്ന് പറയപ്പെടുന്ന സമയത്ത് പരീക്ഷാ ഹാളിലുണ്ടായിരുന്ന അധ്യാപകനായ സി. പി പ്രവീണ്, എക്‌സാം സെല് അംഗങ്ങളായ വിപിന്, വിമല് എന്നിവര്‍ക്കെതിരെയാണ് കേസെടുത്തിരുന്നത്.\nഇവര്‍ക്കായി തമിഴ്നാട്ടിലുള്‍പ്പെടെ തിരച്ചില് നടത്തുകയാണ്. നേരത്തെ ജിഷ്ണുവിന്റെ ആത്മഹത്യയെ തുടര്‍ന്ന് അസ്വഭാവിക മരണത്തിനാണ് പോലീസ് കേസ് രജിസ്റ്റര് ചെയ്തിരുന്നത്. എന്നാല് ഇത് മാറ്റി ആത്മഹത്യാ പ്രേരണാ കുറ്റം ചേര്‍ത്ത് ക്രിമിനല് കേസാക്കി മാറ്റിയാണ് അന്വേഷണ സംഘം മുന്നോട്ട് പോകുന്നത്.\nDont Miss ഗുജറാത്ത് സെക്‌സ് റാക്കറ്റില് ബി.ജെ.പിയുടെ പ്രമുഖ നേതാക്കളും; പുതിയ പേരുകള് പുറത്തുവരാനിരിക്കുന്നതേയുള്ളൂ : ആം ആദ്മി പാര്‍ട്ടി\nവിദ്യാര്‍ത്ഥികള്‍ക്കെതിരെ വധഭീഷണി മുഴക്കിയ സംഭവത്തില് രക്ഷിതാക്കള് കൃഷ്ണദാസിനെതിരെമുഖ്യമന്ത്രിക്കും വിദ്യാഭ്യാസമന്ത്രിക്കും ഡി.ജി.പിക്കും പരാതി നല്‍കിയിരുന്നു.\nരണ്ട് ദിവസം മുമ്പാണ് രക്ഷിതാക്കളെ കോളേജ് ചെയര്‍മാന് കൃഷ്ണദാസ് ഭീഷണിപ്പെടുത്തിയെന്ന് വിദ്യാര്‍ത്ഥികള് പരാതിപ്പെടുന്നത്. പ്രതിഷേധിക്കുന്ന വിദ്യാര്‍ത്ഥികളെ പണവും സ്വാധീനവും ഉപയോഗിച്ച് ഒതുക്കും. ഇപ്പോള് കോളേജില് കാണാന് കഴിയുന്ന നിങ്ങളുടെ മക്കളെ ആസ്പത്രിയിലോ മോര്‍ച്ചറിയിലോ കാണേണ്ട ഗതിവരുമെന്നായിരുന്നു ചെയര്‍മാന്റെ ഭീഷണിയെന്ന് വിദ്യാര്‍ത്ഥികള് വെളിപ്പെടുത്തിയിരുന്നു.\nഇക്കാര്യങ്ങള് കോളേജ് ചെയര്‍മാന് കൃഷ്ണദാസ് നിഷേധിച്ചിരുന്നു. വിദ്യാര്‍ത്ഥികളുടെ രക്ഷിതാക്കളെ ഭീഷണിപ്പെടുത്തിയെന്ന് പറയുന്ന ദിവസം താന് കോളേജില് വന്നിട്ടില്ലായിരുന്നു എന്നാണ് അദ്ദേഹം പറഞ്ഞത്. എന്നാല് കൃഷ്ണദാസിന്റെ വാദങ്ങള് തെറ്റാണെന്ന് തെളിയിക്കുന്ന ദൃശ്യങ്ങള് കഴിഞ്ഞദിവസം പുറത്തുവന്നിരുന്നു. ബിജെപി നേതാവ് വി.മുരളീധരനുമായി കൃഷ്ണദാസ് കൂടിക്കാഴ്ച നടത്തുന്ന വീഡിയോ ആണ് പുറത്തുവന്നിരുന്നത്.